
ΤΕΥΧΟΣ ΠΡΩΤΟ 


Αρ. Φύλλου 91 


ΠΕΡΙΕΧΟΜΕΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

1 56 . Φοίτηση και Αξιολόγηση των μαθητών του 
Επαγγελματικού Λυκείου (ΕΠΑ.Λ.) 

ΔΙΟΡΘΩΣΕΙΣ ΣΦΑΛΜΑΤΩΝ 

2 Διόρθωση σφάλματος στο ν. 4386/2016 (Α'83). 


ΠΡΟΕΔΡΙΚΑ ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓ ΜΑ ΥΠ'ΑΡΙΘΜ. 56 (1) 

Φοίτηση και Αξιολόγηση των μαθητών του Επαγ¬ 
γελματικού Λυκείου (ΕΠΑ.Λ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παρ. 1,2,3 περ. α και 
υποπ. αα του ν. 3966/2011 (Α' 118) «Θεσμικό πλαίσιο των 
Προτύπων Πειραματικών Σχολείων, Ίδρυση Ινστιτούτου 
Εκπαιδευτικής Πολιτικής, Οργάνωση του Ινστιτούτου 
Τεχνολογίας Υπολογιστών και Εκδόσεων «Διόφαντος» 
και λοιπές διατάξεις». 

2. Τις διατάξεις της παρ. Ια του άρθρου 43 του ν. 
4186/2013 (Α' 193) «Αναδιάρθρωση της Δευτεροβάθ¬ 
μιας εκπαίδευσης και λοιπές διατάξεις», όπως τροπο¬ 
ποιήθηκε και ισχύει. 

3. Τις διατάξειςτου άρθρου 90του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.δ. 63/2005 (Α' 98). 

4. Το Π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών Αναπληρωτών Υπουργών 
και Υφυπουργών». 

5. Τις με αρ. 9/2016 και 14/2016 Πράξεις του Δ.Σ. του 
Ινστιτούτου Εκπαιδευτικής Πολιτικής (Ι.Ε.Π.). 

6. Τις με αριθμό 86/2016 και 100/2016 Γνωμοδοτήσεις 
του Συμβουλίου της Επικράτειας. 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού για το τρέχον και τα επόμενα οικο¬ 
νομικά έτη, μετά από πρόταση του Υπουργού Παιδείας, 
Έρευνας και Θρησκευμάτων, αποφασίζουμε: 


ΚΕΦΑΛΑΙΟ Α' 

ΓΕΝΙΚΑ ΠΕΡΙ ΑΞΙΟΛΟΓΗΣΗΣ 

ΚΑΙ ΑΞΙΟΛΟΓΟΥΜΕΝΩΝ ΜΑΘΗΜΑΤΩΝ 

Άρθρο 1 

Σκοπός και τρόπος αξιολόγησης των μαθητών 

Α. ΣΚΟΠΟΣ: Η αξιολόγηση της επίδοσης του μαθητή 
είναι αναπόσπαστο μέρος της εκπαιδευτικής διαδικασί¬ 
ας. Ως αξιολόγηση νοείται η συστηματική, οργανωμένη 
και συνεχής διαδικασία ελέγχου του βαθμού επίτευξης 
των στόχων του μαθήματος. Με άλλα λόγια, είναι η δι¬ 
αδικασία που αποβλέπει με συγκεκριμένα κριτήρια και 
με συγκεκριμένη μεθοδολογία να προσδιορίσει συστη¬ 
ματικά, έγκυρα, αξιόπιστα και αντικειμενικά το αποτέ¬ 
λεσμα της εκπαιδευτικής διαδικασίας σε σχέση με τους 
εκπαιδευτικούς στόχους. Ειδικότερα, η αξιολόγηση του 
μαθητή αποσκοπεί: 

- Στη διερεύνηση της μαθησιακής πορείας των μαθη¬ 
τών σε όλα τα θέματα που προσφέρονται στο Αναλυτικό 
Πρόγραμμα Σπουδών. 

- Στον εντοπισμό των μαθησιακών δυσκολιών των μα¬ 
θητών, με στόχο το σχεδίασμά κατάλληλων παρεμβάσε¬ 
ων για τη βελτίωση της διδακτικής διαδικασίας. 

- Στην ποιοτική αναβάθμιση της εκπαιδευτικής διαδι¬ 
κασίας με την ενίσχυση και ενθάρρυνση των μαθητών 
και τη δημιουργία κινήτρων μάθησης. 

- Στην ανάπτυξη της δημιουργικής ικανότητας και της 
κριτικής σκέψης του μαθητή. 

- Στην προώθηση των ιδιαίτερων κλίσεων, δεξιοτήτων 
και ενδιαφερόντων των μαθητών. 

- Στην ενίσχυση της αυτοπεποίθησης και αυτοεκτίμη¬ 
σης των μαθητών. 

- Στην ανάπτυξη της ικανότητας αυτοαξιολόγησης και 
στην ανάπτυξη της αίσθησηςτης απόκτησης υπευθυνό¬ 
τητας όσον αφορά τη μόρφωση του. 

Επισημαίνεται ότι η αξιολόγηση του μαθητή πρέπει να 
είναι εξατομικευμένη και να αφορά το μαθητή συνολικά 
ως προσωπικότητα και όχι μόνο την επίδοση του. 

Β. ΟΤΡΟΠΟΣ/ ΟΙ ΤΕΧΝΙΚΕΣ ΑΞΙΟΛΟΓΗΣΗΣΤΟΥ ΜΑΘΗ¬ 
ΤΗ: Η αξιολόγηση συμπεριλαμβάνει τη μέτρηση πολλών 
χαρακτηριστικών του μαθητή, ώστε να συμπληρωθεί η 
συνολική εικόνα του. Συμπεριλαμβάνει την επίδοση, τη 
συνεργασία με άλλους μαθητές και τον εκπαιδευτικό, τη 
συμμετοχή στην τάξη και στη σχολική ζωή κτλ. 

Ο τρόπος αξιολόγησης των μαθητών εξαρτάται από 
τους στόχους και το περιεχόμενο του εξεταζόμενου 
γνωστικού αντικειμένου. Γενικά, μπορούν να χρησιμο¬ 
ποιηθούν τόσο οι παραδοσιακοί όσο και οι σύγχρονοι 
τρόποι αξιολόγησης. 

Για να διαπιστωθεί ο βαθμός και η έκταση, τόσο της 
επίτευξης των διδακτικών στόχων όσο και της συμμετο¬ 
χής και της δραστηριοποίησηςτων μαθητών, υπάρχουν 
ποικίλες τεχνικές. Ενδεικτικά αναφέρονται: 

α. Η προφορική εξέταση. Γίνεται συνήθως με ερωτή¬ 
σεις που απαιτούν σύντομη (όχι μονολεκτική) ή ελεύ¬ 
θερη απάντηση, 

β. Η γραπτή εξέταση. Σημειώνεται ότι οι ερωτήσεις 
πρέπει να είναι ιεραρχημένες ως προς το βαθμό δυσκο¬ 
λίας και προσαρμοσμένες στις ανάγκες των μαθητών 
κάθε σχολείου. Πάντως, μπορεί να χρησιμοποιηθεί μια 
ποικιλία ερωτήσεων, όπως: 

- Ελεύθερης ανάπτυξης, 

- Επιλογής σωστού - λάθους, 

- Πολλαπλής επιλογής, 

- Σύντομης απάντησης, 

- Ερμηνείας γραφικών παραστάσεων κ.τ.λ. 

γ. Η συμμετοχή του μαθητή στο μάθημα. Συμμετοχή 
του μαθητή τόσο κατά τη διεξαγωγή της διδασκαλίας, 
όσο και στις δραστηριότητες που γίνονται στο πλαίσιο 
του μαθήματος. Επιπλέον, η ικανότητα του μαθητή για 
επικοινωνία και συνεργασία στην τάξη (συμμετοχή στη 
συζήτηση, κανόνες διαλόγου, ανταλλαγή απόψεων και 
έκφραση συναισθημάτων και εμπειριών, διαπραγματευ¬ 
τική ικανότητα κ.ά.). 

δ. Οι συνθετικές δημιουργικές εργασίες. Δίνονται ερ¬ 
γασίες είτε ατομικές είτε ομαδικές για διάφορα, συνήθως 
επίκαιρα, κοινωνικά-πολιτικά-οικονομικά ζητήματα. 

ε. Η εκπόνηση συνθετικών εργασιών (ρΐΌ|θςΐ). Εργα¬ 
σίες για τη διαπίστωση της δημιουργικής και κριτικής 
ικανότητας των μαθητών (αναζήτηση και επιλογή πλη¬ 
ροφοριών, χρήση ποικίλων πηγών, πρωτότυπη σύλλη¬ 
ψη και παρουσίαση εργασιών κτλ). Η βαθμολογία των 
εργασιών μπορεί να γίνεται είτε από τον εκπαιδευτικό 
είτε από την ομάδα, συνολικά ή από κάθε μέλος της και 
είναι ανάλογη με την ποιότητα της εργασίας, λαμβάνο- 
ντας υπόψη την πρωτοτυπία, την δημιουργική φαντασία, 
την αναλυτική και συνθετική ικανότητα, την δυσκολία, 
καθώς και τον τρόπο παρουσίασης. 

στ.Το ενδιαφέρον και οι δραστηριότητες του μαθητή. 
Το εν λόγω ενδιαφέρον αναφέρεται σε ζητήματα του 
σχολείου (ανάληψη εργασιών, οργάνωση επισκέψεων 
και εκδηλώσεων κτλ.), αλλά και γενικότερα σε θέματα 
σχετικά με το μάθημα, 

ζ. Η αυτοαξιολόγηση του μαθητή. Ζητείται από τον 
μαθητή να αξιολογήσει τη συμμετοχή του στο μάθη¬ 
μα, τις εργασίες του, την προφορική ή γραπτή εξέταση 
του κτλ., με τρόπο αντικειμενικό, χωρίς υποεκτίμηση ή 
υπερεκτίμηση, 

η. Το Ατομικό Δελτίο Εργασιών και ο φάκελος του μα¬ 
θητή. Περιλαμβάνει τις εργασίες και τις δραστηριότητες 
του μαθητή. 

Η αξιολόγηση αφορά τη γνωστική και συναισθηματική 
ανάπτυξη του μαθητή. Αναφέρεται στις γνώσεις, ικανό¬ 
τητες, δεξιότητες και στάσεις που απέκτησε ο μαθητής. 


Ο εκπαιδευτικός, εκτός από την «Αριθμητική βαθμολο¬ 
γία», είναι χρήσιμο να συντάσσει για κάθε μαθητή και 
μια «Ποιοτική έκθεση» με βαθμολογία ως εξής: άριστα, 
πολύ καλά, καλά, σχεδόν καλά. 

Η αξιολόγηση της εκπαιδευτικής διαδικασίας είναι 
απαραίτητη. Γίνεται από τους εκπαιδευτικούς και τους 
μαθητές (αυτοαξιολόγηση) για να διαπιστωθεί αν επε- 
τεύχθησαν οι στόχοι του μαθήματος, δηλαδή αν οι εκ¬ 
παιδευτικοί πραγματοποίησαν αποτελεσματικά το έργο 
τους κι αν οι μαθητές έμαθαν αυτά που προβλέπονται 
από το Αναλυτικό Πρόγραμμα Σπουδών. 

Άρθρο 2 

Περίοδοι διδακτικού έτους 

Ι.Το σχολικό έτος για τα Επαγγελματικά Λύκεια δημό¬ 
σια και ιδιωτικά, ημερήσια και εσπερινά αρχίζει την 1 η 
Σεπτεμβρίου κάθε έτους και λήγει την 31 η Αυγούστου 
του επόμενου έτους. 

2. Το διδακτικό έτος για τα Επαγγελματικά Λύκεια δη¬ 
μόσια και ιδιωτικά, ημερήσια και εσπερινά αρχίζει την 
1 η Σεπτεμβρίου κάθε έτους και λήγει την 30η Ιουνίου 
του επόμενου έτους. 

3. Κατά τη διάρκεια του διδακτικού έτους διεξάγεται η 
διδασκαλία των μαθημάτων και γίνονται οι κάθε είδους 
εξετάσεις. 

4. Η διδασκαλία των μαθημάτων διεξάγεται κατά τις 
ακόλουθες διδακτικές περιόδους, που ονομάζονται τε¬ 
τράμηνα: 

α) Α' τετράμηνο από 11 Σεπτεμβρίου μέχρι 20 Ιανου¬ 
άριου, 

β) Β' τετράμηνο από 21 Ιανουάριου μέχρι τη λήξη των 
μαθημάτων, σε ημερομηνία που ορίζεται με απόφαση 
του Υπουργού Παιδείας, Έρευνας και Θρησκευμάτων 

5. Τηντελευταία ημέρα του Β' τετραμήνου δεν διεξάγε¬ 
ται διδασκαλία μαθημάτων.Την ημέρα αυτή ο Σύλλογος 
των διδασκόντων κάθε Επαγγελματικού Λυκείου αποφα¬ 
σίζει για το χαρακτηρισμό της φοίτησης των μαθητών 
και εκτελεί κάθε προπαρασκευαστική εργασία για την 
απρόσκοπτη διεξαγωγή των προβλεπόμενων γραπτών 
εξετάσεων. 

6. Το πρόγραμμα των εξετάσεων αυτών, στο οποίο 
ορίζονται οι ημέρες, οι ώρες προσέλευσης των μαθη¬ 
τών καθώς και η διάρκεια εξέτασης κάθε μαθήματος, 
καταρτίζεται από το Σύλλογο των διδασκόντων και ανα¬ 
κοινώνεται στους μαθητές το αργότερο δύο (2) ημέρες 
πριν από την έναρξη των εξετάσεων. 

7. Οι εξετάσεις κάθε είδους για τους μαθητές των 
Επαγγελματικών Λυκείων διεξάγονται κατά το χρονικό 
διάστημα που αρχίζει δύο (2) ημέρες μετά τη λήξη του Β' 
τετραμήνου και λήγει (ολοκληρώνονται οι διαδικασίες) 
την 30η Ιουνίου, καθώς και κατά το χρονικό διάστημα 
από 1 μέχρι 10 Σεπτεμβρίου. 

Άρθρο 3 

Διακοπές - Αργίες μαθητών - Σχολικές εορτές 

1. Διδασκαλία μαθημάτων δε διεξάγεται και εξετάσεις 
δε διενεργούνται κατά τις ακόλουθες χρονικές περιό¬ 
δους του σχολικού έτους: 

α) Διακοπές Χριστουγέννων από την 24η Δεκεμβρίου 
μέχρι και την 7η Ιανουάριου, 

β) Διακοπές Πάσχα από τη Μεγάλη Δευτέρα μέχρι και 
την Κυριακή του Θωμά. 

γ) Θερινές διακοπές από την 1 η Ιουλίου μέχρι και την 
31 η Αυγούστου με την επιφύλαξη των διατάξεων για τις 
παρατάσεις του διδακτικού έτους. 

2. Κατά τις θερινές διακοπές το κάθε ΕΠ Α.Λ λειτουργεί 
μία ημέρα κάθε εβδομάδα, η οποία ορίζεται με απόφαση 
του Περιφερειακού Διευθυντή Εκπαίδευσης, ή εφόσον 
δεν υπάρχει, από τη Διεύθυνση Επαγγελματικής Εκπαί¬ 
δευσης της Γενικής Γραμματείας Παιδείας και θρησκευ¬ 
μάτων του ΥΠ.Π.Ε.Θ. για την περιοχή Αττικής και για τις 
υπόλοιπες περιφέρειες της Χώρας από τους κατά τόπους 
Διευθυντές Διευθύνσεων Δ.Ε. και ανακοινώνεται στον πί¬ 
νακα ανακοινώσεων του σχολείου. Κατά την ημέρα αυτή 
ένας τουλάχιστον από τους εκπαιδευτικούς, ο οποίος 
ορίζεται από το Διευθυντή του σχολείου πριν τη λήξη 
του διδακτικού έτους, είναι υπεύθυνος για την ομαλή 
λειτουργία του γραφείου και ασκεί εκτάκτως αρμοδιό¬ 
τητες Διευθυντή του ΕΠΑ.Α, με δυνατότητα να υπογρά¬ 
φει έγγραφα ή τίτλους αντ' αυτού. Σε περίπτωση που η 
παραπάνω ημέρα λειτουργίας του γραφείου συμπίπτει 
με αργία, το γραφείο λειτουργεί την επόμενη εργάσιμη 
ημέρα. 

3. Ημέρες αργίας ορίζονται: 
α) Όλες οι Κυριακές 

β) Η θρησκευτική εορτή του Αγίου Πνεύματος 
γ) Οι Εθνικές επέτειοι, της 28ης Οκτωβρίου και της 
25 ης Μαρτίου 
δ) Η Καθαρά Δευτέρα 
ε) Η 1 η Μαΐου 

ζ) Οι ημέρες αργίας, σύμφωνα με τις κείμενες διατά¬ 
ξεις, για την έδρα κάθε σχολείου λόγω τοπικής θρησκευ¬ 
τικής ή εθνικής εορτής. 

4. Μαθητές του Λατινικού δόγματος επιτρέπεται να 
απουσιάζουν από τα μαθήματα και κατά τις παρακάτω 
εξαιρετέες για τη Δυτική Εκκλησία ημέρες και εορτές: 

α) Την εορτή του Μνήστορος Ιωσήφ 
β) Τ ην εορτή της Αγίας Δωρεάς 
γ) Από την παραμονή μέχρι και την επόμενη του Λα¬ 
τινικού Πάσχα. 

5. Μαθητές της Ισραηλιτικής Θρησκείας επιτρέπεται 
να απουσιάζουν από τα μαθήματα και κατά τις 

ακόλουθες Εβραϊκές Θρησκευτικές εορτές: 
α) Την παραμονή και την 1 η του Εβραϊκού έτους 
β) Την ημέρα της εξιλέωσης 

γ) Την παραμονή και την ημέρα του Εβραϊκού Πάσχα 

6. Μαθητές της Μουσουλμανικής Θρησκείας επιτρέ¬ 
πεται να απουσιάζουν από τα μαθήματα και κατά τις 
ακόλουθες Μουσουλμανικές Εορτές: 

α) Σεκέρ Μπαϊράμ 

β) Κουρμπάν Μπαϊράμ και την παραμονή των εορτών 
αυτών 

7. Κατά την παραμονή των εθνικών επετείων της 28ης 
Οκτωβρίου και της 25ης Μαρτίου πραγματοποιούνται 
εορταστικές εκδηλώσεις. Αν η παραμονή συμπίπτει με 
ημέρα Σαββάτου, Κυριακής ή αργίας, οι ανωτέρω εκδη¬ 
λώσεις πραγματοποιούνται την προηγούμενη της αργίας 
αυτής. 

8. Την 26η Οκτωβρίου πραγματοποιείται η εορτή της 
Σημαίας. 


9.Τη 17η Νοεμβρίου πραγματοποιούνται εκδηλώσεις 
μνήμης. Αν η ημέρα αυτή συμπίπτει με ημέρα Σαββάτου, 
Κυριακής ή αργίας, οι ανωτέρω εκδηλώσεις πραγματο¬ 
ποιούνται την προηγούμενη της αργίας αυτής. 

Άρθρο 4 

Χαρακτηρισμός των διδασκόμενων μαθημά¬ 
των 

1 .Τα μαθήματα του ΕΠΑ.Α. κατανέμονται σε μαθήματα 
Γενικής Παιδείας, Επιλογής και σε μαθήματα Ομάδων 
Προσανατολισμού, Τομέων και Ειδικοτήτων. Τα μαθή¬ 
ματα των Τομέων και Ειδικοτήτων χαρακτηρίζονται ως 
θεωρητικά, εργαστηριακά, σχεδιαστικά και μικτά (με 
θεωρητικό και εργαστηριακό μέρος). Στα μαθήματα Γε¬ 
νικής Παιδείας περιλαμβάνονται και μαθήματα τα οποία 
χωρίζονται σε κλάδους. 

Τα μαθήματα θεωρούνται: 
α) Μη γραπτώς εξεταζόμενα 
β) Γραπτώς εξεταζόμενα 
Τα μη γραπτώς εξεταζόμενα μαθήματα είναι: 
α) Η Φυσική Αγωγή 
β) Η Ερευνητική Εργασία (ρΓθ]θεΐ) 
γ) Ο Σχολικός Επαγγελματικός Προσανατολισμός - Πε¬ 
ριβάλλον εργασίας - Ασφάλεια και Υγιεινή. 

Όλα τα υπόλοιπα μαθήματα θεωρούνται γραπτώς 
εξεταζόμενα. 

2.Το μάθημα Γενικής Παιδείας «Ελληνική Γλώσσα» της 
Α', Β' και Γ' τάξης χωρίζεται σε δύο κλάδους: 
α) Νέα Ελληνική Γλώσσα και 
β) Νέα Ελληνική Λογοτεχνία. 

Το μάθημα Γενικής Παιδείας «Μαθηματικά» της Α', Β' 
και Γ' τάξης χωρίζεται σε δύο κλάδους: 
α) Άλγεβρα και 
β) Γεωμετρία. 

Το μάθημα Γενικής Παιδείας «Θετικές Επιστήμες» της 
Β' και Γ' τάξης ημερησίων και της Β' τάξης 
εσπερινών ΕΠΑ.Α. χωρίζεται σε δύο κλάδους: 
α) Φυσική και 
β) Χημεία. 

ΚΕΦΑΛΑΙΟ Β' 

ΑΞΙΟΛΟΓΗΣΗ ΤΩΝ ΜΑΘΗΤΩΝ 
ΚΑΤΑ ΤΗΝ ΔΙΑΡΚΕΙΑ ΤΟΥΤΕΤΡΑΜΗΝΟΥ 

Άρθρο 5 

Τρόπος αξιολόγησης Μικτών Μαθημάτων, Μα¬ 
θημάτων Γενικής Παιδείας με κλάδους, Μαθήμα¬ 
τος «Ερευνητική Εργασία», Μαθήματος «Σχολικός 
Επαγγελματικός Προσανατολισμός - Περιβάλλον 
εργασίας - Ασφάλεια και Υγιεινή» και Μαθήματος 
«Φυσική Αγωγή» ανά τετράμηνο 

Ι.Τα μικτά μαθήματα (θεωρητικό και εργαστηριακό 
μέρος) εξετάζονται και βαθμολογούνται χωριστά για 
κάθε μέρος τους. Ο τελικός βαθμός στο μάθημα αυτό 
είναι ο μέσος όρος (Μ.Ο.) του θεωρητικού και του εργα¬ 
στηριακού μέρους και ως βαθμολογία του μαθήματος 
καταχωρίζεται ένας βαθμός. Το μάθημα σε κάθε περί¬ 
πτωση θεωρείται ενιαίο. 

2. Κάθε κλάδος μαθήματος εξετάζεται και βαθμολο¬ 
γείται χωριστά ανά τετράμηνο. 

3. Το μάθημα «Ερευνητική Εργασία (Ριό]θ<:ϊ)» εξετάζε¬ 
ται και βαθμολογείται χωριστά ανά τετράμηνο. 

4. Το μάθημα «Σχολικός Επαγγελματικός Προσανατο¬ 
λισμός - Περιβάλλον εργασίας - Ασφάλεια και Υγιεινή» 
εξετάζεται και βαθμολογείται χωριστά ανά τετράμηνο. 

5. Το μάθημα «Φυσική Αγωγή» εξετάζεται και βαθμο¬ 
λογείται χωριστά ανά τετράμηνο. 

Άρθρο 6 

Βαθμολογική Κλίμακα 

1. Η βαθμολογική κλίμακα, με βάση την οποία υπο¬ 
λογίζονται οι βαθμοί επίδοσης των μαθητών σε όλα τα 
μαθήματα είναι 0-20 και λεκτικώς προσδιορίζεται με 
τους χαρακτηρισμούς: 

Κακώς 0-5 

Ανεπαρκώς 5,1 -9,4 

Σχεδόν καλώς 9,5-13 

Καλώς 13,1-16 

Λίαν καλώς 16,1-18 

Άριστα 18,1-20 

Η βαθμολόγηση των γραπτών των προαγωγικών, απο¬ 
λυτήριων και πτυχιακών εξετάσεων γίνεται στην κλίμακα 
0-100 με ακέραιους μόνο αριθμούς και ο τελικός βαθμός 
του γραπτού ανάγεται στην κλίμακα 0-20 και γράφεται 
ως δεκαδικός, όπου απαιτείται, με προσέγγιση δεκάτου. 

2. Οι προφορικοί βαθμοί της αξιολόγησης των μα¬ 
θητών δίνονται σε ακέραιους αριθμούς. Ο μέσος όρος 
(Μ.Ο.) των προφορικών βαθμολογιών των δύο τετρα- 
μήνων των μαθημάτων που δεν έχουν κλάδους αποτε¬ 
λεί τον ετήσιο προφορικό βαθμό του μαθητή σε κάθε 
μάθημα και δίνεται με προσέγγιση δεκάτου. Ως τελικός 
βαθμός κάθε κλάδου ορίζεται ο Μέσος Όρος (Μ.Ο) του 
Ετήσιου Προφορικού Βαθμού του με τον αντίστοιχο Γρα¬ 
πτό βαθμό και δίνεται με προσέγγιση δεκάτου. 

3. Ο βαθμός ετήσιας επίδοσης κατά μάθημα και ο γε¬ 
νικός μέσος όρος (Γ.Μ.Ο.) γράφονται ως δεκαδικοί με 
προσέγγιση δεκάτου. 

Άρθρο 7 

Αξιολόγηση των μαθητών στα μαθήματα 
«Ερευνητική Εργασία (Ρι-ο]θςΙ)», «Σχολικός 
Επαγγελματικός Προσανατολισμός -Περιβάλ¬ 
λον Εργασίας - Ασφάλεια και Υγιεινή» και «Φυ¬ 
σική Αγωγή» ανά τετράμηνο. 

Α. Ερευνητική Εργασία (ΡΐΌ]θςΐ) 

Κατά την έναρξη του σχολικού έτους, εντός του πρώ¬ 
του δεκαπενθήμερου από την έναρξη των μαθημάτων 
συνέρχεται ο Σύλλογος Διδασκόντων σε ειδική συνεδρία 
για να εγκρίνει τα θέματα των Ερευνητικών Εργασιών, τα 
οποία στη συνέχεια θα προταθούν στους μαθητές της 
Α' τάξης του ΕΠΑ.Λ. για να επιλέξουν εκείνο που τους 
ενδιαφέρει. 

Όταν ολοκληρωθούν οι Ερευνητικές Εργασίες, στο 
τέλος του τετραμήνου, οι μαθητές τις παρουσιάζουν σε 
ειδική εκδήλωση που οργανώνεται από το σχολείο στη 
σχολική κοινότητα. Μετά και την παρουσίαση, οι μαθη¬ 
τικές ομάδες κάθε ερευνητικού θέματος υποβάλλουν 
προς αξιολόγηση τον ομαδικό φάκελο της Ερευνητικής 
τους Εργασίας, που περιλαμβάνει (α) ερευνητική έκθεση 


για το θέμα που μελέτησαν, τις ερευνητικές διαδικασίες 
που ακολούθησαν και τα συμπεράσματα της έρευνας, 
(β) ένα σχετικό με το θέμα και τα συμπεράσματα τους 
τέχνημα (αφίσα, ιστοσελίδα, βίντεο, πόστερ, φυλλάδιο, 
κατασκευή, κ.λπ.) και (γ) ό,τι άλλο συμπληρωματικό υλι¬ 
κό σχετικό με την όλη εργασία τους κρίνουν τα μέλη της 
ερευνητικής ομάδας. Στο δεύτερο τετράμηνο προτείνο- 
νται και εγκρίνονται εκ νέου διαφορετικά θέματα από 
τους ίδιους καθηγητές που επέβλεπαν την εργασία στο 
πρώτο τετράμηνο. 

Τα κριτήρια αξιολόγησης του ερευνητικού έργου κάθε 
μαθητικής ομάδας αφορούν (α) στην ερευνητική διαδι¬ 
κασία που ακολούθησε η ομάδα, (β) στο περιεχόμενο της 
ερευνητικής εργασίας, (γ) στη γλώσσα και τη δομή της 
ερευνητικής έκθεσης και (δ) στον τρόπο της δημόσιας 
παρουσίασης της ομαδικής εργασίας. Τα κριτήρια της 
«ερευνητικής διαδικασίας» και του «περιεχομένου» αξι¬ 
ολογούνται με συντελεστή βαρύτητας 30% ο καθένας, 
ενώ τα δύο επόμενα («Γλώσσα/δομή» και «παρουσίαση») 
με συντελεστή 20% ο καθένας. 

Η αξιολόγηση του ομαδικού έργου γίνεται με βάση τον 
ομαδικό φάκελο της Ερευνητικής Εργασίας. Με σημείο 
εκκίνησης το βαθμό της ομαδικής εργασίας γίνεται και η 
βαθμολόγηση των μελών της ομάδας, με βάση το προ¬ 
σωπικό ημερολόγιο, τον ατομικό φάκελο των μελών και 
την προσωπική άποψη των υπεύθυνων εκπαιδευτικών 
για κάθε μέλος. 

Β. Σχολικός Επαγγελματικός Προσανατολισμός - Περι¬ 
βάλλον Εργασίας - Ασφάλεια και Υγιεινή. Για την αξιολό¬ 
γηση του μαθητή κατά τη διάρκεια του έτους ο διδάσκων 
συνεκτιμά: 

α. Τη συμμετοχή του στη διδακτική-μαθησιακή δια¬ 
δικασία, 

β. την προφορική εξέταση, καθώς επίσης την επιμέλεια 
και το ενδιαφέρον του για το συγκεκριμένο μάθημα, 

γ. τις εργασίες που εκτελεί στο σπίτι ή στο σχολείο. 

Οι εργασίες κατανέμονται ως εξής: 

Α' Τετράμηνο: Δημιουργία ροιΤίοΙίο: οργάνωση Ατομι¬ 
κού Φακέλου εξέλιξης του μαθητή (ατομική εργασία). Ο 
Ατομικός Φάκελος Μαθητή (ροιΤίοΙίο): δημιουργείται και 
οργανώνεται από τον ίδιο τον μαθητή με τη βοήθεια του 
εκπαιδευτικού, ενημερώνεται από τον ίδιο τον μαθητή 
ακολουθώντας την προσωπική του πορεία σταδιοδρο¬ 
μίας, φυλάσσεται και διατηρείται με ευθύνη του κατόχου 
του και σε αυτόν μπορεί να έχει πρόσβαση μόνο όποιος 
θελήσει ο ίδιος ο κάτοχος του. 

Συνιστάται να περιλαμβάνει: Ημερολόγιο προσωπικής 
πορείας - εξέλιξης, συμπληρωμένα φύλλα ασκήσεων, 
δομημένων εργασιών κ.λπ. που πραγματοποιήθηκαν 
στο πλαίσιο του μαθήματοςτου ΣΕΠ, επιτεύγματα - δια¬ 
κρίσεις του μαθητή, σχολική επίδοση, σχέδιο εκπαιδευτι¬ 
κής σταδιοδρομίας, βιογραφικό σημείωμα κτλ. Επιπλέον, 
προστίθενται στοιχεία που συνδέουν τον Σχολικό Επαγ¬ 
γελματικό Προσανατολισμό με το Περιβάλλον Εργασίας 
και την Ασφάλεια και Υγιεινή. 

Β' Τετράμηνο: Ο διδάσκων θα επιλέξει σε συνεργασία 
με τους μαθητές ένα από τα κάτωθι: 

α. Συμπλήρωση του ροΠΐοΙίο (Ατομικού Φακέλου εξέ¬ 
λιξης του μαθητή) με μία (1) εργασία. Ο μαθητής θα εκπο- 

νεί στο σπίτι μία (1) εργασία. Η εργασία θα είναι ατομική, 
γραπτή, έκτασης 5-6 σελίδων (2.500-3.000 λέξεων). Θα 
έχει θέμα σχετικό με τη σύνδεση του ΣΕΠ με το Περι¬ 
βάλλον Εργασίας ή με τη σύνδεση του Περιβάλλοντος 
εργασίας με την Ασφάλεια και Υγιεινή, 

β. Συμπλήρωση του ροιΤίοΙίο (Ατομικού Φακέλου εξέ¬ 
λιξης του μαθητή) με τη σύνταξη επαγγελματικής μονο¬ 
γραφίας (ατομική εργασία). Η εκπαιδευτική-επαγγελμα- 
τική μονογραφία (ΕΕΜ) είναι η συστηματική παρουσίαση 
επαγγελματικών, κοινωνικών και εκπαιδευτικών πληρο¬ 
φοριών που αφορούν ένα συγκεκριμένο επάγγελμα και 
ενίοτε μια μικρή οικογένεια επαγγελμάτων. Η εν λόγω 
μονογραφία μπορεί να περιλαμβάνει τους παρακάτω 
θεματικούς άξονες: 

I. Μέρος: Εισαγωγή 

• Σύντομη εισαγωγική παρουσίαση- περιγραφή επαγ¬ 
γέλματος (στοιχεία, τα οποία δίνουν μια πρώτη, γενική 
ιδέα για το επάγγελμα). 

■ Ιστορική θεώρηση της εξέλιξης του επαγγέλματος 
(το στίγμα του επαγγέλματος στο χώρο και στο χρόνο). 

• Κοινωνική προσφορά του επαγγέλματος. 

• Παραδοσιακές μορφές - σύγχρονες εξειδικεύσεις. 

II. Μέρος: ανάλυση επαγγέλματος, φύση και περιεχό¬ 
μενο 

■ Τυπικά προσόντα-τρόποι εισόδου στο επάγγελμα. 
Περιγραφή απαραιτήτων σπουδών. 

• Περιγραφή του επαγγελματικού αντικειμένου/ επαγ¬ 
γελματικών δραστηριοτήτων. 

• Απαραίτητες επαγγελματικές δεξιότητες (τι είναι ικα¬ 
νός να κάνει ο επαγγελματίας). 

• Στοιχεία προσωπικότητας. 

• Εργασιακές συνθήκες (ωράριο, αποδοχές, μονιμότη¬ 
τα, είδος απασχόλησης κ.ά.). 

■ Ειδικός εξοπλισμός που χρησιμοποιείται για την 
άσκηση του. 

• Μέτρα υγιεινής και ασφάλειας. Χώροι επαγγελματικής 
απορρόφησης. Προϋποθέσεις άσκησης επαγγέλματος. 

• Υπάρχουσα κατάσταση στην αγορά εργασίας - δυ¬ 
ναμικό επαγγέλματος- μελλοντικές τάσεις ανάπτυξης. 

• Πρωτογενείς πηγές πληροφόρησης για το επάγγελ¬ 
μα (επαγγελματικές, συνδικαλιστικές και επιστημονικές 
οργανώσεις, αρμόδιες υπηρεσίες, τα επιστημονικά επαγ¬ 
γελματικά έντυπα και βιβλία για την ειδικότητα αυτή) 

III. Μέρος: Παραρτήματα (ενδεικτικά μπορεί να περι¬ 
λαμβάνουν: συνεντεύξεις επαγγελματιών, πληροφορια¬ 
κό υλικό ενώσεων, θεσμικό πλαίσιο κ.ά.). 

Γ. Φυσική Αγωγή 

Στο μάθημα της Φυσικής Αγωγής η ειδική αυτή βαθ¬ 
μολογική κλίμακα έχει μεγάλη σημασία, γιατί τα αντικεί¬ 
μενα κρίσης είναι πολλά (φυσικές-σωματικές ικανότητες, 
κινητικές-αθλητικές γνώσεις, συμμετοχή, ενδιαφέρον, 
αθλητικό ήθος κ.ά.). Λόγω της ιδιαιτερότητας του μαθή¬ 
ματος της Φ.Α., που αποβλέπει και σε άλλους παράπλευ¬ 
ρους στόχους (όπως ψυχοπαιδαγωγικούς, βιωματικούς, 
κοινωνικούς κ.ά.), τα εξωγυμναστικά στοιχεία πριμοδο- 
τούνται αρκετά, τόσο για να βοηθήσουν τους μαθητές 
εκείνους που εξαιτίας κληρονομικών ή άλλων λόγων 
(π.χ.: παχυσαρκία, έλλειψη σωματικών ικανοτήτων κ.ά.) 
δεν μπορούν να έχουν επιδόσεις όσο και για να δημι¬ 


ουργήσουν κίνητρα για συμμετοχή στο μάθημα, αφού 
μέσα απ’ αυτό θα αποκτηθούν και οι κινητικές συνήθειες 
(τα αθλητικά χόμπι). 

Στο ΕΠΑ.Λ., η βαθμολογία θα διαμορφώνεται κατά 50% 
από τα τρία εξεταστέα αντικείμενα του αθλήματος ή της 
κινητικής δραστηριότητας που διάλεξαν οι μαθητές και 
κατά 50% από τα άλλα εξωγυμναστικά στοιχεία (παρου¬ 
σίες, προσπάθεια, ενδιαφέρον κ.ά.). Συμπερασματικά, τα 
κριτήρια που επηρεάζουν τη διαμόρφωση της τελικής 
βαθμολογίας του μαθήματος της Φ.Α. για το ΕΠΑ.Λ. είναι: 

1. Άθλημα ή Κινητική Δραστηριότητα Επιλογής: 50% 
με άριστα 10 βαθμοί 

2. Παρουσίες, προσπάθεια, ενδιαφέρον: 50% με άριστα 
10 βαθμοί 

Σύνολο: 100% με άριστα 20 βαθμοί 

Για τους κατ' ιδίαν διδαχθέντες μαθητές, η βαθμολογία 
θα διαμορφώνεται μόνο από τα εξεταστέα αντικείμενα 
του αθλήματος ή της κινητικής δραστηριότητας επιλο¬ 
γής· 

Άρθρο 8 

Ενδιάμεσες Προφορικές και Γραπτές Εξετάσεις 

1. Κατά τη διεξαγωγή της διδασκαλίας μαθημάτων, η 
πρόοδοςτων μαθητών ελέγχεται με προφορική εξέταση 
για το μάθημα της ημέρας, η οποία διενεργείται με την 
υποβολή ερωτήσεων στη διδαχθείσα ύλη και κυρίως επί 
του μαθήματοςτης ημέρας. Οι εξεταζόμενοι προφορικά 
μαθητές βαθμολογούνται για κάθε τέτοια εξέταση. 

2. Για τον έλεγχο της κατά μάθημα επίδοσης και επιμέ¬ 
λειας των μαθητών κατά τη διάρκεια των τετραμήνων, 
εκτός της προφορικής εξέτασης, διενεργούνται ποικίλες 
ενδιάμεσες γραπτές εξετάσεις. 

Αυτές είναι: 

α) Οι ολιγόλεπτες γραπτές δοκιμασίες διάρκειας 10 
έως 15 λεπτών, που αποτελούν εναλλακτικό τρόπο εξέ¬ 
τασης των μαθητών στο μάθημα της ημέρας και πραγ¬ 
ματοποιούνται χωρίς προειδοποίηση των μαθητών και 
στην ύλη του μαθήματος της ημέρας. Τα θέματα που 
δίνονται στους μαθητές θα πρέπει να προϋποθέτουν 
απαντήσεις, τις οποίες να μπορούν να διατυπώσουν οι 
μαθητές στον προβλεπόμενο χρόνο. Τα θέματα μπορεί 
να έχουν τη μορφή σύντομων, ποικίλων και κατάλληλων 
ερωτήσεων, οι οποίες διατυπώνονται από τον διδάσκο¬ 
ντα με βάση τα σχετικά παραδείγματα που περιέχονται 
στα σχολικά βιβλία και σύμφωνα με τις οδηγίες του 
Ινστιτούτου Εκπαιδευτικής Πολιτικής (Ι.Ε.Π.) που απο- 
στέλλονται στα σχολεία. Ο αριθμός των ολιγόλεπτων 
γραπτών δοκιμασιών είναι χωρίς αριθμητικό περιορισμό 
και αφήνεται στην κρίση του διδάσκοντος. Τα αποτε- 
λέσματά τους αξιοποιούνται για την αντικειμενικότερη 
αξιολόγηση του μαθητή και τη συνεχή ανατροφοδότηση 
της διδασκαλίας. 

β) Κατά τη διάρκεια του Α' τετραμήνου πραγματοποι¬ 
είται μία ωριαία γραπτή δοκιμασία, η οποία καλύπτει 
περιορισμένης έκτασης ενότητα και γίνεται ύστερα από 
βραχείας διάρκειας προειδοποίηση των μαθητών. Δεν 
πρέπει να διεξάγονται περισσότερες από μια ωριαία γρα¬ 
πτή δοκιμασία κατά τη διάρκεια του ημερησίου διδακτι¬ 
κού προγράμματος και οπωσδήποτε όχι περισσότερες 

από τρεις κατά τη διάρκεια του εβδομαδιαίου διδακτικού 
προγράμματος για το ίδιο τμήμα. 

Ως προς τη μορφή τους, οι γραπτές αυτές δοκιμασίες 
μπορεί να συνδυάζουν ταυτόχρονα διαφορετικού τύπου 
ερωτήσεις (ανάπτυξης, σύντομης απάντησης, κλειστές 
ή αντικειμενικού τύπου, πολλαπλών επιλογών κτλ.) και 
διαφορετικού επιπέδου δυσκολίας, με τις οποίες ελέγχε¬ 
ται κατά κύριο λόγο η αφομοίωση της διδαχθείσας ύλης 
και γενικότερα η πρόοδος των μαθητών. 

Αν υπάρχει αντικειμενικό πρόβλημα, η ωριαία γραπτή 
δοκιμασία μπορεί να πραγματοποιηθεί στο Β' τετρά¬ 
μηνο. 

Άρθρο 9 

Ατομικές και Ομαδικές Συνθετικές - 

Δημιουργικές Εργασίες 

1. Οι ατομικές και ομαδικές συνθετικές-δημιουργικές 
εργασίες έχουν συνθετικό χαρακτήρα και επιδιώκουν 
την ανάπτυξη της δημιουργικής ικανότητας του μαθητή 
και γενικότερα την καλλιέργεια ερευνητικού πνεύμα¬ 
τος μέσω της αναζήτησης στοιχείων από διαφορετικές 
πηγές και την τελική σύνθεση των στοιχείων αυτών. Οι 
δημιουργικές εργασίες μπορούν να είναι ατομικές ή ομα¬ 
δικές και να έχουν τη μορφή μικρής μελέτης ανάλογης 
προς τις δυνατότητες των μαθητών, ή να είναι συλλογές 
ή κατασκευές ή καλλιτεχνικές συνθέσεις. Τα θέματα των 
εργασιών αυτών δίνονται από τους διδάσκοντες στους 
μαθητές ή προτείνονται από τους μαθητές και εγκρίνο- 
νται από τους διδάσκοντες.Το Ινστιτούτο Εκπαιδευτικής 
Πολιτικής (Ι.Ε.Π.) αποστέλλει στα σχολεία οδηγίες διδα¬ 
σκαλίας των μαθημάτων, οι οποίες περιλαμβάνουν και 
ενδεικτικές προτάσεις δημιουργικών εργασιών. Οι δη¬ 
μιουργικές εργασίες μπορούν να παρουσιάζονται μέσα 
στην τάξη, κατά τη κρίση του διδάσκοντος, ή, εφόσον 
υπάρχει η δυνατότητα, σε ειδική εκδήλωση κατά τάξη 
ή κατά σχολείο, γεγονός που αποφασίζεται από το Σύλ¬ 
λογο των Διδασκόντων. Οι εργασίες αυτές μπορούν να 
δημοσιεύονται ή να δημοσιοποιούνται με όποιον άλλον 
τρόπο κρίνει πρόσφορο το κάθε Επαγγελματικό Λύκειο. 

2. α) Η εκπόνηση τουλάχιστον μιας δημιουργικής ερ¬ 
γασίας είναι προαιρετική σε κάθε τάξη του ΕΠΑ.Λ. 

Για τη δημιουργική εργασία μέσα στους δύο πρώτους 
μήνες του σχολικού έτους προτείνεται στους μαθητές 
κατάλογος εργασιών από τον διδάσκοντα κάθε μαθή¬ 
ματος και με γραπτή τους δήλωση οι μαθητές επιλέγουν 
το μάθημα στο οποίο επιθυμούν να εκπονήσουν εργα¬ 
σία καθώς και δύο ακόμη μαθήματα ως εναλλακτικές 
δυνατότητες. 

β) Ο υπεύθυνος διδάσκων για την παρακολούθηση 
των δημιουργικών εργασιών οργανώνει συναντήσεις με 
τους μαθητές πριν από την ανάθεση των εργασιών. Τους 
ενημερώνει για τη διαδικασία έρευνας που θα ακολου¬ 
θήσουν και τους παρέχει την αναγκαία πληροφόρηση 
για τις πηγές που θα χρησιμοποιήσουν. 

3. Η δημιουργική εργασία αξιολογείται από τον οικείο 
διδάσκοντα και λαμβάνεται υπόψη μόνο όταν έχει θετική 
επίδραση στην επίδοση του μαθητή. 

4. Αν ένας μαθητής εκπονεί με δική του πρωτοβουλία 
και ύστερα από συνεννόηση με τους διδάσκοντες περισ¬ 


σότερες της μιας δημιουργικές εργασίες, αυτές συνεκτι- 
μώνται στη βαθμολογία του μαθητή σε όλα τα αντίστοιχα 
μαθήματα. Αντίγραφο όλων των εργασιών τοποθετείται 
στο φάκελο εκπαιδευτικών επιδόσεων και δραστηρι¬ 
οτήτων του μαθητή, εάν αυτός υπάρχει, και όπου δεν 
υπάρχει ενημερώνονται με ευθύνη του καθηγητή που 
παρακολουθεί την εργασία όλοι οι διδάσκοντες στο ίδιο 
τμήμα για τη συμπληρωματική αυτή δραστηριότητα του 
κάθε μαθητή. 

5.0 αριθμός των δημιουργικών εργασιών που ο κάθε 
εκπαιδευτικός μπορεί να παρακολουθεί κατά τη διάρκεια 
του σχολικού έτους καθορίζεται από τον ίδιο, δεν μπορεί 
όμως να είναι μεγαλύτερος των δέκα (10). Εάν για κάποιο 
αντικείμενο εκδηλώσουν ενδιαφέρον πολλοί μαθητές 
και ο οικείος διδάσκων αδυνατεί για το λόγο αυτό να 
εποπτεύσει όλες τις σχετικές εργασίες, καταβάλλεται 
προσπάθεια ένταξης των μαθητών σε ομαδικές εργασίες 
που βρίσκονται πλησιέστερα στα ενδιαφέροντα τους. 
Εάν και μετά την ομαδοποίηση το πρόβλημα παραμέ¬ 
νει, κάθε διδάσκων επιλέγει μεταξύ των μαθητών που 
επιθυμούν να εκπονήσουν στο αντικείμενο του εργασία 
όσους μπορεί να εποπτεύσει με κριτήρια που καθορίζει 
ο ίδιος και ανακοινώνει στους ενδιαφερομένους. Τους 
υπόλοιπους παραπέμπει στο Σύλλογο των Διδασκόντων, 
ο οποίος τους κατανέμει σε άλλους διδάσκοντες με βάση 
τις εναλλακτικές προτιμήσεις τους, που περιέχονται στη 
δήλωση τους. Για όποιο άλλο θέμα ανακύπτει σχετικά με 
την εκπόνηση δημιουργικών - συνθετικών εργασιών από 
τους μαθητές, αποφασίζει ο Σύλλογος των Διδασκόντων. 

Άρθρο 10 

Φάκελος επιδόσεων 

και δραστηριοτήτων των μαθητών 

1. Σε κάθε ΕΠΑ.Λ. δύνανται να τηρούν με ευθύνη του 
υπεύθυνου καθηγητή κάθε τμήματος ή τάξης και σε 
χώρο που καθορίζεται από το Διευθυντή του Λυκείου 
φάκελο εκπαιδευτικών επιδόσεων και δραστηριοτήτων 
των μαθητών, στον οποίο καταχωρίζονται στοιχεία που 
συμβάλλουν στη σφαιρικότερη εκπαιδευτική αξιολό¬ 
γηση των μαθητών, τα οποία δεν προκύπτουν από άλ¬ 
λες διαδικασίες αποτίμησηςτηςεπίδοσηςτους.Τέτοιου 
είδους στοιχεία είναι κυρίως: α) Εργασίες, τις οποίες 
πραγματοποιεί ο μαθητής, πέραν αυτών που γίνονται 
στο πλαίσιο των υποχρεωτικών σχολικών εργασιών, β) 
Αναφορές σχετικές με σχολικές δραστηριότητες στις 
οποίες συμμετέχει, γ) Αντίγραφα επαίνων, βραβείων ή 
άλλων διακρίσεων του στον πνευματικό, πολιτιστικό, 
κοινωνικό και αθλητικό τομέα που χορηγούνται από το 
ΥΠ.Π.Ε.Θ. ή από επίσημα αναγνωρισμένους επιστημονι¬ 
κούς, μορφωτικούς, πολιτιστικούς και αθλητικούς φορείς 
υψηλού κύρους, δ) Ερωτηματολόγια αυτοαξιολόγησης 
του μαθητή, ε) Παρατηρήσεις ή προτάσεις του σχετικές 
με τα μαθήματα. Κάθε μαθητής που επιθυμεί να εντάξει 
στο φάκελο του νέα στοιχεία, τα υποβάλλει στον αρμό¬ 
διο καθηγητή. 

2. Σκοπός της τήρησης των ως άνω φακέλων είναι όχι 
μόνο η σφαιρικότερη και πολύπλευρη εκτίμηση των 
δραστηριοτήτων των μαθητών, αλλά η υποβοήθηση 
και η επικοινωνία μέσα στο σχολείο μεταξύ διδασκό- 

ντων και διδασκομένων, η παροχή έμμεσα στον μαθητή 
της δυνατότητας συμμετοχής του και της διατύπωσης 
παρατηρήσεων και προτάσεων για τη σχολική ζωή και 
τη βελτίωση της διδακτικής πράξης. 

3. Κάθε άλλη λεπτομέρεια σχετική με την τήρηση των 
φακέλων και την αξιοποίηση τους καθορίζεται με από¬ 
φαση του Συλλόγου διδασκόντων. 

Άρθρο 11 

Προφορική βαθμολογίατετραμήνων 

1. Για την αξιολόγηση του μαθητή κατά τετράμηνο ο 
διδάσκων συνεκτιμά: 

α. Τη συμμετοχή του στη διδακτική - μαθησιακή δι¬ 
αδικασία. 

β. Την προφορική εξέταση καθώς επίσης την επιμέλεια 
και το ενδιαφέρον του για το συγκεκριμένο μάθημα, 
γ.Την επίδοση του στις γραπτές δοκιμασίες, 
δ. Τις εργασίες που εκτελεί στο σπίτι ή στο σχολείο, 
ε.Το φάκελο επιδόσεων και δραστηριοτήτων του μα¬ 
θητή, όπου αυτός τηρείται. 

Στην περίπτωση που λείπουν ορισμένα στοιχεία της 
παραγράφου 1, ο προφορικός βαθμός του τετραμήνου 
διαμορφώνεται από τη συνεκτίμηση των υπαρχόντων 
λοιπών στοιχείων. 

2. Για τη βαθμολόγηση των εργαστηριακών μαθημά¬ 
των και του εργαστηριακού μέρους των μικτών μαθη¬ 
μάτων λαμβάνονται υπόψη τα εξής: 

α) Ο βαθμός στον οποίο ο μαθητής έχει εφαρμόσει 
στην πράξη τις θεωρητικές γνώσεις του μαθήματος και 
παραδεκτές μεθόδους της σύγχρονης τεχνολογίας. 

β) Η ποιότητα της εργασίας του ως τελικού αποτελέ¬ 
σματος. 

γ) Ο βαθμός στον οποίο ο μαθητής έχει εφαρμόσει 
κανονισμούς ασφαλείας κατά την εκτέλεση της εργα¬ 
σίας του. 

δ) Ο βαθμός στον οποίο χρησιμοποίησε κατάλληλα 
εργαλεία, όργανα, μηχανήματα και υλικά. 

Η αξιολόγηση της επίδειξης της άσκησης στο εργα¬ 
στήριο γίνεται συμπληρωματικά με τη μέθοδο της συ¬ 
στηματικής και αντικειμενικής παρατήρησηςτου μαθητή 
από τους διδάσκοντες και της καταγραφής των αποτε¬ 
λεσμάτων της παρατήρησης σε πίνακα εργαστηριακής 
προόδου. Για την επίδειξη ο μαθητής υποβοηθείται από 
σχετικά φύλλα έργου που συντάσσονται και μοιράζονται 
από τους διδάσκοντες στην αρχή κάθε εργαστηριακής 
ενότητας. 

3. Για μάθημα που για οποιονδήποτε λόγο διδάχθηκε 
λιγότερο από δέκα (10) ώρες δεν κατατίθεται βαθμολο¬ 
γία, εάν αποδεδειγμένα και δικαιολογημένα ο διδάσκων 
δεν διαθέτει επαρκή στοιχεία για την αξιολόγηση των 
μαθητών. 

4. Δεν κατατίθεται βαθμολογία για τα μαθήματα των 
Θρησκευτικών και της Φυσικής Αγωγής για όσους μαθη¬ 
τές έχουν νομίμως απαλλαγή από την παρακολούθηση 
τους. 

5. Με τη λήξη του Α' και Β'τετραμήνου κάθε διδάσκων 
καταθέτει στο Διευθυντή του σχολείου ονομαστική κα¬ 
τάσταση για κάθε τάξη ή τμήμα χωριστά με τους τετρα- 
μηνιαίους βαθμούς επίδοσης. 


6. Αν από την ονομαστική κατάσταση της προφορικής 
βαθμολογίας λείπει βαθμός μαθητή, ο διδάσκων με ενυ¬ 
πόγραφη σημείωση πάνω στην κατάσταση δικαιολογεί 
την έλλειψη του βαθμού. 

7. Με ευθύνη του Διευθυντή του σχολείου και του 
διδάσκοντος η προφορική βαθμολογία των μαθητών 
καταχωρίζεται χωρίς καθυστέρηση στο Ατομικό Δελτίο 
(Α.Δ.) των μαθητών, καθώς και ηλεκτρονικά. Αντίγραφο 
της βαθμολογίας που καταχωρίζεται στον Η/Υ κρατείται 
υποχρεωτικά και σε δύο (2) αντίγραφα ασφαλείας. Για το 
Β' τετράμηνο η καταχώριση γίνεται πριν από την έναρξη 
των γραπτών προαγωγικών, απολυτηρίων και πτυχιακών 
εξετάσεων. Μετά την καταχώριση δεν επιτρέπεται κα¬ 
μία μεταβολή, εκτός από την περίπτωση λανθασμένης 
καταχώρισης που διαπιστώνεται με ειδική πράξη του 
Συλλόγου Διδασκόντων και οπωσδήποτε πριν από την 
έκδοση των αποτελεσμάτων. 

Άρθρο 12 

Κοινοποίηση της προφορικής βαθμολογίας - 
Ενημέρωση των κηδεμόνων 

1. Στο τέλος κάθε τετραμήνου και μετά την κατάθεση 
και καταχώριση της προφορικής βαθμολογίας καλούνται 
οι κηδεμόνες των μαθητών για ενημέρωση αναφορικά 
με την επίδοση, την επιμέλεια, τη φοίτηση και τη συμπε¬ 
ριφορά των παιδιών τους και τους επιδίδεται ο ατομικός 
έλεγχος προόδου του μαθητή. 

2. Με ευθύνη του Διευθυντή και με απόφαση του 
Συλλόγου των διδασκόντων καθηγητών οργανώνεται 
μία τουλάχιστον συνάντηση κηδεμόνων στα μέσα κάθε 
τετραμήνου με σκοπό την ενημέρωση τους στα θέματα 
της παραγράφου 1. Κατόπιν συνεννόησης Διευθυντή 
και διδασκόντων, ορίζεται πρόγραμμα ενημέρωσης των 
κηδεμόνων, σύμφωνα με το οποίο κάθε διδάσκων έχει 
την υποχρέωση μία τουλάχιστον ημέρα την εβδομάδα 
να δέχεται τους κηδεμόνες των μαθητών. Το πρόγραμ¬ 
μα ανακοινώνεται στην αρχή του διδακτικού έτους και 
κοινοποιείται γραπτώς στους κηδεμόνες μέσω των μα¬ 
θητών. 

3. Οι κηδεμόνες των μαθητών δικαιούνται να ενημε¬ 
ρώνονται από τους διδάσκοντες, κατά τις ημέρες που 
έχουν ορισθεί στο πρόγραμμα ενημέρωσης κηδεμόνων, 
για όλα τα στοιχεία της παρ. 1. Οι διδάσκοντες επιδεικνύ¬ 
ουν τα γραπτά των μαθητών, εφόσον ζητηθεί από τους 
κηδεμόνες τους και μόνο. 

4. Στους ελέγχους προόδου που δίνονται στους μαθη¬ 
τές και στους κηδεμόνες αναγράφεται υποχρεωτικά και 
ο αντίστοιχος μέσος όροςτης προφορικής βαθμολογίας 
όλων των μαθητών του τμήματος για κάθε μάθημα. 

ΚΕΦΑΛΑΙΟ Γ 

ΓΡΑΠΤΕΣ ΠΡΟΑΓΩΓΙΚΕΣ - ΑΠΟΛΥΤΗΡΙΕΣ - 
ΠΤΥΧΙΑΚΕΣ ΕΞΕΤΑΣΕΙΣ 

Άρθρο 13 

Γραπτές προαγωγικές, απολυτήριες και πτυχι¬ 
ακές εξετάσεις των μαθητών του Επαγγελματι¬ 
κού Λυκείου 

1. Οι γραπτές προαγωγικές, απολυτήριες και πτυχιακές 
εξετάσεις διενεργούνται με την ευθύνη του Διευθυντή 

και των διδασκόντων σε κάθε ΕΠΑ.Λ. Οι απολυτήριες και 
πτυχιακές εξετάσεις είναι ταυτόσημες. 

2. Ως εξεταστέα ύλη για τα μαθήματα του ΕΠΑ.Λ. ορί¬ 
ζονται τα 2/3 της διδαχθείσας ύλης με την προϋπόθεση 
ότι αυτά δεν είναι λιγότερα από το μισό της διδακτέας 
ύλης. Η επιλογή και ο ακριβής προσδιορισμός της για 
κάθε μάθημα γίνεται με εισήγηση των διδασκόντων και 
με την έγκριση του Διευθυντή και γνωστοποιείται στους 
μαθητές πέντε (5) εργάσιμες ημέρες τουλάχιστον πριν 
από τη έναρξη των εξετάσεων. 

3. Η εξεταστέα ύλη καταγράφεται στο βιβλίο της δι¬ 
δασκόμενης ύλης, υπογράφεται από τον διδάσκοντα 
καθηγητή και θεωρείται από τον Διευθυντή. 

4. Τα θέματα ορίζονται από τους διδάσκοντες το μά¬ 
θημα και είναι κοινά για όλα τα τμήματα των τάξεων 
του κάθε ΕΠΑ.Λ. Σε τάξεις ή τμήματα όπου το μάθημα 
διδάσκεται από ένα μόνο καθηγητή ορίζεται από το 
Διευθυντή του σχολείου ένας επιπλέον καθηγητής της 
ίδιας ή συγγενούς ειδικότητας, ως συνεισηγητής του 
μαθήματος. Κατ' εξαίρεση είναι δυνατόν να δοθούν χω¬ 
ριστά θέματα, εάν συντρέχει αποχρών λόγος, ο οποίος 
αναγράφεται σε σημείωση στο έγγραφο που περιέχει τα 
θέματα και παράλληλα συντάσσεται και σχετική πράξη 
στο βιβλίο πράξεων του Διευθυντή. 

5. Τα θέματα διανέμονται φωτοτυπημένα στους μα¬ 
θητές και, όπου αυτό δεν είναι δυνατόν, γράφονται στον 
πίνακα, εκτός αν ορίζεται διαφορετικά στο άρθρο 14.Τα 
φωτοτυπημένα θέματα επισυνάπτονται στα γραπτά και 
είναι υποχρεωτικό να αναγράφονται μόνο τα ατομικά 
στοιχεία των μαθητών. 

6. Οι απαντήσεις των θεμάτων γράφονται από τους 
μαθητές σε φύλλο χαρτιού (κόλλας αναφοράς ή κόλ¬ 
λα σχεδίου) που φέρει τη σφραγίδα του σχολείου, την 
υπογραφή του Διευθυντή και ειδική εκτύπωση για την 
αναγραφή των προκαταρκτικών στοιχείων και της βαθ¬ 
μολογίας του γραπτού. 

7. Οι εξετάσεις διενεργούνται ενώπιον ενός τουλάχι¬ 
στον καθηγητή - επιτηρητή σε κάθε αίθουσα, ο οποίος 
μετά τη λήξη της εξέτασης παραλαμβάνει τα γραπτά 
δοκίμια των μαθητών, τα υπογράφει και τα παραδίδει με 
υπογραφή μέσα σε φάκελο στον αρμόδιο για τη βαθμο¬ 
λόγηση τους καθηγητή. 

8. Για όλα τα μαθήματα που εξετάζονται γραπτά η δι¬ 
άρκεια των γραπτών εξετάσεων είναι δίωρη, εκτός εάν 
ορισθεί διαφορετικά με απόφαση του Υπουργού Παιδεί¬ 
ας, Έρευνας και θρησκευμάτων μετά από εισήγηση του 
Ινστιτούτου Εκπαιδευτικής Πολιτικής (Ι.Ε.Π.). Σε καμιά 
περίπτωση η διάρκεια αυτή δεν μπορεί να ορισθεί με¬ 
γαλύτερη των τριών ωρών. 

Ειδικά για τα μαθήματα σχεδιαστικού περιεχομένου 
η διάρκεια της γραπτής εξέτασης ορίζεται σε τρεις (3) 
ώρες. 

Άρθρο 14 

Τρόπος εξέτασης των διαφόρων μαθημάτων 

1. Τα θέματα των γραπτών προαγωγικών και απολυ¬ 
τηρίων και πτυχιακών εξετάσεων λαμβάνονται από την 
ύλη που ορίζεται ως εξεταστέα για κάθε μάθημα κατά το 
έτος που γίνονται οι εξετάσεις. Οι ερωτήσεις είναι ανά¬ 


λογες με εκείνες που υπάρχουν στα σχολικά εγχειρίδια 
και στις οδηγίες του ΙΕΠ, διατρέχουν όσο το δυνατόν 
μεγαλύτερη έκταση της εξεταστέας ύλης, ελέγχουν ευρύ 
φάσμα διδακτικών στόχων και είναι κλιμακούμενου βαθ¬ 
μού δυσκολίας. Οι μαθητές απαντούν υποχρεωτικά σε 
όλα τα θέματα. 

2. Για κάθε θέμα καθορίζεται ορισμένη βαθμολογία. 
Σε περίπτωση κατά την οποία ένα θέμα αναλύεται σε 
υποερωτήματα, η βαθμολογία που προβλέπεται για αυτό 
κατανέμεται ισότιμα στις επιμέρους ερωτήσεις, εκτός αν 
κατά την ανακοίνωση των θεμάτων καθορίζεται διαφο¬ 
ρετικός βαθμός για κάθε μια από αυτές. 

3. Μαθητής που δεν παραδίδει στα μαθήματα που θε¬ 
ωρούνται γραπτώς εξεταζόμενα την ατομική εργασία 
που του έχει ανατεθεί βαθμολογείται στην εργασία αυτή 
με τον κατώτερο βαθμό «κακώς» μηδέν (0). 

I. ΜΑΘΗΜΑΤΑ ΓΕΝΙΚΗΣ ΠΑΙΔΕΙΑΣ ΚΑΙ ΕΠΙΛΟΓΗΣ 

Α. ΝΕΑ ΕΛΛΗΝΙΚΗ ΓΛΩΣΣΑ 

1. Γιατην εξέταση στο μάθημα «Νέα Ελληνική Γλώσσα» 
της Α' τάξης Ημερησίου και της Α' και της Β' τάξης Εσπε¬ 
ρινού Επαγγελματικού Λυκείου δίνονται στους μαθητές 
σε φωτοαντίγραφο ένα ή δύο κείμενα περιορισμένης 
έκτασης από τον έντυπο ή/και τον ηλεκτρονικό λόγο 
(βιβλία, εφημερίδες, περιοδικά, διαδίκτυο), που αναφέ- 
ρονται σε κοινωνικά, πολιτικά, πολιτιστικά, επιστημονικά 
ή άλλα θέματα της καθημερινής ζωής και έχουν νοη¬ 
ματική πληρότητα. Τα κείμενα σχετίζονται με θέματα 
με τα οποία ασχολήθηκαν οι μαθητές κατά τη διάρκεια 
του σχολικού έτους. Οι μαθητές εξετάζονται σε τρία (3) 
θέματα. Συγκεκριμένα καλούνται: 

(α) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (οπτικές από τις οποίες 
προσεγγίζεται η πραγματικότητα, στόχοι και επιχειρήμα¬ 
τα συγγραφέα, προβληματισμοί που θέτει, θέσεις που 
υποστηρίζει κ.λπ.), 

Μ. την οργάνωση του λόγου (διάρθρωση, δομή, δι¬ 
αίρεση, τίτλοι ενοτήτων, συνοχή, αλληλουχία, τρόποι 
ανάπτυξης, συλλογιστική πορεία κ.λπ.). 

(β) να απαντήσουν σε δύο (2) ερωτήσεις που αφορούν: 

ί. σε σημασιολογικά στοιχεία (σημασίες λέξεων, συνώ¬ 
νυμα, αντώνυμα, κατασκευή φράσεων ή παραγράφων με 
συγκεκριμένες λέξεις, αντικατάσταση λέξεων ή φράσεων 
με σημασιολογικά ισοδύναμες κ.λπ.), 

ϋ. στην επισήμανση της λειτουργίας μορφοσυντα- 
κτικών δομών και υφολογικών στοιχείων του κειμένου 
που σχετίζονται με τους επικοινωνιακούς στόχους του 
συγγραφέα (ενεργητική ή παθητική σύνταξη, γλωσσικές 
ποικιλίες, αναφορική και ποιητική λειτουργία της γλώσ¬ 
σας [δηλωτική και συνυποδηλωτική χρήση], στοιχεία 
προφορικού λόγου, χρήση ειδικού λεξιλογίου, είδος 
κειμένου κ.λπ.). 

(γ) να συνθέσουν δικό τους κείμενο (ενταγμένο σε επι- 
κοινωνιακό πλαίσιο), το οποίο σχετίζεται θεματικά με το 
κείμενο ή τα κείμενα που τους δόθηκαν, στο πλαίσιο του 
οποίου απαντούν με πειστική επιχειρηματολογία στα 
ζητούμενα, διατυπώνουν κρίσεις και σχόλια ή αναπτύσ¬ 
σουν τεκμηριωμένα προσωπικές απόψεις. Η έκταση του 
κειμένου κυμαίνεται από 350 έως 400 λέξεις. 

Το πρώτο (α) θέμα βαθμολογείται με είκοσι πέντε (25) 
μονάδες, το δεύτερο (β) με είκοσι πέντε (25) και το τρίτο 
(γ) με πενήντα (50). Η κατανομή της βαθμολογίας στις 
ερωτήσεις του (α) και του (β) θέματος, οι οποίες μπο¬ 
ρεί να αναλύονται σε υποερωτήματα, διαφοροποιείται 
ανάλογα με τον βαθμό της δυσκολίας τους και οι βαθμο¬ 
λογικές μονάδες καθορίζονται κατά τη διατύπωση των 
θεμάτων και ανακοινώνονται γραπτώς στους μαθητές. 

2. Για την εξέταση στο μάθημα «Νέα Ελληνική Γλώσ¬ 
σα» της Β' Τάξης Ημερήσιου και της Γ' Τάξης Εσπερινού 
ΕΠΑ.Λ. δίνεται στους μαθητές σε φωτοαντίγραφο ένα 
κείμενο περιορισμένης έκτασης από τον έντυπο ή/και 
τον ηλεκτρονικό λόγο (βιβλία, εφημερίδες, περιοδικά, 
διαδίκτυο), που αναφέρεται σε κοινωνικά, πολιτικά, πο¬ 
λιτιστικά, επιστημονικά ή άλλα θέματα της καθημερινής 
ζωής και έχει νοηματική πληρότητα.Το κείμενο σχετίζε¬ 
ται με θέματα με τα οποία ασχολήθηκαν οι μαθητές κατά 
τη διάρκεια του σχολικού έτους. Οι μαθητές εξετάζονται 
στα παρακάτω τέσσερα (4) θέματα υπό τα στοιχεία α, β, 
γ, δ. Συγκεκριμένα καλούνται: 

α) να δώσουν σύντομη περίληψη του δοθέντος κειμέ¬ 
νου, η έκταση της οποίας καθορίζεται ανάλογα με την 
έκταση και το νόημα του κειμένου 
β) να απαντήσουν σε δύο (2) ερωτήσεις που έχουν 
σχέση με: 

ί. την κατανόηση του κειμένου (θέσεις, προβλημα¬ 
τισμοί, επιδιώξεις, επιχειρήματα και οπτική γωνία του 
συντάκτη, εντοπισμός της κεντρικής ιδέας του κειμένου, 
προσδιορισμός του αποδέκτη του κειμένου κ.λπ.) 

Μ. την οργάνωση του λόγου (δομή του κειμένου, πλαγι¬ 
ότιτλοι παραγράφων, λέξεις συνοχής, τρόποι ανάπτυξης 
παραγράφων κ.λπ.). 

γ) να απαντήσουν σε δύο (2) ερωτήσεις που αφορούν: 
ί. σε σημασιολογικά στοιχεία (σημασίες λέξεων, συνώ¬ 
νυμα, αντικατάσταση λέξεων ή φράσεων με σημασιολο- 
γικά ισοδύναμες, αντώνυμα, σχηματισμός προτάσεων ή 
περιόδων λόγου με συγκεκριμένες λέξεις ή φράσεις, κ.λπ.) 1 

Ν. στην επισήμανση της λειτουργίας μορφοσυντακτι- 
κών δομών και υφολογικών στοιχείων του κειμένου που 
σχετίζονται με τους επικοινωνιακούς στόχους του συγ¬ 
γραφέα (ενεργητική ή παθητική σύνταξη, χρήση στίξης, 
γλωσσικές ποικιλίες, αναφορική και ποιητική λειτουργία 
της γλώσσας - δηλωτική και συνυποδηλωτική χρήση, 
στοιχεία προφορικού λόγου, χρήση ειδικού λεξιλογίου, 
χαρακτηριστικά κειμενικού είδους κ.λπ.) 

δ) να συνθέσουν δικό τους κείμενο (ενταγμένο σε επι- 
κοινωνιακό πλαίσιο και το οποίο σχετίζεται θεματικά με 
το κείμενο που τους δόθηκε), στο πλαίσιο του οποίου 
απαντούν με πειστική επιχειρηματολογία στα ζητούμενα, 
διατυπώνουν κρίσεις και σχόλια ή αναπτύσσουν τεκμη¬ 
ριωμένα προσωπικές απόψεις. Η έκταση του κειμένου 
κυμαίνεται από 350 έως 450 λέξεις. 

Το πρώτο (α) θέμα βαθμολογείται με είκοσι (20) μονά¬ 
δες, το δεύτερο (β) και το τρίτο (γ) με δεκαπέντε πέντε 
(15) μονάδες το καθένα και το τέταρτο (δ) με πενήντα 
(50). Η κατανομή της βαθμολογίας στις ερωτήσεις του 
«β» και του «γ» θέματος, οι οποίες μπορεί να αναλύο¬ 
νται σε υποερωτήματα, διαφοροποιείται ανάλογα με 
τον βαθμό δυσκολίας τους και οι βαθμολογικές μονά¬ 


δες καθορίζονται κατά τη διατύπωση των θεμάτων και 
ανακοινώνονται γραπτώς στους μαθητές. 

3. Για την εξέταση στο μάθημα «Νέα Ελληνική Γλώσ¬ 
σα» στη Γ' τάξη Ημερησίου Επαγγελματικού Λυκείου και 
στη Δ' τάξη Εσπερινού Επαγγελματικού Λυκείου δίνεται 
στους μαθητές σε φωτοαντίγραφο απόσπασμα κειμένου 
(δοκιμιακού, λογοτεχνικού, άρθρου κτλ.) μιας έως δύο 
σελίδων από βιβλίο, εφημερίδα ή περιοδικό (ή κατα¬ 
σκευασμένο για το σκοπό της αξιολόγησης) που αναφέ- 
ρεται σε κοινωνικά, πολιτικά, πολιτιστικά, επιστημονικά 
ή άλλα θέματα της καθημερινής ζωής και έχει νοηματική 
πληρότητα.Το κείμενο αυτό ανταποκρίνεται στην αντι¬ 
ληπτική ικανότητα των μαθητών και σχετίζεται άμεσα ή 
έμμεσα με θεματικούς κύκλους οικείους στους μαθητές 
από τη σχολική διδασκαλία. Οι μαθητές εξετάζονται σε 
τρία θέματα, στα οποία καλούνται: 

α) Να δώσουν μια σύντομη περίληψη του κειμένου 
αυτού, της οποίας η έκταση καθορίζεται ανάλογα με την 
έκταση και το νόημα του κειμένου. 

β) Να απαντήσουν σε ερωτήσεις με τις οποίες ελέγ¬ 
χονται: 

ί) η κατανόηση του κειμένου (ιδεολογικά σημεία του 
κειμένου, επιχειρήματα συγγραφέα, προβλήματα που 
θέτει, κτλ.) 

Μ) η οργάνωση του λόγου (διάρθρωση, δομή διαίρεση 
και τιτλοφόρηση ενοτήτων, συνοχή, ενότητα, συλλογι¬ 
στική, κτλ.) 

ϋί) τα σημασιολογικά στοιχεία (σημασία λέξεων, συνώ¬ 
νυμα- αντώνυμα, κατασκευή φράσεων ή παραγράφων με 
ορισμένες λέξεις, αντικατάσταση λέξεων ή φράσεων κτλ.), 

ίν) η ικανότητά τους να αναγνωρίζουν τη λειτουργία 
των μορφοσυντακτικών δομών, καθώς και να χειρίζο¬ 
νται αυτές τις δομές, ανάλογα με τους επικοινωνιακούς 
στόχους του κειμένου. 

γ) Να συντάξουν ένα κείμενο ενταγμένο σε επικοινω- 
νιακό πλαίσιο με το οποίο κρίνουν ή σχολιάζουν κάποια 
σημεία του κειμένου ή αναπτύσσουν προσωπικές από¬ 
ψεις, παίρνοντας αφορμή από το κείμενο. Η έκταση της 
ανάπτυξης αυτής καθορίζεται κατά προσέγγιση, χωρίς 
να υπερβαίνει τις 600 λέξεις. 

Το πρώτο θέμα βαθμολογείται με είκοσι πέντε (25) 
μονάδες, το δεύτερο θέμα βαθμολογείται με τριάντα 
πέντε (35) μονάδες, οι οποίες κατανέμονται σε επιμέρους 
ερωτήσεις, ενώ το τρίτο θέμα βαθμολογείται με σαράντα 
(40) μονάδες. Κατά τη βαθμολόγηση όλων των θεμάτων 
λαμβάνεται υπόψη η ορθογραφία, η δομή του κειμένου, 
ο λεξιλογικός πλούτος, η ακρίβεια και η ορθότητα της 
διατύπωσης, καθώς και το περιεχόμενο. 

Β. ΝΕΑ ΕΛΛΗΝΙΚΗ ΛΟΓΟΤΕΧΝΙΑ 

1. Για την εξέταση του μαθήματος «Νέα Ελληνική Λο¬ 
γοτεχνία» της Α' τάξης Ημερησίου και Εσπερινού Επαγ¬ 
γελματικού Λυκείου δίνεται στους μαθητές αδίδακτο 
κείμενο, ομοειδές ή ομόθεμο με τις διδακτικές ενότητες 
που έχουν διδαχθεί («Τα φύλα στη λογοτεχνία»), το οποίο 
ορίζει ο διδάσκων το μάθημα. 

Οι μαθητές καλούνται: 

(α) να επισημάνουν τα πρόσωπα που αναφέρονται στο 
κείμενο και να τα εντάξουν στον τόπο και στον χρόνο 
της αφήγησης. 

(β) να διακρίνουν και να περιγράφουν ένα ή δυο λογο¬ 
τεχνικούς χαρακτήρες, κάνοντας αναφορές στις σχέσεις 
των δύο φύλων, στον κοινωνικό τους ρόλο ή σε κοινω¬ 
νικά στερεότυπα σχετιζόμενα με το θέμα του κειμένου, 
και να αιτιολογήσουν τις απαντήσεις τους με αντίστοιχες 
παραπομπές στο κείμενο, 

(γ) να βρουν τον αφηγητή της ιστορίας και να αλλά¬ 
ξουν το πρόσωπο του αφηγητή ώστε να φανεί η αντί¬ 
στοιχη αλλαγή στην οπτική της αφήγησης ή να μετα¬ 
τρέψουν το διαλογικό μέρος του κειμένου σε συνεχή 
αφηγηματικό λόγο, 

(δ) να διατυπώσουν σε μία ή δύο παραγράφους την 
άποψη τους για το περιεχόμενο του κειμένου συσχετί¬ 
ζοντας το με τις αντιλήψεις της εποχής μας. 

Οι ερωτήσεις υπό τα στοιχεία «α» και «β» βαθμολογού¬ 
νται με 50 μονάδες (α = 25 μονάδες + β = 25 μονάδες) 
και συνοδεύουν το αδίδακτο κείμενο. 

Οι ερωτήσεις υπό τα στοιχεία «γ» και «δ» βαθμολογού¬ 
νται με 50 μονάδες (γ= 25 μονάδες + δ= 25 μονάδες). 

2. Για την εξέταση στο μάθημα «Νέα Ελληνική Λογο¬ 
τεχνία» της Β' Τάξης Ημερήσιου και της Β' και Γ' Τάξης 
Εσπερινού ΕΠΑ.Λ. δίνεται στους μαθητές σε φωτοαντί¬ 
γραφο περιορισμένης εκτάσεως πεζό ή ποιητικό κείμενο 
που περιλαμβάνεται στη διδαχθείσα ύλη και ορίζεται 
από τον διδάσκοντα, καθώς και αδίδακτο περιορισμένης 
εκτάσεως πεζό ή ποιητικό κείμενο (ίσης κατά προσέγ¬ 
γιση δυσκολίας με το διδαγμένο), που επιλέγεται από 
τον διδάσκοντα, με τις αναγκαίες διευκρινίσεις. Το αδί¬ 
δακτο κείμενο εντάσσεται γραμματολογικά σε μία από 
τις ενότητες του οικείου διδακτικού εγχειριδίου (Νέα 
Αθηναϊκή Σχολή: Η πεζογραφία, Νεότερη Λογοτεχνία: 
Πρώτη 1 Οετία του Μεσοπολέμου, Νεότερη Ποίηση, Πε¬ 
ζογραφία: Η πεζογραφία του Μεσοπολέμου). Οι μαθητές 
καλούνται να απαντήσουν σε τέσσερα (4) θέματα, που 
μπορεί να αναλύονται σε δύο (2) ερωτήσεις το καθένα. 
Δύο (2) θέματα αναφέρονται στο αδίδακτο κείμενο και 
δύο (2) αναφέρονται στο διδαγμένο κείμενο. 

Τα θέματα αφορούν ως προς το αδίδακτο λογοτεχνικό 
κείμενο: 

α) τον εντοπισμό και τον σχολιασμό του κεντρικού θέ¬ 
ματος ή/και των δευτερευόντων θεμάτων του κειμένου, 
την αξιολόγηση στάσεων και αντιλήψεων που εντοπί¬ 
ζονται σε αυτό, τον χαρακτηρισμό των προσώπων που 
αναφέρονται και την παρουσίαση της ιδεολογικής τους 
στάσης, λαμβάνοντας υπόψη τον τόπο και τον χρόνο 
της δράσης τους κ.λπ. 

β) τον εντοπισμό των εκφραστικών μέσων και τρόπων 
που αξιοποιούνται στο κείμενο (π.χ. μεταφορές, παρο¬ 
μοιώσεις, επαναλήψεις, εικόνες, στοιχεία της γλώσσας, 
όπως λόγιες, λαϊκές ιδιωματικές ή αντιλυρικές λέξεις 
κ.λπ.) και τον σχολιασμό του ρόλου αυτών των εκφρα¬ 
στικών μέσων και τρόπων στη δημιουργία του ιδιαίτερου 
ύφους, στο αισθητικό αποτέλεσμα και στη μετάδοση του 
μηνύματος του κειμένου. 

Τα θέματα αφορούν ως προς το διδαγμένο λογοτε¬ 
χνικό κείμενο: 

α) την αναγνώριση χαρακτηριστικών στοιχείων που 
σχετίζονται με το λογοτεχνικό είδος, τον συγγραφέα και 
το λογοτεχνικό ρεύμα στο οποίο εντάσσεται το κείμενο 
(χωρίς οι ερωτήσεις να προϋποθέτουν απομνημόνευση 
και να απαιτούν ανάκληση μνήμης), 


β) την κατανόηση του περιεχομένου, τον ερμηνευτικό 
ή αισθητικό σχολιασμό φράσεων, στίχων ή παραγράφων, 
τον χαρακτηρισμό προσώπων, τον εντοπισμό και την 
αξιολόγηση στάσεων και αντιλήψεων. 

Η βαθμολογία κατανέμεται κατά 25% σε κάθε θέμα. Η 
κατανομή της βαθμολογίας στις ερωτήσεις των θεμάτων 
μπορεί να διαφοροποιείται ανάλογα με τον βαθμό της 
δυσκολίας τους και οι βαθμολογικές μονάδες κάθε ερώ¬ 
τησης καθορίζονται κατά τη διατύπωση των θεμάτων και 
ανακοινώνονται γραπτώς στους μαθητές. 

3. Για την εξέταση στο μάθημα «Νέα Ελληνική Λογο¬ 
τεχνία» της Γ' Τάξης Ημερησίου και της Δ' τάξης Εσπε¬ 
ρινού ΕΠΑ.Λ. δίνεται στους μαθητές σε φωτοαντίγραφο 
περιορισμένης εκτάσεως πεζό ή ποιητικό κείμενο που 
περιλαμβάνεται στη διδαχθείσα ύλη και ορίζεται από 
τον διδάσκοντα, καθώς και αδίδακτο περιορισμένης 
εκτάσεως πεζό ή ποιητικό κείμενο (ίσης κατά προσέγγι¬ 
ση δυσκολίας με το διδαγμένο), που επιλέγεται από τον 
διδάσκοντα, με τις αναγκαίες διευκρινίσεις.Το αδίδακτο 
κείμενο εντάσσεται γραμματολογικά στη Μεταπολεμι¬ 
κή και σύγχρονη Λογοτεχνία. Οι μαθητές καλούνται να 
απαντήσουν σε τέσσερα (4) θέματα, που μπορεί να ανα¬ 
λύονται σε δύο (2) ερωτήσεις το καθένα. 

Δύο (2) θέματα αναφέρονται στο αδίδακτο κείμενο 
και δύο (2) στο διδαγμένο κείμενο. 

Ως προς το αδίδακτο λογοτεχνικό κείμενο τα θέματα 
αφορούν: 

Α) τον εντοπισμό και τον σχολιασμό του κεντρικού θέ¬ 
ματος ή /και των δευτερευόντων θεμάτων του κειμένου, 
την αξιολόγηση στάσεων και αντιλήψεων που εντοπί¬ 
ζονται σε αυτό, τον χαρακτηρισμό των προσώπων που 
αναφέρονται και την παρουσίαση της ιδεολογικής τους 
στάσης, λαμβάνοντας υπόψη τον τόπο και τον χρόνο 
της δράσης τους κ.λπ. 

Β) τον εντοπισμό των εκφραστικών μέσων και τρόπων 
που αξιοποιούνται στο κείμενο (π.χ. μεταφορές, παρο¬ 
μοιώσεις, επαναλήψεις, εικόνες, στοιχεία της γλώσσας, 
όπως λόγιες, λαϊκές, ιδιωματικές ή αντιλυρικές λέξεις 
κ.λπ.) και τον σχολιασμό του ρόλου αυτών των εκφρα¬ 
στικών μέσων και τρόπων στη δημιουργία του ιδιαίτερου 
ύφους, στο αισθητικό αποτέλεσμα και στη μετάδοση του 
μηνύματος του κειμένου. 

Ως προς το διδαγμένο λογοτεχνικό κείμενο τα θέματα 
αφορούν: 

Α) την αναγνώριση χαρακτηριστικών στοιχείων που 
σχετίζονται με το λογοτεχνικό είδος, τον συγγραφέα και 
το λογοτεχνικό ρεύμα στο οποίο εντάσσεται το κείμενο 
(χωρίς οι ερωτήσεις να προϋποθέτουν απομνημόνευση 
καινά απαιτούν ανάκληση μνήμης), 

Β) την κατανόηση του περιεχομένου, τον ερμηνευτικό 
ή αισθητικό σχολιασμό φράσεων, στίχων ή παραγράφων, 
τον χαρακτηρισμό προσώπων, τον εντοπισμό και την 
αξιολόγηση στάσεων και αντιλήψεων. 

Η βαθμολογία κατανέμεται κατά 25% σε κάθε θέμα. Η 
κατανομή της βαθμολογίας στις ερωτήσεις των θεμάτων 
μπορεί να διαφοροποιείται ανάλογα με τον βαθμό της 
δυσκολίας τους και οι βαθμολογικές μονάδες κάθε ερώ¬ 
τησης καθορίζονται κατά τη διατύπωση των θεμάτων και 
ανακοινώνονται γραπτώς στους μαθητές. 

Γ. ΙΣΤΟΡΙΑ 

Οι μαθητές αξιολογούνται στο μάθημα «Ιστορία» με 
συνδυασμό θεμάτων/ερωτήσεων, που ταξινομούνται 
σε δύο (2) ομάδες: 

I. Στην ομάδα Α' περιλαμβάνονται δύο (2) θέματα που 
αναλύονται σε επιμέρους ερωτήσεις, με τις οποίες ελέγ¬ 
χονται οι ιστορικές γνώσεις των μαθητών (χρονολογίες, 
ιστορικές έννοιες, ιστορικά φαινόμενα ή γεγονότα, δρά¬ 
ση προσώπων κ.λπ.): 

1. Το πρώτο θέμα περιλαμβάνει: α) ερωτήσεις αντι¬ 
κειμενικού τύπου (Ι.α), που βαθμολογούνται με δέκα 
(10) μονάδες 1 β) εξήγηση δύο (2) ή τριών (3) ιστορικών 
όρων/εννοιών (Ι.β), που βαθμολογείται με δεκαπέντε 
(15) μονάδες. 

2. Το δεύτερο θέμα περιλαμβάνει δύο ερωτήσεις σύ¬ 
ντομης απάντησης (2.α) και (2.β) και βαθμολογείται με 
είκοσι πέντε (25) μονάδες. 

II. Στην ομάδα Β' περιλαμβάνονται δύο (2) θέματα, 
που το καθένα μπορεί να αναλύεται σε δύο επιμέρους 
ερωτήσεις, με τις οποίες ελέγχονται η ικανότητα των 
μαθητών στη σύνθεση των ιστορικών γνώσεων και η 
κριτική προσέγγιση τους (ανάλυση ή σύνθεση αιτίων ή 
συνθηκών, αποτίμηση της δράσης προσώπων, αξιολό¬ 
γηση αποτελεσμάτων, σύγκριση απόψεων, προέκταση 
ιστορικών πληροφοριών κ.λπ.). Προς αποφυγήν επικαλύ¬ 
ψεων, τα θέματα αυτής της ομάδας επιλέγονται από την 
εξεταστέα ύλη με τρόπο ώστε να είναι διαφορετικά ως 
προς το γνωστικό τους περιεχόμενο από τις ερωτήσεις 
(2.α) και (2.β) της ομάδας Α' και βαθμολογούνται αθροι¬ 
στικά με πενήντα (50) μονάδες. Στην περίπτωση αυτής 
της ομάδας χρησιμοποιούνται και ερωτήσεις επεξεργα¬ 
σίας ιστορικού υλικού, το οποίο δίνεται στους μαθητές 
φωτοτυπημένο.Το υλικό αυτό προέρχεται από ιστορικές 
μαρτυρίες, αρχαιολογικές μελέτες, έργα τέχνης, φωτο¬ 
γραφίες, στατιστικούς πίνακες, χάρτες, διαγράμματα και 
από όλα εκείνα τα στοιχεία που χρησιμοποιούνται ως 
ιστορικά τεκμήρια ή ως μέσα άντλησης πληροφοριών 
για την εξαγωγή ιστορικών συμπερασμάτων. 

Η βαθμολογία κάθε ερώτησης των παραπάνω θεμά¬ 
των και των δύο (2) ομάδων διαφοροποιείται ανάλογα 
με τον βαθμό δυσκολίας της. Οι βαθμολογικές μονάδες 
καθεμιάς καθορίζονται κατά τη διατύπωση των θεμάτων 
και ανακοινώνονται γραπτώς στους μαθητές. 

Δ. ΠΟΛΙΤΙΚΗ ΠΑΙΔΕΙΑ (Οικονομία, Πολιτικοί θεσμοί & 
Αρχές Δικαίου και Κοινωνιολογία) 

Για το μάθημα «Πολιτική Παιδεία» (Οικονομία, Πολι¬ 
τικοί θεσμοί & Αρχές Δικαίου και Κοινωνιολογία) της Α' 
τάξης Ημερήσιου και της Β' τάξης Εσπερινού ΕΠΑ.Λ. η 
εξέταση περιλαμβάνει δύο ομάδες θεμάτων: 

α) Η πρώτη ομάδα αποτελείται από δύο θέματα με 
ερωτήσεις διαφόρων τύπων, με τις οποίες ελέγχεται τόσο 
η κατοχή των αναγκαίων γνωστικών στοιχείων όσο και η 
κατανόηση τους. Κάθε ένα από τα δύο θέματα περιέχει 
ερωτήσεις διαβαθμισμένης δυσκολίας. 

Το πρώτο θέμα περιλαμβάνει τρεις (3) ερωτήσεις 
αντικειμενικού τύπου και βαθμολογείται με είκοσι πέντε 
(25) μονάδες. Ειδικότερα, περιλαμβάνει: μία ερώτηση 
με πέντε (5) υποερωτήματα Σωστού-Λάθους (5X3=15 
Μονάδες) και δύο ερωτήσεις πολλαπλής επιλογής, που 
καθεμία βαθμολογείται με πέντε (5) Μονάδες (5X2=10 
Μονάδες). 


Το δεύτερο θέμα περιλαμβάνει δύο (2) ερωτήσεις σύ¬ 
ντομης απάντησης και βαθμολογείται με είκοσι πέντε (25) 
μονάδες. Η πρώτη ερώτηση βαθμολογείται με δεκατρείς 
(13) μονάδες και η δεύτερη με δώδεκα (12) μονάδες, 

β) Η δεύτερη ομάδα περιλαμβάνει δύο θέματα με ερω¬ 
τήσεις με τις οποίες ελέγχεται η ικανότητα συνθετικής 
και κριτικής ανάλυσης και εφαρμογής στην καθημερινή 
πράξη των γνώσεων που απέκτησαν οι μαθητές. Κάθε 
ένα από τα δύο θέματα περιέχει δύο ερωτήσεις διαβαθ¬ 
μισμένης δυσκολίας. 

Το πρώτο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

Το δεύτερο θέμα περιλαμβάνει δύο (2) ερωτήσεις και 
βαθμολογείται με είκοσι πέντε (25) μονάδες. Η πρώτη 
ερώτηση βαθμολογείται με δεκατρείς (13) μονάδες και 
η δεύτερη με δώδεκα (12) μονάδες. 

Ε. ΜΑΘΗΜΑΤΙΚΑ: ΆΛΓΕΒΡΑ ΚΑΙ ΓΕΩΜΕΤΡΙΑ 

1. Οι γραπτές προαγωγικές εξετάσεις στο μάθημα «Άλ¬ 
γεβρα» της Α' και Β' τάξης Ημερήσιου ΕΠΑ.Λ., της Α', Β' 
και Γ' τάξης Εσπερινού ΕΠΑ.Λ., καθώς και στο μάθημα 
«Γεωμετρία» όλων των τάξεων των ΕΠΑ.Λ., γίνονται ως 
εξής: 

I. Στους μαθητές δίνονται τέσσερα (4) θέματα από την 
εξεταστέα ύλη, με τα οποία ελέγχεται η γνώση εννοιών 
και ορολογίας, η δυνατότητα αναπαραγωγής γνωστικών 
στοιχείων, η ικανότητα εκτέλεσης γνωστών αλγορίθμων, 
η ικανότητα του μαθητή να αναλύει, να συνθέτει και να 
επεξεργάζεται δημιουργικά ένα δεδομένο υλικό, καθώς 
και η ικανότητα επιλογής και εφαρμογής κατάλληλης 
μεθόδου. 

II. Τα τέσσερα θέματα που δίνονται στους μαθητές 
διαρθρώνονται ως εξής: 

(α)Το πρώτο θέμα αποτελείται από δύο μέρη.Το πρώ¬ 
το μέρος περιέχει πέντε (5) ερωτήσεις αντικειμενικού 
τύπου (πολλαπλής επιλογής, Σωστού - Λάθους, αντιστοί- 
χισης) με τις οποίες ελέγχεται η γνώση και η κατανόηση 
των βασικών εννοιών και των σπουδαιότερων συμπε¬ 
ρασμάτων της θεωρίας σε όσο το δυνατόν ευρύτερη 
έκταση της εξεταστέας ύλης. Στο δεύτερο μέρος ζητείται 
η απόδειξη μίας απλής πρότασης (ιδιότητας, λήμματος, 
θεωρήματος ή πορίσματος), που είναι αποδεδειγμένη 
στο σχολικό εγχειρίδιο. 

(β) Το δεύτερο θέμα αποτελείται από μία άσκηση που 
είναι εφαρμογή ορισμών, αλγορίθμων ή προτάσεων (ιδι¬ 
οτήτων, θεωρημάτων, πορισμάτων). 

(γ) Το τρίτο θέμα αποτελείται από μία άσκηση που 
απαιτεί από τον μαθητή ικανότητα συνδυασμού και 
σύνθεσης εννοιών και αποδεικτικών ή υπολογιστικών 
διαδικασιών. 

(δ) Το τέταρτο θέμα αποτελείται από μία άσκηση ή 
ένα πρόβλημα που η λύση του απαιτεί από τον μαθητή 
ικανότητες συνδυασμού και σύνθεσης γνώσεων, αλλά 
και την ανάληψη πρωτοβουλιών για την ανάπτυξη στρα¬ 
τηγικών επίλυσής του. 

Το δεύτερο, τρίτο και τέταρτο θέμα μπορούν να ανα¬ 
λύονται σε επιμέρους ερωτήματα που διευκολύνουν τον 
μαθητή στη λύση. 

III. Η βαθμολογία κατανέμεται ανά εικοσιπέντε (25) 
μονάδες στο καθένα από τα τέσσερα (4) θέματα. 

Ειδικότερα, στο πρώτο θέμα το πρώτο μέρος βαθμο¬ 
λογείται με δέκα (10) μονάδες, ενώ το δεύτερο μέρος 
βαθμολογείται με δεκαπέντε (15) μονάδες. Στο δεύτερο, 
τρίτο και τέταρτο θέμα η κατανομή της βαθμολογίας 
στα επιμέρους ερωτήματα μπορεί να διαφοροποιείται 
ανάλογα με τον βαθμό δυσκολίας τους και καθορίζεται 
στη διατύπωση των θεμάτων. 

2. Η εξέταση στο μάθημα «Άλγεβρα» στη Γ' τάξη Ημε¬ 
ρησίου και στη Δ' τάξη Εσπερινού ΕΠΑ.Λ. γίνεται ως εξής: 

Στους μαθητές δίνονται τέσσερα (4) θέματα από την 
εξεταστέα ύλη, τα οποία μπορούν να αναλύονται σε 
υποερωτήματα, με τα οποία ελέγχεται η δυνατότητα 
αναπαραγωγής γνωστικών στοιχείων, η γνώση εννοιών 
και ορολογίας και η ικανότητα εκτέλεσης γνωστών αλ¬ 
γορίθμων, η ικανότητα του μαθητή να αναλύει, να συν¬ 
θέτει και να επεξεργάζεται δημιουργικά ένα δεδομένο 
υλικό, καθώς και η ικανότητα επιλογής και εφαρμογής 
κατάλληλης μεθόδου. 

Τα τέσσερα θέματα που δίνονται στους μαθητές διαρ¬ 
θρώνονται ως εξής: 

α) Το πρώτο θέμα αποτελείται από ερωτήματα θεωρί¬ 
ας που αφορούν έννοιες, ορισμούς, λήμματα, προτάσεις, 
θεωρήματα και πορίσματα. Με το θέμα αυτό ελέγχεται η 
κατανόηση των βασικών εννοιών, των σπουδαιότερων 
συμπερασμάτων, καθώς και η ση μασία τους στην οργά¬ 
νωση μιας λογικής δομής, 

β) Το δεύτερο και το τρίτο θέμα αποτελείται το καθένα 
από μία άσκηση που απαιτεί από το μαθητή ικανότη¬ 
τα συνδυασμού και σύνθεσης εννοιών αποδεικτικών ή 
υπολογιστικών διαδικασιών. Η κάθε άσκηση μπορεί να 
αναλύεται σε επιμέρους ερωτήματα, 

γ) Το τέταρτο θέμα αποτελείται από μία άσκηση ή 
ένα πρόβλημα που η λύση του απαιτεί από το μαθητή 
ικανότητες συνδυασμού και σύνθεσης προηγούμενων 
γνώσεων, αλλά και την ανάληψη πρωτοβουλιών στη δια¬ 
δικασία επίλυσηςτου.Το θέμα αυτό μπορεί να αναλύεται 
σε επιμέρους ερωτήματα τα οποία βοηθούν το μαθητή 
στη λύση. 

Η βαθμολογία κατανέμεται ανά είκοσι πέντε (25) μο¬ 
νάδες στο καθένα από τα τέσσερα θέματα. 

ΣΤ. ΦΥΣΙΚΗ-ΧΗΜΕΙΑ 

Οι γραπτές προαγωγικές εξετάσεις στα μαθήματα 
«Φυσική» και «Χημεία» όλων των τάξεων του Επαγγελ¬ 
ματικού Λυκείου γίνονται ως ακολούθως: 

Στους μαθητές δίνονται τέσσερα (4) θέματα από την 
εξεταστέα ύλη που καθορίζονται ως εξής: 

(α)Το πρώτο θέμα αποτελείται από πέντε (5) ερωτή¬ 
σεις κλειστού τύπου, με τις όποιες ελέγχεται η γνώση 
της θεωρίας σε όσο το δυνατόν ευρύτερη έκταση της 
εξεταστέας ύλης. 

(β) Το δεύτερο θέμα αποτελείται από δύο (2) ερωτή¬ 
σεις, με τις όποιες ελέγχεται η κατανόηση της θεωρίας 
και οι ικανότητες και δεξιότητες που απέκτησαν οι μα¬ 
θητές κατά την εκτέλεση των εργαστηριακών ασκήσεων 
η άλλων δραστηριοτήτων που έγιναν στο πλαίσιο του 
μαθήματος. Με τις ερωτήσεις μπορεί να ζητηθεί από 
τους μαθητές να αναπτύξουν την απάντησή τους ή να 


απαντήσουν σε ένα ερώτημα κλειστού τύπου και να αι¬ 
τιολογήσουν την απάντησή τους. 

(γ) Το τρίτο θέμα αποτελείται από άσκηση εφαρμογής 
της θεωρίας, η οποία απαιτεί ικανότητα συνδυασμού και 
σύνθεσης εννοιών, θεωριών, τύπων, νόμων και άρχων και 
μπορεί να αναλύεται σε επιμέρους ερωτήματα, 

(δ) Το τέταρτο θέμα αποτελείται από ένα πρόβλημα 
ή μια άσκηση, που απαιτεί ικανότητα συνδυασμού και 
σύνθεσης γνώσεων, αλλά και ανάπτυξη στρατηγικής 
για τη διαδικασία επίλυσης του. Το πρόβλημα αυτό ή η 
άσκηση μπορεί να αναλύονται σε επιμέρους ερωτήματα. 

Η βαθμολογία κατανέμεται ανά είκοσι πέντε (25) μονά¬ 
δες στο καθένα από τα τέσσερα θέματα. Ειδικότερα, στο 
πρώτο θέμα κάθε μια ερώτηση βαθμολογείται με πέντε 
(5) μονάδες και στο δεύτερο θέμα η πρώτη ερώτηση 
βαθμολογείται με δώδεκα (12) μονάδες και η δεύτερη 
με δεκατρείς (13) μονάδες. Στο τρίτο και τέταρτο θέμα η 
κατανομή της βαθμολογίας στα επιμέρους ερωτήματα 
μπορεί να διαφοροποιείται ανάλογα με το βαθμό δυ¬ 
σκολίας και καθορίζεται στη διατύπωση των θεμάτων. 
Ζ. ΘΡΗΣΚΕΥΤΙΚΑ 

Η γραπτή προαγωγική εξέταση στα «Θρησκευτικά» 
περιλαμβάνει δύο ομάδες θεμάτων: 

Α' Ομάδα 

Η πρώτη ομάδα αποτελείται από δύο θέματα που περι¬ 
λαμβάνουν ερωτήσεις διαφόρων τύπων, μέσω των οποί¬ 
ων ελέγχεται τόσο η κατοχή των αναγκαίων γνωσιακού 
χαρακτήρα δεδομένων όσο και η κατανόηση τους. Κάθε 
θέμα περιέχει ερωτήσεις διαβαθμισμένης δυσκολίας. 
Θέμα Α1 

Το πρώτο θέμα περιλαμβάνει πέντε (5) ερωτήσεις και 
βαθμολογείται με είκοσι πέντε (25) μονάδες (5x5=25). 
Ολα τα θέματα είναι κλειστού τύπου και η αξιολόγηση 
τους είναι αντικειμενική. Οι ερωτήσεις αυτές μπορεί να 
είναι του τύπου πολλαπλής επιλογής, ορθής ταξινόμη- 
σης/κατάταξης στοιχείων, αντιστοίχισης ή συμπλήρωσης 
κενού, του τύπου διαζευκτικής απάντησης ή του τύπου 
«σωστό - λάθος». 

Ενδεικτικοί τύποι ερωτήσεων (Α1): 
α. Ερώτηση πολλαπλής επιλογής (ερώτηση επιλογής 
της σωστής απάντησης, ερώτηση πολλαπλής επιλογής 
ή πολλών επιλογών) 

β. Ερώτηση ορθής κατάταξης/ταξινόμησης 
γ. Ερώτηση αντιστοίχισης 

δ. Ερώτηση συμπλήρωσης κενού (σε προτάσεις ή σε 
ολόκληρη παράγραφο πραγματική από το βιβλίο ή πρω¬ 
τότυπη σύνθεση) 

ε. Ερωτήσεις διαζευκτικής απάντησης ή του τύπου 
«σωστό - λάθος» 

Θέμα Α2 

Το θέμα Α2 περιλαμβάνει δύο (2) ερωτήσεις σύντο¬ 
μης απάντησης και βαθμολογείται με είκοσι πέντε (25) 
μονάδες. Η πρώτη ερώτηση βαθμολογείται με δέκα (10) 
μονάδες και η δεύτερη με δεκαπέντε (15) μονάδες. 

Ειδικότερα, το θέμα Α2 συνδυάζει θέματα αντικειμενι¬ 
κής αξιολόγησης (απλή γνώση) και κατανόησης, τα οποία 
προϋποθέτουν τη δυνατότητα κατανόησης και συσχέτι- 
σηςτων πληροφοριών. Η συσχέτιση των πληροφοριών 
και εννοιών περιορίζει τις αδυναμίες των ερωτήσεων 

κλειστού ή αντικειμενικού τύπου και δίνει τη δυνατότητα 
στους μαθητές να συνθέτουν απαντήσεις με ακρίβεια 
και πληρότητα.Το θέμα αυτό θα μπορούσε να χαρακτη¬ 
ριστεί μεσαίας δυσκολίας, εφόσον η απάντηση απαιτεί 
τον συνδυασμό απάντησης αντικειμενικού τύπου και 
ανοικτής περιορισμένης απάντησης. 

Β' Ομάδα 

Η δεύτερη ομάδα περιλαμβάνει δύο θέματα με αντί¬ 
στοιχες ερωτήσεις ευρύτερης ανάπτυξης, με τις οποίες 
ελέγχεται η ικανότητα των μαθητών για συνθετική και 
κριτική ανάλυση, όπως και η δυνατότητα διασύνδεσης 
γνώσεων, γεγονότων και διαδικασιών. Ειδικότερα, πε¬ 
ριλαμβάνει δύο θέματα (Β1 και Β2) ανοικτής και εκτε¬ 
ταμένης ανάπτυξης. Με τις ερωτήσεις αυτές, οι οποίες 
αφορούν σε γνώσεις και ανώτερες γνωστικές δεξιότητες, 
ελέγχεται η ικανότητα των μαθητών να κατανοούν, να 
αναλύουν, να ερμηνεύουν και να διασυνδέουν ιστορικές 
και θεολογικές γνώσεις σχετικά με την πίστη, τη λατρεία 
και τη ζωή της Εκκλησίας, καθώς και σχετικά με το θρη¬ 
σκευτικό φαινόμενο εκτός Εκκλησίας, και, συνακόλου¬ 
θα, να επεξεργάζονται κριτικά και να προεκτείνουν τις 
γνώσεις τους. Στις ερωτήσεις της Β Ομάδας μπορούν να 
δίνονται πηγές πληροφοριών (π.χ. κείμενο, εικόνα κ.ά.), 
εφόσον δεν ελέγχεται η δηλωτική γνώση, για να υλο¬ 
ποιηθούν αποδοτικότερα τα παραπάνω. Οι ερωτήσεις 
ανοικτής και εκτεταμένης ανάπτυξης θα μπορούσαν να 
χαρακτηριστούν μεσαίας δυσκολίας, εφόσον οι απαντή¬ 
σεις σε αυτές προϋποθέτουν αναπαραγωγή, επεξεργα¬ 
σία και σύνθεση γνώσεων με πληρότητα, σαφήνεια και 
ακρίβεια. Σημειωτέον ότι οι ερωτήσεις απαιτούν απαντή¬ 
σεις, οι οποίες δεν πρέπει να υπερβαίνουν τους είκοσι 
(20) έως τριάντα (30) στίχους η καθεμία. Η υπέρβαση 
του ενδεικτικού αυτού ορίου δεν συνεπάγεται αρνητική 
βαθμολόγηση. 

Θέμα Β1 

Το πρώτο θέμα περιλαμβάνει μία (1) ερώτηση και βαθ¬ 
μολογείται με είκοσι πέντε (25) μονάδες. 

Θέμα Β2 

Το δεύτερο θέμα περιλαμβάνει επίσης μία (1) ερώτηση 
και βαθμολογείται με είκοσι πέντε (25) μονάδες. 

Η. ΕΙΣΑΓΩΓΗ ΣΤΙΣ ΑΡΧΕΣ ΤΗΣ ΕΠΙΣΤΗΜΗΣΤΩΝ Η/Υ 

Η γραπτή εξέταση στο μάθημα «Εισαγωγή στις Αρχές 
της Επιστήμης των Η/Υ» περιλαμβάνει δύο (2) θέματα 
θεωρίας και δύο (2) θέματα με ασκήσεις ή προβλήματα 
σχετικά με το περιεχόμενο του μαθήματος και τις εφαρ¬ 
μογές του, με τη βαθμολογία να κατανέμεται ισότιμα στα 
τέσσερα θέματα. Ειδικότερα, η βαθμολογία κάθε θέμα¬ 
τος μπορεί να κατανέμεται διαφορετικά στα επιμέρους 
ερωτήματα που το αποτελούν, κατανομή που πρέπει να 
αναφέρεται στην εκφώνηση των θεμάτων. 

Στα θέματα της θεωρίας δίνονται ερωτήσεις διαφόρων 
τύπων με τις οποίες ελέγχονται η γνώση και η κατανό¬ 
ηση της θεωρίας, η κριτική ικανότητα των μαθητών, η 
ικανότητα αξιοποίησης θεωρητικών γνώσεων για την 
αξιολόγηση δεδομένων και εξαγωγή ή παραγωγή συ¬ 
μπερασμάτων. Τα θέματα ασκήσεων ή προβλημάτων 
στοχεύουν στον έλεγχο της ικανότητας του μαθητή να 
χρησιμοποιεί, σε συνδυασμό, γνώσεις ή δεξιότητες που 
απέκτησε για την επίλυσή τους. 


Τα θέματα πρέπει να είναι κλιμακούμενου βαθμού 
δυσκολίας, να περιλαμβάνονται στην εξεταστέα ύλη, 
να ανταποκρίνονται στις δυνατότητες των μαθητών και 
να μπορούν να απαντηθούν στο χρόνο που οι τελευταίοι 
έχουν στη διάθεσή τους. 

Θ. ΞΕΝΗ ΓΛΩΣΣΑ (ΑΓΓΛΙΚΑ - ΓΕΝΙΚΗΣ ΠΑΙΔΕΙΑΣ ΚΑΙ 
ΕΙΔΙΚΟΤΗΤΑΣ) 

Τα θέματα των εξετάσεων ορίζονται ως εξής: 

Θέμα 1. Κατανόηση γραπτού λόγου 

Δίδεται στους μαθητές διδαγμένο κείμενο 180-350 
λέξεων για τα Αγγλικά, το οποίο συνοδεύεται από μία 
δοκιμασία με δέκα (10) ερωτήματα που αποσκοπούν (α) 
στον έλεγχο σφαιρικής κατανόησης ή/και (β) κατανόη¬ 
σης επιμέρους μηνυμάτων/πληροφοριών του κειμένου 
(σύνολο 30%). 

Θέμα 2α. Λεξικογραμματική 

Δίδεται μία (1) δοκιμασία που αποσκοπεί στον έλεγχο 
λεξιλογικής ικανότητας με 10 επιμέρους ερωτήματα για 
την Αγγλική γλώσσα. Πρόκειται για ερωτήματα συμπλή¬ 
ρωσης (σύνολο 20%). 

Θέμα 2β. Λεξικογραμματική 

Δίδεται μία (1) δοκιμασία που αποσκοπεί στον έλεγχο 
γραμματικής ικανότητας με 10 επιμέρους ερωτήματα για 
την Αγγλική γλώσσα. Πρόκειται για ερωτήματα επιλογής 
(σύνολο 20%). 

Θέμα 3. Παραγωγή γραπτού λόγου 

Οι μαθητές καλούνται να παράγουν κείμενο γραπτού λό¬ 
γου έκτασης 120-150 λέξεων στην Αγγλική γλώσσα, σύμ¬ 
φωνα με πληροφορίες, παροτρύνσεις, ή/και οδηγίες που 
παρέχονται στην ξένη γλώσσα και οι οποίες ορίζουν με σα¬ 
φήνεια το συγκειμενικόπλαίσιοτηςπαραγωγήςτου (δηλαδή 
ποιος γράφει, σε ποιον και για ποιον σκοπό) (σύνολο 30%). 

I. ΓΑΛΛΙΚΑ-ΓΕΡΜΑΝΙΚΑ (ΕΙΔΙΚΟΤΗΤΑΣ) 

Τα θέματα των εξετάσεων ορίζονται ως εξής: 

Θέμα 1. Κατανόηση γραπτού λόγου 

Δίδεται στους μαθητές διδαγμένο κείμενο 150-180 λέ¬ 
ξεων για τα Γαλλικά και Γερμανικά, το οποίο συνοδεύεται 
από μία δοκιμασία με δέκα (10) ερωτήματα που αποσκο¬ 
πούν (α) στον έλεγχο σφαιρικής κατανόησης ή/και (β) 
κατανόησης επιμέρους μηνυμάτων/πληροφοριών του 
κειμένου (σύνολο 30%). 

Θέμα 2α. Λεξικογραμματική 

Δίδεται μία (1) δοκιμασία που αποσκοπεί στον έλεγχο 
λεξιλογικής ικανότητας με 5 επιμέρους ερωτήματα για 
τη Γαλλική και τη Γερμανική γλώσσα. Πρόκειται για ερω¬ 
τήματα συμπλήρωσης (σύνολο 20%). 

Θέμα 2β. Λεξικογραμματική 

Δίδεται μία (1) δοκιμασία που αποσκοπεί στον έλεγ¬ 
χο γραμματικής ικανότητας με 5 επιμέρους ερωτήματα 
για τη Γαλλική και τη Γερμανική γλώσσα. Πρόκειται για 
ερωτήματα επιλογής (σύνολο 20%). 

Θέμα 3. Παραγωγή γραπτού λόγου 

Οι μαθητές καλούνται να παράγουν κείμενο γραπτού 
λόγου έκτασης 80-120 λέξεων στη Γαλλική και Γερμανική 
(για τη Β' τάξη του ΕΠΑ.Λ.) και κείμενο έκτασης 120-150 
λέξεων στη Γαλλική και Γερμανική (για τη Γ' τάξη του 
ΕΠΑ.Λ.), σύμφωνα με πληροφορίες, παροτρύνσεις, ή/ 
και οδηγίες που παρέχονται στην ξένη γλώσσα και οι 
οποίες ορίζουν με σαφήνεια το συγκειμενικό πλαίσιο 
της παραγωγής του (δηλαδή ποιος γράφει, σε ποιον και 
για ποιον σκοπό) (σύνολο 30%). 

II. ΜΑΘΗΜΑΤΑ ΟΜΑΔΩΝ ΠΡΟΣΑΝΑΤΟΛΙΣΜΟΥ, 
ΤΟΜΕΩΝ ΚΑΙ ΕΙΔΙΚΟΤΗΤΩΝ 

Α. ΑΡΧΕΣ ΜΗΧΑΝΟΛΟΓΙΑΣ, ΑΡΧΕΣ ΗΛΕΚΤΡΟΝΙΚΗΣ 
ΚΑΙ ΗΛΕΚΤΡΟΛΟΓΙΑΣ 

Β. ΟΡΓΑΝΩΣΗ ΚΑΙ ΔΙΟΙΚΗΣΗ, ΑΡΧΕΣ ΛΟΓΙΣΤΙΚΗΣ 

Γ. ΑΡΧΕΣ ΑΓΡΟΤΙΚΗΣ ΠΑΡΑΓΩΓΗΣ, ΑΡΧΕΣ ΤΕΧΝΟΛΟ¬ 
ΓΙΑΣ ΤΡΟΦΙΜΩΝ, ΑΡΧΕΣ ΕΠΙΣΤΗΜΗΣ ΤΗΣ ΔΙΑΤΡΟΦΗΣ 

Δ. ΝΑΥΤΙΚΗ ΤΕΧΝΗ, ΝΑΥΤΙΛΙΑΚΕΣ ΓΝΩΣΕΙΣ, ΣΤΟΙΧΕΙΑ 
ΜΗΧΑΝΩΝ ΠΛΟΙΟΥ 

Ε. ΣΤΟΙΧΕΙΑ ΥΓΙΕΙΝΗΣ ΚΑΙ ΙΑΤΡΙΚΗΣ ΒΙΟΛΟΓΙΑΣ - ΠΡΩ¬ 
ΤΕΣ ΒΟΗΘΕΙΕΣ - ΕΠΙΚΟΙΝΩΝΙΑ, ΔΙΑΠΡΟΣΩΠΙΚΕΣ ΣΧΕ¬ 
ΣΕΙΣ 

Η γραπτή προαγωγική εξέταση στα ανωτέρω μαθή¬ 
ματα περιλαμβάνει δύο ομάδες θεμάτων: 

α) Η πρώτη ομάδα περιλαμβάνει δύο θέματα που μπο¬ 
ρούν να αναλύονται σε υπο-ερωτήματα με σκοπό τον 
έλεγχο της κατανόησης της διδαχθείσας ύλης. Τα θέματα 
της πρώτης ομάδας μέσω των οποίων ελέγχεται η κατο¬ 
χή και η κατανόηση των βασικών γνωστικών στοιχείων 
του μαθήματος μπορεί να συνδυάζουν διαφορετικού 
τύπου ερωτήματα (ανάπτυξης, σύντομης απάντησης, 
σωστού - λάθους, πολλαπλών επιλογών κτλ.) και δια¬ 
βαθμισμένης δυσκολίας. 

β) Η δεύτερη ομάδα αποτελείται από δύο θέματα που 
μπορούν να αναλύονται σε υπο-ερωτήματα με τα οποία 
ελέγχεται η ικανότητα συνθετικής και κριτικής ανάλυσης 
και εφαρμογής στην καθημερινή πράξη των γνώσεων 
που απέκτησαν οι μαθητές. Η βαθμολογία κατανέμεται 
ανά είκοσι πέντε (25) μονάδες στο καθένα από τα τέσσε¬ 
ρα θέματα. Η κατανομή της βαθμολογίας στις ερωτήσεις 
κάθε θέματος, μπορεί να διαφοροποιείται ανάλογα με το 
βαθμό δυσκολίας σε καθεμία από αυτές, η οποία κατα¬ 
νομή καθορίζεται κατά τη διατύπωση των θεμάτων και 
ανακοινώνεται στους μαθητές γραπτώς. 

ΣΤ. ΑΓΩΓΗ ΥΓΕΙΑΣ 

Το μάθημα «Αγωγή Υγείας» θεωρείται γραπτώς εξε¬ 
ταζόμενο και θέση γραπτού βαθμού επέχει σε αυτά ο 
βαθμός σχετικής γραπτής ατομικής εργασίας που ανατί¬ 
θεται στους μαθητές για το σκοπό αυτό στο πλαίσιο των 
μαθημάτων αυτών.Το θέμα της εργασίας ανατίθεται από 
τον καθηγητή που διδάσκει το κάθε μάθημα και μπορεί 
να είναι κοινό για όλους τους μαθητές του τμήματος 
ή διαφορετικό για κάθε μαθητή ή ομάδα μαθητών. Η 
εργασία ανατίθεται σε χρόνο που κρίνει κατάλληλο ο 
διδάσκων και σε κάθε περίπτωση το αργότερο μέχρι 
την 1 η Μαΐου. 

Ζ. ΙΣΤΟΡΙΑ ΤΗΣ ΤΕΧΝΗΣ - ΕΛΕΥΘΕΡΟ ΣΧΕΔΙΟ (ΤΗΣ Α' 
ΤΑΞΗΣ ΕΠΑ.Λ.)- ΑΡΧΕΣ ΣΥΝΘΕΣΗΣ 

Η γραπτή προαγωγική εξέταση του μαθήματος «Ιστο¬ 
ρία τηςΤέχνης» περιλαμβάνει ερωτήσεις οι οποίες ταξι¬ 
νομούνται σε δύο ομάδες. Η Α' ομάδα περιλαμβάνει δύο 
ερωτήσεις με πιθανές υποερωτήσεις, κατά την κρίση του 
εκπαιδευτικού, που ελέγχουν την κατοχή των γνώσεων 
και την κατανόησή τους. Η Β' ομάδα περιλαμβάνει δύο 
ερωτήσεις με πιθανές υποερωτήσεις κατά την κρίση του 
εκπαιδευτικού. Απαιτούν συνδυασμό γνώσεων και κρι¬ 
τικής ικανότητας. Οι ερωτήσεις της Β' ομάδας αφορούν 
την περιγραφή, την ερμηνεία, τα γεωμετρικά στοιχεία της 
σύνθεσης και τις αρχές της σύνθεσης ενός έργου τέχνης 


όπως: Αξονικότητα, Συμμετρία, Ασυμμετρία, Ρυθμός και 
Ιεραρχία. Η βαθμολογία κατανέμεται κατά 50% σε κάθε 
μια από τις δύο ομάδες. Η κατανομή της βαθμολογίας σε 
κάθε ομάδα μπορεί να διαφοροποιείται ανάλογα με το 
βαθμό δυσκολίας των ερωτήσεων που τις αποτελούν. Η 
βαθμολόγηση των ερωτήσεων και των υποερωτήσεων 
καθορίζεται κατά τη διατύπωση των θεμάτων και ανα¬ 
κοινώνεται στους μαθητές γραπτώς. 

Η γραπτή προαγωγική εξέταση του μαθήματος «Ελεύ¬ 
θερο Σχέδιο» της Α' τάξης ΕΠΑ.Λ. θα έχει αντικείμενο 
τη σχεδίαση εκ του φυσικού απλής σύνθεσης αποτε- 
λούμενης από δύο ή τρία αντικείμενα και φωτισμένης 
κατά τρόπο ώστε να δημιουργούνται μεγάλες τονικές 
αντιθέσεις. Η αξιολόγηση θα αφορά τα κάτωθι κριτήρια: 
την τοποθέτηση-μέγεθος του θέματος, τις αναλογίες, 
την τονική απόδοση του θέματος και την έκφραση- 
απόδοση του θέματος. (25% της βαθμολογίας κάθε ένα 
κριτήριο). Οι διαστάσεις της σχεδιαστικής επιφάνειας 
θα είναι 35X50 εκ. 

Η γραπτή προαγωγική εξέταση του μαθήματος «Αρχές 
Σύνθεσης» περιλαμβάνει ερωτήσεις που θα απαιτούν σύ¬ 
ντομες απαντήσεις περιγραφικού τύπου διαβαθμισμένης 
δυσκολίας. Οι ερωτήσεις, με τις πιθανές υποερωτήσεις 
κατά την κρίση του εκπαιδευτικού, δεν θα υπερβαίνουν 
τις πέντε (5). θα ελέγχουν την κατοχή των γνώσεων και 
την κατανόηση τους και το άθροισμα τους θα συγκε¬ 
ντρώνει το 50 % της βαθμολογίας. Η βαθμολόγηση των 
ερωτήσεων και των υποερωτήσεων καθορίζεται κατά 
τη διατύπωση των θεμάτων και ανακοινώνεται στους 
μαθητές γραπτώς. Για το υπόλοιπο 50% της βαθμολο¬ 
γίας θα δίδεται σχεδιαστική άσκηση που θα συνδυάζει 
αρκετές παραμέτρους της σύνθεσης ώστε να εκτιμηθεί 
ο ουσιαστικός βαθμός κατανόησης και εμπέδωσης της 
διδαχθείσας ύλης. Οι διαστάσεις της σχεδιαστικής επι¬ 
φάνειας θα είναι 35x50 εκ. 

Η. ΕΦΑΡΜΟΓΕΣ ΠΛΗΡΟΦΟΡΙΚΗΣ (ΟΛΩΝ ΤΩΝ ΟΜΑ¬ 
ΔΩΝ ΠΡΟΣΑΝΑΤΟΛΙΣΜΟΥ) 

Η γραπτή εξέταση στο μάθημα «Εφαρμογές Πληροφο¬ 
ρικής» περιλαμβάνει θέματα διαβαθμισμένης δυσκολίας 
και συγκεκριμένα: α) δύο (2) θέματα θεωρίας, β) δύο 
(2) θέματα ασκήσεων ή προβλημάτων. Τα θέματα θε¬ 
ωρίας αποτελούνται από ερωτήσεις διαφόρων τύπων 
με τις οποίες ελέγχονται η γνώση και η κατανόηση της 
θεωρίας, η κριτική ικανότητα των μαθητών, η ικανότητα 
αξιοποίησης θεωρητικών γνώσεων για την αξιολόγηση 
δεδομένων και την εξαγωγή συμπερασμάτων και η δυνα¬ 
τότητα παρουσίασής τους με σωστούς επιστημονικούς 
όρους και σωστό γραπτό λόγο. 

Τα θέματα ασκήσεων ή προβλημάτων στοχεύουν στον 
έλεγχο της ικανότητας του μαθητή να χρησιμοποιεί, σε 
συνδυασμό, γνώσεις ή δεξιότητες που απέκτησε για την 
επίλυσή τους. 

Η βαθμολογία προκύπτει κατά 50% από τα θέματα 
της θεωρίας (2x25%) και κατά 50% από τις ασκήσεις ή 
τα προβλήματα (2x25%)». 

Ο. ΜΑΘΗΜΑΤΑ ΤΟΜΕΩΝ ΚΑΙ ΕΙΔΙΚΟΤΗΤΩΝ 

1. Τα μαθήματα Εργαστηριακού περιεχομένου και το 
εργαστηριακό μέρος των μικτών μαθημάτων εξετάζο¬ 
νται κατά τις εξεταστικές περιόδους γραπτά ή προφορι- 

κά, με επίδειξη δεξιοτήτων των μαθητών στο εργαστήριο 
και εκτέλεση συγκεκριμένου έργου, ανάλογα με τη φύση 
του αντικειμένου του μαθήματος. Είναι δυνατό να επιλε- 
γεί μία μορφή εξέτασης ή και συνδυασμός αυτών. 

2. Η μορφή της εξέτασης κατά την προηγούμενη 
παράγραφο ορίζεται με απόφαση του Διευθυντή μετά 
από εισήγηση των εκπαιδευτικών που διδάσκουν το ερ¬ 
γαστηριακό μάθημα. Αν επιλεγεί μόνο γραπτή μορφή 
εξέτασης στο εργαστηριακό μάθημα, ακολουθείται η 
διαδικασία εξέτασης της παρ. 5. 

3. Όταν το εργαστηριακό μάθημα διδάσκεται από ένα 
εκπαιδευτικό και επιλεγεί η προφορική διαδικασία εξέτα¬ 
σης, τότε για την εξέταση του εργαστηριακού μαθήματος 
συγκροτείται επιτροπή αποτελούμενη από το Διευθυντή, 
το διδάσκοντα και έναν άλλο εκπαιδευτικό της ίδιας ή 
συγγενούς ειδικότητας προς το εξεταζόμενο μάθημα. 
Βαθμός του μαθήματος είναι ο Μ.Ο. των βαθμών των 
δύο βαθμολογητών. 

4. Σε κάθε περίπτωση τα εργαστηριακά μαθήματα 
που εξετάζονται στις προαγωγικές, απολυτήριες και 
πτυχιακές εξετάσεις θεωρούνται γραπτώς εξεταζόμενα 
μαθήματα. 

5. Στα μαθήματα θεωρητικού περιεχομένου και στο 
θεωρητικό μέρος των μικτών μαθημάτων οι ερωτήσεις 
ταξινομούνται σε δύο κατηγορίες. Η πρώτη κατηγορία 
περιλαμβάνει ερωτήσεις (όχι λιγότερες από δύο) που 
μπορούν να αναλύονται σε υποερωτήματα με σκοπό 
τον έλεγχο της κατανόησης της διδαχθείσας ύλης και η 
δεύτερη κατηγορία μπορεί να περιλαμβάνει (όχι λιγό- 
τερες από δύο) ασκήσεις εφαρμογών ή και προβλήμα¬ 
τα. Σε περίπτωση που λόγω της φύσης του μαθήματος 
δεν είναι εφικτό να δοθούν ασκήσεις ή προβλήματα, 
οι μαθητές θα εξετάζονται στη δεύτερη κατηγορία σε 
(όχι λιγότερες από δύο)ερωτήσεις που θα ελέγχουν την 
κριτική τους σκέψη και την ικανότητα εφαρμογής της 
αποκτηθείσας γνώσης. 

Η βαθμολογία κατανέμεται κατά 50% στην πρώτη κα¬ 
τηγορία και 50% στη δεύτερη. 

I. ΣΧΕΔΙΟ 

1. Η γραπτή προαγωγική εξέταση του μαθήματος 
«Ελεύθερο Σχέδιο» της Β' τάξης ΕΠΑ.Λ. θα έχει αντικεί¬ 
μενο τη σχεδίαση έκτου φυσικού απλής σύνθεσης απο- 
τελούμενης από δύο ή τρία αντικείμενα και φωτισμένης 
κατά τρόπο ώστε να δημιουργούνται μεγάλες τονικές 
αντιθέσεις. Η αξιολόγηση θα αφορά τα κάτωθι κριτήρια: 
την τοποθέτηση - μέγεθος του θέματος, τις αναλογίες, 
την τονική απόδοση του θέματος και την έκφραση- 
απόδοση του θέματος. (25% της βαθμολογίας κάθε ένα 
κριτήριο). Οι διαστάσεις της σχεδιαστικής επιφάνειας 
θα είναι 35X50 εκ. 

2. Στο μάθημα «Γραμμικό Σχέδιο» η γραπτή εξέταση 
συνίσταται στα εξής: 

α) Το αντικείμενο σχεδίασης έχει απλή γεωμετρική 
μορφή (π.χ. απλό αντικείμενο, κτήριο, αρχιτεκτονικό 
μέλος, έπιπλο, κτλ.). Δίνεται σε αντίγραφο με τη μορφή 
σκαριφήματος ή σχεδίου με όλες τις απαραίτητες πλη¬ 
ροφορίες (διαστάσεις, ενδείξεις, τίτλους, παρατηρήσεις 
κτλ.). 


β) Ο τρόπος παράστασής του είναι με τη μορφή ορ¬ 
θών προβολών (όψεις, κατόψεις, τομές) αξονομετρικού 
ή συνδυασμών τους. 

γ) Οι μαθητές εξετάζονται στη σχεδίαση κατόψεων, 
όψεων, τομών, αντικειμένων απλών γεωμετρικών μορ¬ 
φών κ.τ.λ.., χρησιμοποιώντας τα προβλεπόμενα όργανα, 
μέσα, υλικά και ακολουθώντας τις ισχύουσες συμβάσεις. 
Τα κριτήρια για τη βαθμολόγηση του Γραμμικού Σχεδίου 
είναι τα εξής: 

ί. Η ορθότητα απεικόνισης (π.χ. τεμνόμενα, προβαλ¬ 
λόμενα στοιχεία, ορθή μεταφορά κλίμακας, κ.τ.λ.), που 
αξιολογείται με 30 μονάδες, 
ϋ. Η ποιότητα σχεδίασης (π.χ. πάχος γραμμών, ακρί¬ 
βεια, καθαρότητα σημείων τομής, συναρμογές, κτλ), που 
αξιολογείται με 20 μονάδες, 
ίίί. Η πληρότητα σχεδίασης, που αξιολογείται με 15 
μονάδες, 

ίν. Η γραμματογραφία και άλλες ενδείξεις (π.χ. δια¬ 
γράμμιση, προσανατολισμός, άλλοι συμβολισμοί), που 
αξιολογείται με 15 μονάδες, 
ν. Η οργάνωση θέματος στο χαρτί σχεδίασης, που αξι¬ 
ολογείται με 10 μονάδες, 
νί. Γενική εικόνα μονάδες 10. 

3. Στο μάθημα «Αρχιτεκτονικό Σχέδιο» η γραπτή εξέ¬ 
ταση συνίσταται στα εξής: 

α) Το αντικείμενο σχεδίασης είναι απλή κτηριακή κα¬ 
τασκευή ή τμήμα της, με εξοπλισμό, στοιχεία επίπλωσης 
και συμβολισμούς δομικών και φυσικών στοιχείων, 
β) Ο τρόπος παράστασης του είναι με τη μορφή ορθών 
προβολών (όψεις, κατόψεις, τομές), αξονομετρικού ή 
συνδυασμών τους. Δίνεται σε αντίγραφο με τη μορφή 
σκαριφήματος ή σχεδίου με όλες τις απαραίτητες πλη¬ 
ροφορίες (διαστάσεις, ενδείξεις, τίτλους, παρατηρήσεις, 
κτλ) και συνοδεύεται από σύντομη απλή περιγραφή του. 

γ) Οι μαθητές εξετάζονται στη σχεδίαση κατόψεων, 
τομών, όψεων, χρησιμοποιώντας τα προβλεπόμενα όρ¬ 
γανα, μέσα και υλικά και ακολουθώντας τις ισχύουσες 
συμβάσεις. 

Τα κριτήρια για τη βαθμολόγηση του Αρχιτεκτονικού 
Σχεδίου είναι τα ίδια με τα κριτήρια για τη βαθμολόγηση 
του Γραμμικού Σχεδίου. 

4. Στο μάθημα «Τεχνικό Σχέδιο» η γραπτή εξέταση 
συνίσταται στα εξής: 

α) Το θέμα της εξέτασης είναι στοιχείο ή συνδυασμός 
στοιχείων από το διδακτικό περιεχόμενο του μαθήματος, 
είναι απλής γεωμετρικής μορφής, δίνεται σε σχέδιο (ή 
σκαρίφημα) όψεων-τομών ή αξονομετρικής προβολής 
ή συνδυασμού τους και περιέχει όλα τα απαραίτητα δε¬ 
δομένα (τίτλους, διαστάσεις, ενδείξεις κτλ.), 
β) Από τους μαθητές ζητείται να σχεδιάσουν (ή και να 
συμπληρώσουν), με τη βοήθεια των βασικών σχεδιαστι- 
κών οργάνων και μέσων, όψεις και τομές του θέματος και 
να σημειώσουν διαστάσεις, σύμβολα και λοιπά στοιχεία 
του Σχεδίου. 

Τα κριτήρια αξιολόγησης του Σχεδίου είναι τα εξής: 
ί. Η ορθότητα των απαντήσεων (ορθή μεταφορά κλί¬ 
μακας, ορθή σχεδίαση τεμνομένων και προβαλλομένων 
στοιχείων, ορθή διαστασιολόγηση κτλ), που αξιολογείται 
με τριάντα πέντε (35) μονάδες, 

η. Η πληρότητα των απαντήσεων (σχεδίαση όλων των 
ζητουμένων και των στοιχείων τους, όπως απαραίτητες 
γραμμές, στοιχεία διαστασιολόγησης, σύμβολα κτλ), που 
αξιολογείται με τριάντα (30) μονάδες, 
ίϋ. Η ποιότητα σχεδίασης (ποιότητα γραμμών, ακρίβεια 
σχεδίασης, καθαρότητα σημείων τομής, συναρμογές 
κτλ), που αξιολογείται με είκοσι πέντε (25) μονάδες, 
ίν. Η οργάνωση του θέματος στο χαρτί σχεδίασης, που 
αξιολογείται με δέκα (10) μονάδες. 

5. Στο μάθημα «Σχέδιο με Η/Υ» η εξέταση γίνεται στο 
εργαστήριο πληροφορικής ως εξής: 

α) Το αντικείμενο σχεδίασης είναι απλή κατασκευή ή 
τμήματης, με πιθανό εξοπλισμό, στοιχεία συμβολισμών 
κ.λπ. 

β) Ο τρόπος παράστασης του είναι με τη μορφή ορθών 
προβολών (όψεις, κατόψεις, τομές), ή συνδυασμών τους. 
Δίνεται σε αντίγραφο, με τη μορφή σκαριφήματος, ή 
σχεδίου σε έντυπη ή ηλεκτρονική μορφή, με όλες τις 
απαραίτητες πληροφορίες (διαστάσεις, ενδείξεις, τίτ¬ 
λους, παρατηρήσεις, οδηγίες κ.τ.λ.) και συνοδεύεται από 
σύντομη απλή περιγραφή του. 

γ) Οι μαθητές εξετάζονται στη σχεδίαση με Η/Υ κατό¬ 
ψεων, τομών, όψεων, χρησιμοποιώντας το κατάλληλο 
λογισμικό Η/Υ και ακολουθώντας τις ισχύουσες συμ¬ 
βάσεις. Η εξέταση γίνεται στον εργαστηριακό χώρο και 
αξιολογούνται τόσο το τελικό προϊόν της σχεδίασης στην 
οθόνη του Η/Υ, όσο και η διαδικασία. 

Τα κριτήρια για τη βαθμολόγηση είναι: η ορθότη¬ 
τα απεικόνισης, με παρατήρηση ή και με προφορικές 
ερωτήσεις, η πληρότητα σχεδίασης, η οργάνωση του 
θέματος σε επίπεδα και ορθή χρήση των εντολών του 
προγράμματος, 

δ) Μετά το πέρας της εξέτασης του μαθήματος γίνε¬ 
ται εκτύπωση στην οποία αναγράφονται τα στοιχεία και 
ο βαθμός επίδοσης του μαθητή. Η εκτύπωση αυτή, η 
οποία σφραγίζεται και υπογράφεται από τον υπεύθυνο 
του τομέα, επέχει θέση γραπτού. 

Άρθρο 15 

Ορισμός και υποχρεώσεις των επιτηρητών 

1. Με απόφαση του Διευθυντή ορίζονται οι επιτηρη¬ 
τές καθηγητές, οι οποίοι κατανέμονται σε διαφορετικές 
αίθουσες εξετάσεων κάθε ημέρα. Για την άμεση αντιμε¬ 
τώπιση κάθε προβλήματος που πιθανόν να δημιουρ- 
γηθεί κατά τη διάρκεια της εξέτασης είναι δυνατόν να 
ορίζονται εφεδρικοί επιτηρητές. 

2. Οι επιτηρητές προσέρχονται έγκαιρα στο σχολείο, 
είναι προσωπικά υπεύθυνοι για την τάξη και την επι¬ 
τήρηση των μαθητών κατά την ώρα της εξέτασης και 
αναφέρουν αμέσως στο Διευθυντή ή τον εισηγητή του 
εξεταζόμενου μαθήματος όποιο πρόβλημα προκύψει. 

3. Οι επιτηρητές παραλαμβάνουν από το Διευθυντή 
το φάκελο της εξέτασης, εκφωνούν τον κατάλογο των 
μαθητών, σημειώνουν τους απόντες, διανέμουν την κόλ¬ 
λα διαγωνίσματος, διανέμουν τα φωτοτυπημένα θέματα 
της εξέτασης και αναγράφουν στον πίνακα τον χρόνο 
έναρξης και λήξης της εξέτασης. Οι επιτηρητές απαγο¬ 
ρεύεται να παρέχουν οποιεσδήποτε διευκρινίσεις επί 
των θεμάτων, τις οποίες παρέχει μόνο ο εισηγητής του 
εξεταζόμενου μαθήματος. Κατά την παραλαβή των γρα¬ 


πτών δοκιμίων των μαθητών διαγράφουν χιαστί τα κενά 
διαστήματα και υπογράφουν στο τέλος του κειμένου. 

Άρθρο 16 

Υποχρεώσεις των μαθητών κατά τη διάρκεια 
της εξέτασης 

1. Η κατανομή των μαθητών στις αίθουσες εξέτασης 
γίνεται με αλφαβητική σειρά με την ευθύνη του Διευθυ¬ 
ντή, ο οποίος συντάσσει ονομαστική κατάσταση εξετα- 
ζομένων σε κάθε αίθουσα. 

Η τοποθέτηση των μαθητών στις θέσεις γίνεται κατά 
αλφαβητική σειρά και ο έλεγχος είναι ευθύνη των επιτη¬ 
ρητών. Παρέκκλιση επιβάλλεται στην περίπτωση αδελ¬ 
φών ή συγγενών μαθητών. 

2. Οι μαθητές κατά την είσοδό τους στην αίθουσα της 
εξέτασης δεν επιτρέπεται να φέρουν μαζί τους βιβλία, 
τετράδια, σημειώσεις, διορθωτικό (όώηεο), κινητά τηλέ¬ 
φωνα, υπολογιστικές μηχανές, ηλεκτρονικά μέσα μετά¬ 
δοσης πληροφοριών ή άλλα ανάλογα αντικείμενα. Με 
απόφαση του Συλλόγου των Διδασκόντων, μετά από 
πρόταση των εισηγητών, είναι δυνατόν να επιτραπεί 
στους μαθητές να φέρουν μαζί τους κατά την εξέταση 
συγκεκριμένων μαθημάτων οποιαδήποτε αναγκαία βοη¬ 
θήματα. Η απόφαση αυτή ανακοινώνεται στους μαθητές 
μαζί με το πρόγραμμα των εξετάσεων. Για τον έλεγχο 
υπεύθυνοι είναι οι επιτηρητές. 

3. Μαθητής που φέρει μαζί του στην αίθουσα στην 
οποία εξετάζεται αντικείμενο ή μέσο από τα αναφερό- 
μενα στην παράγραφο 2 ή αντιγράφει κατά τη διάρκεια 
της εξέτασης από βιβλίο ή από οποιοσδήποτε είδους 
σημειώσεις ή από γραπτό δοκίμιο άλλου εξεταζόμενου, 
ή θορυβεί και δε συμμορφώνεται με τις υποδείξεις των 
επιτηρητών επιχειρώντας να αντιγράψει ή εμποδίζοντας 
την εξέταση άλλων εξεταζόμενων ή δολιεύεται με άλλο 
τρόπο την εξέτασή του, απομακρύνεται από την αίθουσα 
εξέτασης με αιτιολογημένη απόφαση του Διευθυντή και 
ύστερα από εισήγηση των διδασκόντων-εξεταστών, στο 
εξεταζόμενο μάθημα βαθμολογείται με τον κατώτερο 
βαθμό μηδέν. Ο Διευθυντής, οι επιτηρητές της αίθουσας 
και οι διδάσκοντες πριν από την επιβολή της ανωτέρω 
ποινής καλούν σε προφορική απολογία τον μαθητή, συ¬ 
ντάσσουν πρακτικό το οποίο και υπογράφουν και στη 
συνέχεια ενημερώνουν τον κηδεμόνα του. 

Άρθρο 17 

Βαθμολόγηση των γραπτών δοκιμίων 
των προαγωγικών, απολυτήριων 
και πτυχιακών εξετάσεων 

1. Η βαθμολόγηση των γραπτών δοκιμίων γίνεται από 
τον αρμόδιο καθηγητή, ο οποίος δίδαξε το αντίστοιχο 
μάθημα κατά τη διάρκεια του σχολικού έτους, και σε 
περίπτωση απουσίας του από άλλον καθηγητή της ίδιας 
ειδικότητας, ο οποίος ορίζεται από το Διευθυντή του 
σχολείου ή τον αρμόδιο Διευθυντή Δευτεροβάθμιας 
Εκπαίδευσης, εάν δεν υπάρχει καθηγητής της ίδιας ή 
συναφούς ειδικότητας στο σχολείο αυτό. 

2. Τα γραπτά των μαθητών διορθωμένα και βαθμολο¬ 
γημένα παραδίδονται από τον αρμόδιο καθηγητή στον 
Διευθυντή του ΕΠΑ.Λ., συνοδευόμενα από ονομαστική 

κατάσταση με τους βαθμούς των μαθητών, το αργότερο 
εντός πέντε ημερών από την ημέρα της εξέτασης κάθε 
μαθήματος. Ο Διευθυντής μεριμνά για τον έλεγχο και 
την καταχώριση της βαθμολογίας στα οικεία βιβλία και 
στον Η/Υ του Σχολείου. 

Άρθρο 18 

Αναβαθμολόγηση γραπτών δοκιμίων 

Σε αναβαθμολόγηση υπόκεινται τα γραπτά δοκίμια 
των προαγωγικών, απολυτήριων και πτυχιακών εξετά¬ 
σεων όλων των γραπτώς εξεταζόμενων μαθημάτων, 
συμπεριλαμβανομένων και των εργαστηριακών μαθη¬ 
μάτων που εξετάζονται γραπτά με την ακόλουθη δια¬ 
δικασία: 

1. Η αναβαθμολόγηση γίνεται στη Διεύθυνση Δευτε¬ 
ροβάθμιας Εκπαίδευσης (Δ.Ε.), στην οποία υπάγεται το 
αντίστοιχο Επαγγελματικό Λύκειο (ΕΠΑ.Λ.). 

2. Μέσα σε τρεις εργάσιμες ημέρες από την έκδοση 
των αποτελεσμάτων της εξεταστικής περιόδου, οι κη¬ 
δεμόνες των μαθητών ή οι ίδιοι, εφόσον είναι ενήλικοι, 
μπορούν να υποβάλουν αίτηση στο ΕΠΑ.Λ. όπου φοι¬ 
τούν, με την οποία ζητούν την αναβαθμολόγηση ενός ή 
περισσότερων γραπτών δοκιμίων. Η αίτηση συνοδεύεται 
με το προβλεπόμενο παράβολο για κάθε γραπτό δοκίμιο 
(άρθρο 19 του ν. 2009/1992). 

3. Οι Διευθυντές, μόλις λήξει η προθεσμία υποβολής 
των αιτήσεων, διαβιβάζουν τα προς αναβαθμολόγηση 
γραπτά με καλυμμένα όλα τα στοιχεία των μαθητών και 
τον αρχικό βαθμό του καθηγητή μαζί με επικυρωμένα 
αντίγραφα των θεμάτων στην οικεία Διεύθυνση Δευτε¬ 
ροβάθμιας Εκπαίδευσης. 

4. Με απόφαση του Διευθυντή της Διεύθυνσης Δευτε¬ 
ροβάθμιας Εκπαίδευσης στο οποίο υπάγεται το ΕΠΑ.Λ. 
συγκροτείται τριμελής επιτροπή αναβαθμολόγησης, η 
οποία αποτελείται από δύο καθηγητές της ίδιας ή συγ¬ 
γενούς ειδικότητας με το μάθημα για το γραπτό του 
οποίου ζητήθηκε αναβαθμολόγηση, οι οποίοι είναι και 
οι βαθμολογητές της αναβαθμολόγησης, και από ένα 
σχολικό σύμβουλο ή καθηγητή Δευτεροβάθμιας Εκπαί¬ 
δευσης τουλάχιστον βαθμού Δ', ο οποίος είναι ο ανα- 
βαθμολογητής στην περίπτωση που οι βαθμοί των δύο 
πρώτων διαφέρουν μεταξύ τους περισσότερο από δώ¬ 
δεκα μονάδες σε εκατονταβάθμια κλίμακα. Με την ίδια 
απόφαση ορίζεται η ημέρα και η ώρα που θα διεξαχθεί 
η αναβαθμολόγηση. Αν τα προς αναβαθμολόγηση γρα¬ 
πτά είναι περισσότερα από εβδομήντα, στην επιτροπή 
μπορεί να ορίζονται δύο ακόμη καθηγητές της ίδιας ή 
συγγενούς ειδικότητας και να κατανέμονται τα γραπτά 
εξίσου μεταξύ των δύο ομάδων βαθμολογητών - ανα- 
βαθμολογητών. Την ευθύνη συντονισμού του έργου της 
αναβαθμολόγησης έχει ο Διευθυντής της Διεύθυνσης 
Δευτεροβάθμιας Εκπαίδευσης στην οποία υπάγεται το 
αντίστοιχο Επαγγελματικό Λύκειο. 

5. Τα γραπτά δοκίμια αναβαθμολογούνται από τους 
δύο καθηγητές αναβαθμολογητές, οι οποίοι αναγρά¬ 
φουν το βαθμό τους στο γραπτό. Ο βαθμός του πρώτου 
αναβαθμολογητή καλύπτεται με αδιαφανή ταινία κατά 
τρόπο ώστε να μη γνωρίζει ο δεύτερος αναβαθμολο- 
γητής τον βαθμό του πρώτου. Ο μέσος όρος των δύο 


βαθμών που αποτελεί τον τελικό βαθμό του γραπτού 
δοκιμίου, υπολογιζόμενος στην κλίμακα (0-20), είναι 
το πηλίκο της διαίρεσης του αθροίσματος και των δύο 
βαθμολογητών διά του δέκα (10). Αν οι βαθμοί των δύο 
πρώτων βαθμολογητών - αναβαθμολογητών διαφέρουν 
μεταξύ τους περισσότερο από δώδεκα (12) μονάδες, 
το γραπτό αναβαθμολογείται και από τρίτο καθηγητή - 
αναβαθμολογητή, αφού προηγουμένως επικαλυφθούν 
με αδιαφανές αυτοκόλλητο οι βαθμοί των δύο πρώτων 
βαθμολογητών - αναβαθμολογητών. Ο γραπτός βαθμός 
της αναβαθμολόγησης είναι το πηλίκο της διαίρεσηςτου 
αθροίσματος των βαθμών και των τριών βαθμολογη¬ 
τών δια του δέκα πέντε (15) και είναι ο τελικός γραπτός 
βαθμός του μαθήματος σε κάθε περίπτωση είτε είναι 
μεγαλύτερος είτε μικρότερος από το βαθμό με τον οποίο 
είχε αρχικά βαθμολογηθεί το δοκίμιο από τον οικείο κα¬ 
θηγητή. 

6. Με την ολοκλήρωση της διαδικασίας, η αρμόδια 
Διεύθυνση Δευτεροβάθμιας Εκπαίδευσης συντάσσει 
σχετικό πρακτικό, στο οποίο περιέχεται η οριστική 
βαθμολογία των γραπτών, το οποίο και αποστέλλει στα 
Λύκεια προέλευσης τους μαζί με τα γραπτά. 

7. Οι μαθητές με αναπηρία ή/και με ειδικές εκπαιδευ¬ 
τικές ανάγκες, για τους οποίους προβλέπεται προφο¬ 
ρική εξέταση αντί γραπτής, μπορούν, εφόσον το επι¬ 
θυμούν, να ζητήσουν επανεξέταση (αναβαθμολόγηση) 
στα μαθήματα που εξετάσθηκαν. Η νέα αυτή εξέταση 
πραγματοποιείται στο σχολείο φοίτησης τους ενώπιον 
επιτροπής συγκροτούμενης από το Διευθυντή και δύο 
καθηγητές της ίδιας ή συγγενούς ειδικότητας για κάθε 
μάθημα, άλλους από αυτούς που διενήργησαν την αρχι¬ 
κή εξέταση. Η αίτηση για επανεξέταση υποβάλλεται από 
τους κηδεμόνες των μαθητών ή από τους ίδιους, εφόσον 
είναι ενήλικοι, στο σχολείο μέσα σε τρεις ημέρες από την 
έκδοση των αποτελεσμάτων. Η αίτηση συνοδεύεται από 
το προβλεπόμενο παράβολο για κάθε μάθημα για το 
οποίο ζητείται επανεξέταση. Ο βαθμός της επανεξέτασης 
προκύπτει από το μέσο όρο των δύο εξεταστών -ανα- 
βαθμολογητών και είναι ο τελικός γραπτός βαθμός του 
μαθήματος σε κάθε περίπτωση είτε είναι μεγαλύτερος 
είτε μικρότερος από το βαθμό της αρχικής εξέτασης. 

8. Αναβαθμολόγηση γραπτών δοκιμίων μπορούν να 
ζητήσουν με αίτησή τους, συνοδευόμενη με το προ¬ 
βλεπόμενο κάθε φορά παράβολο και μέσα σε τρεις (3) 
εργάσιμες ημέρες από την έκδοση των αποτελεσμάτων, 
οι κηδεμόνες μαθητών δημοσίων ΕΠΑ.Λ ή οι ίδιοι μαθη¬ 
τές, εφόσον είναι ενήλικοι, που προσέρχονται σε επανα¬ 
ληπτικές ή συμπληρωματικές εξετάσεις στις εκάστοτε 
εξεταστικές περιόδους. Η επιτροπή και η διαδικασία 
αναβαθμολόγησης γίνονται σύμφωνα με τις διατάξεις 
των παραγράφων 4,5,6 και 7. 

Άρθρο 19 

Μαθητές μη προσερχόμενοι 

στις γραπτές εξετάσεις 

1. Μαθητής που απουσιάζει ή προσέρχεται μετά την 
ανακοίνωση των θεμάτων σε κάθε είδους εξέταση δεν γί¬ 
νεται δεκτός σε αυτήν και βαθμολογείται από το Σύλλογο 
Διδασκόντων με τον κατώτερο βαθμό «κακώς» μηδέν (0). 

2. Κατ'εξαίρεση των διατάξεων της προηγούμενης 
παραγράφου: 

Μαθητές που απουσιάζουν δικαιολογημένα από την 
εξέταση μαθήματος λόγω ασθένειας ή άλλου αποχρώ- 
ντος λόγου, με αίτηση του κηδεμόνα ή των ιδίων εφόσον 
είναι ενήλικοι, που υποβάλλεται στο Διευθυντή, εξετά¬ 
ζονται άλλη ημέρα εντός της εξεταστικής περιόδου του 
Ιουνίου, την οποία ορίζει με απόφαση του ο Σύλλογος 
των Διδασκόντων. Η ασθένεια βεβαιώνεται σύμφωνα 
με τις διατάξεις της παραγράφου 7 του άρθρου 5 της 
Απόφασης με αριθμό ΣΤ5/71/1986 του Υπουργού Εθνι¬ 
κής Παιδείας και Θρησκευμάτων (ΦΕΚ 834/τ.Β'/1986). 
Οι διατάξεις του εδαφίου αυτού εφαρμόζονται και για 
τους μαθητές που αποχωρούν μετά την ανακοίνωση 
των θεμάτων εξετάσεων λόγω αιφνίδιας και εμφανούς 
ασθένειας, η οποία βεβαιώνεται από ιατρικό πιστοποι¬ 
ητικό Κρατικού Νοσοκομείου ή άλλου δημόσιου φορέα 
υγειονομικής περίθαλψης. Οι μαθητές αυτοί, εάν δεν 
προσέλθουν σε εξετάσεις μέχρι το τέλος Ιουνίου λόγω 
σοβαρών προβλημάτων υγείας ή σοβαρού κωλύματος 
που συνιστά ανωτέρα βία, έχουν τη δυνατότητα να προ¬ 
σέλθουν στην ειδική εξεταστική περίοδο Σεπτεμβρίου 
σε όσα μαθήματα δεν εξετάστηκαν. Για τους μαθητές αυ¬ 
τούς ο Σύλλογος Διδασκόντων δεν προβαίνει σε έκδοση 
αποτελέσματος την περίοδο του Ιουνίου. Οσοι από τους 
παραπάνω μαθητές, εκτός από τα μαθήματα στα οποία 
δικαιολογημένα απούσιασαν, έχουν συγκεντρώσει σε 
ένα ή και περισσότερα μαθήματα, στα οποία έχουν ήδη 
εξετασθεί, βαθμό ετήσιας επίδοσης μικρότερο του εννέα 
και πέντε δέκατα (9,5) μπορούν να προσέλθουν στις εξε¬ 
τάσεις της ειδικής εξεταστικής περιόδου Σεπτεμβρίου 
και στα μαθήματα αυτά. Στην περίπτωση αυτή πρέπει 
οι ίδιοι οι μαθητές, εάν είναι ενήλικοι, ή οι κηδεμόνες 
τους να καταθέσουν υπεύθυνη δήλωση στον Διευθυντή 
του οικείου Λυκείου εντός τριών (3) ημερών από την 
έκδοση των αποτελεσμάτων. Στην υπεύθυνη δήλωση 
αναγράφεται ρητά ότι οι μαθητές αυτοί θα εξετασθούν 
την εξεταστική περίοδο του Σεπτεμβρίου, εκτός από τα 
μαθήματα στα οποία δικαιολογημένα απούσιασαν και 
σε όλα τα μαθήματα στα οποία συγκέντρωσαν βαθμό 
ετήσιας επίδοσης μικρότερο του εννέα και πέντε δέκατα 
(9,5). Στις παραπάνω διατάξεις υπάγονται και μαθητές 
στρατεύσιμοι ή συμμετέχοντες σε διεθνείς αθλητικές 
διοργανώσεις. 

3. Για να συμμετάσχει μαθητής στις εξετάσεις της 
παραγράφου 2 του άρθρου αυτού πρέπει το αργότε¬ 
ρο εντός τριών (3) ημερών από την ημέρα λήξης των 
εξετάσεων του Ιουνίου να καταθέσει ο ίδιος, εφόσον 
είναι ενήλικος, ή ο κηδεμόνας του στον Διευθυντή του 
Λυκείου: α) δικαιολογητικά ασθένειας από Δημόσιο ή 
Ιδιωτικό Νοσοκομείο ή Κλινική, από τα οποία προκύπτει 
η αδυναμία του μαθητή για τη συμμετοχή στις εξετάσεις 
του Ιουνίου επικυρωμένα από την αρμόδια Υγειονομική 
Επιτροπή, β) άλλα δικαιολογητικά - εκτός εκείνων που 
αναφέρονται στην περίπτωση α της παρούσης - τα οποία 
ο Σύλλογος Διδασκόντων κρίνει επαρκή για τη δικαιολό- 
γηση της μη συμμετοχής του στις εξετάσεις του Ιουνίου. 
Δεν θεωρούνται επαρκείς απλές ιατρικές βεβαιώσεις από 
ιδιώτες ή υπεύθυνες δηλώσεις των μαθητών ή των γο¬ 
νέων και κηδεμόνων τους. 


Άρθρο 20 

Προαγωγικές, απολυτήριες και πτυχιακές 
Εξετάσεις Εσπερινών Επαγγελματικών Λυκείων 

Οι διατάξεις του διατάγματος εφαρμόζονται αναλόγως 
και για την αξιολόγηση των μαθητών της Α', Β', Γ' και 
Δ' τάξης των Εσπερινών Επαγγελματικών Λυκείων στα 
αντίστοιχα μαθήματα που προβλέπονται από το ισχύον 
για τα Λύκεια αυτά πρόγραμμα. 

Κατά την εφαρμογή των διατάξεων αυτών στα Εσπε¬ 
ρινά Επαγγελματικά Λύκεια, όπου αναφέρεται Α' τάξη 
νοείται η Α' τάξη των Ημερησίων Επαγγελματικών Λυ¬ 
κείων, όπου αναφέρεται Β' τάξη νοείται η Β' τάξη των 
Ημερήσιων Επαγγελματικών Λυκείων και όπου αναφέ- 
ρεται Γ' και Δ' τάξη νοείται η Γ' τάξη των Ημερησίων 
Επαγγελματικών Λυκείων. 

ΚΕΦΑΛΑΙΟ Δ' 

ΕΤΗΣΙΑ ΕΠΙΔΟΣΗ ΤΟΥ ΜΑΘΗΤΗ 
Άρθρο 21 

Εξαγωγή του ετήσιου προφορικού βαθμού 
κατά μάθημα, του βαθμού ετήσιας επίδοσης, 
του τελικού βαθμού των κλάδων 

1. Α) Ο Βαθμός Ετήσιας Επίδοσης των γραπτώς εξετα- 
ζομένων μαθημάτων Γενικής Παιδείας, τα οποία χωρίζο¬ 
νται σε δύο κλάδους, εξάγεται ως εξής: 

ί. Ο Ετήσιος Προφορικός Βαθμός κάθε κλάδου είναι ο 
Μέσος Όρος (Μ.Ο) των προφορικών βαθμών των δύο 
τετραμήνων του και δίνεται με προσέγγιση δεκάτου, 

ϋ. ΟΤελικός Βαθμός κάθε κλάδου είναι ο ΜέσοςΌρος 
(Μ.Ο) του Ετήσιου Προφορικού Βαθμού του και του 
αντίστοιχου Γραπτού βαθμού και δίνεται με προσέγγι¬ 
ση δεκάτου, 

ϋί. Ο Βαθμός Ετήσιας Επίδοσης των γραπτώς εξετα- 
ζομένων μαθημάτων Γενικής Παιδείας, «Μαθηματικά», 
«Ελληνική Γλώσσα» και «θετικές Επιστήμες» είναι ο Μέ¬ 
σος Όρος (Μ.Ο) των Τελικών Βαθμών των δύο κλάδων 
του και δίνεται με προσέγγιση δεκάτου. 

Β) Ο Βαθμός Ετήσιας Επίδοσης όλων των υπολοίπων 
γραπτώς εξεταζομένων μαθημάτων, τα οποία δεν χωρί¬ 
ζονται σε κλάδους, εξάγεται ως εξής: 

ί. Ο Ετήσιος Προφορικός βαθμός του μαθητή είναι ο 
Μέσος Όρος (Μ.Ο) των προφορικών βαθμών των δύο 
τετραμήνων και δίνεται με προσέγγιση δεκάτου. 

ϋ. Ο Βαθμός Ετήσιας Επίδοσης των γραπτώς εξεταζο¬ 
μένων μαθημάτων είναι ο ΜέσοςΌρος (Μ.Ο) του ετήσιου 
προφορικού βαθμού με τον αντίστοιχο γραπτό βαθμό 
και δίνεται με προσέγγιση δεκάτου. 

2. Για τα μαθήματα που δεν εξετάζονται γραπτώς: «Φυ¬ 
σική Αγωγή», «Σχολικός Επαγγελματικός Προσανατολι¬ 
σμός - Περιβάλλον Εργασίας - Ασφάλεια και Υγιεινή» και 
«Ερευνητική Εργασία», βαθμός ετήσιας επίδοσης είναι 
ο ετήσιος προφορικός βαθμός. Ως ετήσιος προφορικός 
βαθμός λογίζεται ο μέσος όρος των προφορικών βαθ¬ 
μών των δύο τετραμήνων και δίνεται με προσέγγιση 
δεκάτου. 

3. Σε περίπτωση που για οποιονδήποτε λόγο δεν κα¬ 
τατεθεί βαθμός ενός μαθήματος σε ένα τετράμηνο, τότε 
ο βαθμός που λείπει αναπληρώνεται από το βαθμό του 
μαθήματος του άλλου τετραμήνου. 

4. Σε περίπτωση που για οποιονδήποτε λόγο δεν κατα¬ 
τεθεί βαθμολογία ενός μαθήματος σε κανένα τετράμηνο 
και εφόσον η φοίτηση του μαθητή κριθεί επαρκής, ο 
Διευθυντής συγκροτεί υπό την προεδρία του τριμελή 
επιτροπή από δύο καθηγητές της ίδιας ή συγγενούς 
προς το μάθημα ειδικότητας, η οποία διενεργεί ειδική 
προφορική εξέταση στην ύλη του Β' τετραμήνου το αρ¬ 
γότερο την επόμενη ημέρα από τη λήξη των μαθημάτων 
του Β' τετραμήνου.Το αποτέλεσμα αυτήςτης εξέτασης 
αποτελεί τον ετήσιο προφορικό βαθμό του μαθήματος 
που είναι ο Μ.Ο. των βαθμών των δύο εξεταστών. Σε 
περίπτωση που ο μαθητής δεν προσέλθει στην εξέταση 
αυτή βαθμολογείται με βαθμό «κακώς» μηδέν (0)». 

Άρθρο 22 

Εξαγωγή του βαθμού προαγωγής και απολυτη¬ 
ρίου - (Γενικός Μέσος Όρος - Γ.Μ.Ο.) 

1. Για όλες τις τάξεις του ΕΠΑ.Λ., ο Γενικός Μέσος Όρος 
(Γ.Μ.Ο.) προκύπτει από το Μέσο Όρο (Μ.Ο.) των βαθμών 
ετήσιας επίδοσης του μαθητή όλων των μαθημάτων που 
είναι γραπτώς εξεταζόμενα συμπεριλαμβανομένων και 
των μαθημάτων «Σχολικός Επαγγελματικός Προσανατο¬ 
λισμός - Περιβάλλον Εργασίας - Ασφάλεια και Υγιεινή» 
και «Ερευνητική Εργασία (Ριό]θ<:ϊ)», όπου αυτά διδάσκο¬ 
νται, και εκφράζεται με προσέγγιση δεκάτου. Για όλες τις 
τάξεις του ΕΠΑ.Λ., ο Γενικός Μέσος Όρος (Γ.Μ.Ο.) προκύ¬ 
πτει από τη διαίρεση του αθροίσματος των βαθμών ετή¬ 
σιας επίδοσης των γραπτώς εξεταζομένων μαθημάτων 
συμπεριλαμβανομένων και των μαθημάτων «Σχολικός 
Επαγγελματικός Προσανατολισμός - Περιβάλλον Εργα¬ 
σίας - Ασφάλεια και Υγιεινή» και «Ερευνητική Εργασία 
(Ριό]θ<:ϊ)», όπου αυτά διδάσκονται, διά του πλήθους των 
μαθημάτων και εκφράζεται με προσέγγιση δεκάτου. 

2. Για τα μαθήματα τα οποία δεν εξετάζονται γραπτώς 
ο βαθμός ετήσιας επίδοσης των μαθητών σε αυτά ανα¬ 
γράφεται στο απολυτήριο ή αποδεικτικό, στα υπηρεσι¬ 
ακά βιβλία καθώς και στα αποδεικτικά σπουδών. 

Άρθρο 23 

Βαθμός Απολυτηρίου ΕΠΑ.Λ- Πτυχίου ΕΠΑ.Λ. 

1. Βαθμός απολυτηρίου είναι ο Γ.Μ.Ο των μαθημάτων 
της τελευταίας τάξης (Γ' για τα Ημερήσια και Δ' για τα 
Εσπερινά ΕΠΑ.Λ.). Στο απολυτήριο αναγράφονται, εκτός 
από το βαθμό, ο τομέας και η ειδικότητα που παρακο¬ 
λούθησε ο μαθητής και οι βαθμοί ετήσιας επίδοσηςτων 
μαθημάτων της τελευταίας τάξης. 

2. α) Βαθμός πτυχίου για τα Ημερήσια ΕΠΑ.Λ. είναι ο 
Μέσος Όρος των βαθμών ετήσιας επίδοσης των μαθη¬ 
μάτων ειδικότητας της Γ' τάξης. 

β) Βαθμός πτυχίου για τα Εσπερινά ΕΠΑ.Λ. είναι ο Μέ¬ 
σος Όρος των βαθμών ετήσιας επίδοσης των μαθημάτων 
ειδικότητας των Γ' και Δ' τάξεων που είναι ίδια με τα μα¬ 
θήματα ειδικότητας της Γ' τάξηςτων Ημερησίων ΕΠΑ.Λ. 

Στην περίπτωση μαθήματος ειδικότητας των Εσπερι¬ 
νών ΕΠΑ.Λ. που διδάσκεται μόνο στη Γ' τάξη ή μόνο στη 
Δ' τάξη, ο βαθμός του μαθήματος αυτού προσμετράται 
αυτούσιος για την εξαγωγή του βαθμού πτυχίου. 

Στην περίπτωση μαθήματος ειδικότητας των εσπε¬ 
ρινών ΕΠΑ.Λ. που διδάσκεται σε δύο συνεχόμενα έτη 


κατά την Γ' και Δ' τάξη, ο βαθμός ετήσιας επίδοσης του 
μαθήματος ο οποίος χρησιμοποιείται για τον υπολογισμό 
του βαθμού πτυχίου είναι ο σταθμισμένος μέσος όρος 
των βαθμών ετήσιας επίδοσης του μαθήματος στα δύο 
αυτά έτη. Ως συντελεστές στάθμισης λαμβάνονται οι 
διδακτικές ώρες του μαθήματος σε κάθε τάξη. 

Αριθμός ωρών Γ' τάξης χ βαθμός Γ' τάξης + αριθμός 
ωρών Δ' τάξης χ βαθμός Δ' τάξης 

Αριθμός ωρών Γ' τάξης + αριθμός ωρών Δ' τάξης 

Ως αριθμός ωρών νοείται ο αριθμός ωρών διδασκαλίας 
του μαθήματοςτην εβδομάδα, σύμφωνα με την Υπουρ¬ 
γική Απόφαση που καθορίζει το Ωρολόγιο Πρόγραμμα. 

Στα ανωτέρω πτυχία αναγράφονται, εκτός από το 
βαθμό, ο τομέας και η ειδικότητα που παρακολούθησε 
ο μαθητής. 

3. Τα απολυτήρια και τα πτυχία εκδίδονται μία φορά 
και δεν αλλάζουν. Τα απολυτήρια και τα πτυχία των Ιδι¬ 
ωτικών ΕΠΑ.Λ. θεωρούνται και επικυρώνονται από τον 
Διευθυντή Δευτεροβάθμιας Εκπαίδευσης. 

Άρθρο 24 

Προαγωγή, απόλυση και απόρριψη μαθητών, 
απόκτηση πτυχίου 

Α. ΗΜΕΡΗΣΙΑ ΕΠΑ.Λ. 

Μετά τη λήξη των προαγωγικών, απολυτηρίων και 
πτυχιακών εξετάσεων ο Σύλλογος των Διδασκόντων 
αποφασίζει για: 

(α)Την προαγωγή την απόλυση και τη χορήγηση πτυ¬ 
χίου στους μαθητές. 

(β)Την παραπομπή σε συμπληρωματική εξέταση κατά 
την αμέσως επόμενη εξεταστική περίοδο ή την απόρρι¬ 
ψη των μαθητών, 

(γ) Τον χαρακτηρισμό της διαγωγής των μαθητών. 

1. Για την προαγωγή των μαθητών της Α' και Β' τάξης 
ΕΠΑΑ. απαιτείται η επίτευξη γενικού μέσου όρου (Γ.Μ.Ο.) 
ίσου ή ανώτερου του εννέα και πέντε δέκατα (9,5). 

2. Οι μαθητές της Α' και Β' τάξης που δεν πληρούν 
την παραπάνω προϋπόθεση παραπέμπονται σε ειδική 
εξεταστική περίοδο το Σεπτέμβριο του ιδίου έτους. Στην 
ειδική εξεταστική περίοδο του Σεπτεμβρίου εξετάζονται 
γραπτά με τον τρόπο και τη διαδικασία των προαγωγι- 
κών εξετάσεων του Ιουνίου (μεταφέρονταςτον προφο¬ 
ρικό βαθμό των δύο τετραμήνων) στα μαθήματα στα 
οποία ο βαθμός ετήσιας επίδοσης τους είναι μικρότερος 
του εννέα και πέντε δέκατα (9,5), οπότε και προάγονται 
εφόσον έχουν Γενικό Μέσο Όρο (Γ.Μ.Ο) τουλάχιστον εν¬ 
νέα και πέντε δέκατα (9,5). 

3. Για τους μαθητές της Α', Β' και Γ'τάξηςτου ΕΠΑ.Λ., οι 
οποίοι παραπέμφθηκαν στην ειδική εξεταστική περίοδο 
Σεπτεμβρίου του ιδίου έτους στα μαθήματα «Μαθημα¬ 
τικά» ή/και «Ελληνική Γλώσσα» ή/και «θετικές Επιστή¬ 
μες», τα οποία έχουν κλάδους, έχοντας βαθμό ετήσιας 
επίδοσης μικρότερο του εννέα και πέντε δέκατα (9,5), 
εξετάζονται γραπτά μόνο σε εκείνον τον κλάδο που ο 
Τελικός Βαθμός του είναι μικρότερος του εννέα και πέντε 
δέκατα (9,5). 

4. Για τους μαθητέςτης Α' τάξηςτου ΕΠΑ.Λ., οι οποίοι 
παραπέμφθηκαν στην ειδική εξεταστική περίοδο του 
Σεπτεμβρίου του ιδίου έτους στο μάθημα «Ερευνητική 

Εργασία», έχοντας βαθμό ετήσιας επίδοσης στο μάθη¬ 
μα αυτό μικρότερο του εννέα και πέντε δέκατα (9,5), 
επιλέγεται το θέμα στο οποίο υστέρησαν περισσότερο 
(από τα δυο με τα οποία ασχολήθηκαν συνολικά κατά 
τη διάρκεια της σχολικής χρονιάς) και οι επιβλέποντες 
εκπαιδευτικοί ορίζουν τμήματα της ερευνητικής εργα¬ 
σίας που κρίνουν ότι πρέπει να επεξεργαστούν εκ νέου. 

Το Σεπτέμβριο υποβάλλουν διορθωμένη την εργασία 
τους μαζί με το προσωπικό τους ημερολόγιο και τον ατο¬ 
μικό τους φάκελο προς επαναξιολόγηση. 

5. Για τους μαθητές της Α' τάξης του ΕΠΑΑ, οι οποίοι 
παραπέμφθηκαν στην ειδική εξεταστική περίοδο του 
Σεπτεμβρίου του ιδίου έτους στο μάθημα «Σχολικός 
Επαγγελματικός Προσανατολισμός -Περιβάλλον Εργα¬ 
σίας - Ασφάλεια και Υγιεινή», έχοντας βαθμό ετήσιας επί¬ 
δοσης στο μάθημα αυτό μικρότερο του εννέα και πέντε 
δέκατα (9,5), το Σεπτέμβριο υποβάλλουν διορθωμένη 
την εργασία τους μαζί με το προσωπικό τους ημερολό¬ 
γιο και τον ατομικό τους φάκελο προς επαναξιολόγηση. 

6. Στα μαθήματα που θέση γραπτού βαθμού επέχει 
ο βαθμός της εργασίας, το θέμα της προβλεπόμενης 
ατομικής εργασίας είναι το ίδιο με αυτό που τους είχε 
ανατεθεί. 

7. Οι μαθητές της Α' και Β' τάξης που δεν προάγονται, 
με την έκδοση των αποτελεσμάτων της ειδικής εξετα¬ 
στικής περιόδου του Σεπτεμβρίου, επαναλαμβάνουν τη 
φοίτηση στην ίδια τάξη. 

8. Για την απόλυση των μαθητών απαιτείται Γενικός 
Μέσος Όρος τουλάχιστον εννέα και πέντε δέκατα (9,5). 

9. Για την απόκτηση του πτυχίου απαιτείται Μέσος 
Όρος των βαθμών ετήσιας επίδοσης των μαθημάτων 
ειδικότητας της Γ τάξης που είναι γραπτώς εξεταζόμενα 
τουλάχιστον εννέα και πέντε δέκατα (9,5), και σε κανένα 
από αυτά ο βαθμός ετήσιας επίδοσης να μην είναι μικρό¬ 
τερος του οκτώ (08). 

10. Οι μαθητές της Γ' τάξης που δεν απολύονται ή δε 
λαμβάνουν πτυχίο ή και τα δύο, παραπέμπονται σε ει¬ 
δική εξεταστική περίοδο το Σεπτέμβριο του ιδίου έτους 
και εξετάζονται γραπτά με τον τρόπο και τη διαδικασία 
των πτυχιακών και απολυτήριων εξετάσεων του Ιουνίου 
(μεταφέροντας τον προφορικό βαθμό των δύο τετραμή- 
νων), ως ακολούθως: 

α) Οι μαθητές που έχουν λάβει απολυτήριο και δεν 
έχουν λάβει πτυχίο, σε όλα τα μαθήματα της ειδικότητας 
στα οποία ο βαθμός ετήσιας επίδοσης τους είναι μικρό¬ 
τερος του εννέα και πέντε δέκατα (9,5). 

β) Οι μαθητές που δεν έχουν λάβει απολυτήριο ή δεν 
έχουν λάβει ούτε απολυτήριο ούτε πτυχίο, σε όλα τα 
μαθήματα Γενικής Παιδείας και ειδικότητας στα οποία 
ο βαθμός ετήσιας επίδοσης τους είναι μικρότερος του 
εννέα και πέντε δέκατα (9,5). 

11. Οι μαθητές της Γ' τάξης οι οποίοι, με την έκδοση 
των αποτελεσμάτων της ειδικής εξεταστικής περιόδου 
του Σεπτεμβρίου, δεν απολύονται ή δεν λαμβάνουν 
πτυχίο ή και τα δύο, δεν επαναλαμβάνουν τη φοίτηση, 
αλλά προσέρχονται σε γραπτή εξέταση στις εξεταστικές 
περιόδους του επόμενου σχολικού έτους και εξετάζονται 
σύμφωνα με τα οριζόμενα στην προηγούμενη παρά¬ 
γραφο. 


Εξεταστέα ύλη είναι αυτή που έχει ανακοινωθεί για το 
έτος που προσέρχονται στις εξετάσεις, εκτός των μαθη¬ 
μάτων που τυχόν αντικαταστάθηκαν ή προστέθηκαν. 
Στα μαθήματα που αντικαταστάθηκαν οι μαθητές αυ¬ 
τοί εξετάζονται στην ύλη που είχε καθοριστεί κατά το 
σχολικό έτος της φοίτησης τους στην τελευταία τάξη. 
Οι παραπάνω μαθητές δεν εξετάζονται στα μαθήματα 
που προσετέθησαν. 

Αν δεν απολυθούν ή δεν λάβουν πτυχίο ούτε το αμέ¬ 
σως επόμενο σχολικό έτος από αυτό της φοίτησης τους 
στη Γ' τάξη, μπορούν είτε να επαναφοιτήσουν στην 
ίδια ειδικότητα είτε να προσέλθουν στις εξετάσεις της 
τελευταίας τάξης οποιοδήποτε άλλο σχολικό έτος εξε¬ 
ταζόμενοι στα μαθήματα και στην ύλη που εξετάζονται 
οι μαθητές της ίδιας ειδικότητας της Γ' τάξης το συγκε¬ 
κριμένο σχολικό έτος. Σε κάθε περίπτωση παραμένει 
αμετάβλητος ο βαθμός των τετραμήνων. 

Β. ΕΣΠΕΡΙΝΑ ΕΠΑ.Λ 

1. Για την προαγωγή και απόλυση των μαθητών των 
Εσπερινών ΕΠΑ.Λ. ισχύουν τα προβλεπόμενα στις παρ. 
1 και 8 της περίπτωσης Α. 

2. Για την απόκτηση πτυχίου απαιτείται Μέσος Όρος 
των βαθμών ετήσιας επίδοσης των μαθημάτων ειδικό¬ 
τητας των Γ' και Δ' τάξεων που είναι ίδια με τα μαθήματα 
ειδικότητας της Γ' τάξης των ημερήσιων ΕΠΑ.Λ. τουλά¬ 
χιστον εννέα και πέντε δέκατα (9,5), και σε κανένα από 
αυτά ο βαθμός ετήσιας επίδοσης να μην είναι μικρότε¬ 
ρος του οκτώ (08). 

3. Οι διατάξεις της περίπτωσης Α' εφαρμόζονται ανά¬ 
λογα και για τους μαθητές των εσπερινών ΕΠΑ.Λ. 

Άρθρο 25 

Κατατακτήριες εξετάσεις των 
«κατ' ιδίαν διδαχθέντων» μαθητών 

1. Οι κατ' ιδίαν διδαχθέντες μαθητές εξετάζονται προ¬ 
φορικά και γραπτά κατά την εξεταστική περίοδο του 
Μάίου - Ιουνίου ή παραπέμπονται σε ειδική εξεταστική 
περίοδο του Σεπτεμβρίου του ίδιου έτους και εξετά¬ 
ζονται γραπτώς και προφορικώς σε όλα τα μαθήματα, 
όπως οι υπόλοιποι μαθητές της αντίστοιχης τάξης του 
Επαγγελματικού Λυκείου (ΕΠΑ.Λ.), στην ίδια εξεταστέα 
ύλη και στα ίδια θέματα. 

Η προφορική εξέταση προηγείται της γραπτής και δι- 
ενεργείται σύμφωνα με το πρόγραμμα που καταρτίζεται 
από το Διευθυντή του σχολείου ενώπιον τριμελούς επι¬ 
τροπής, με πρόεδρο το Διευθυντή ή τον Υποδιευθυντή 
του ΕΠΑΑ και μέλη δύο καθηγητές της ίδιας ή συγγε¬ 
νούς ειδικότητας. Ο μέσος όρος των βαθμών των δύο 
καθηγητών είναι ο προφορικός βαθμός τετραμήνων του 
μαθητή στο εξεταζόμενο μάθημα. Στα μαθήματα «Ερευ¬ 
νητική Εργασία (Ριτ^θεΐ)» και «Σχολικός Επαγγελματικός 
Προσανατολισμός - Περιβάλλον Εργασίας - Ασφάλεια 
και Υγιεινή» οι μαθητές αυτής της κατηγορίας δεν αξι¬ 
ολογούνται. 

2. Τα γραπτά δοκίμια των μαθητών αυτών βαθμολο¬ 
γούνται και αναβαθμολογούνται με την ίδια διαδικασία 
που ακολουθείται για τα γραπτά των μαθητών της τάξης, 
στην οποία υποβάλλονται για εξέταση. 

3. Οι μαθητές αυτοί προάγονται κατά τις διατάξεις του 
άρθρου 24 του παρόντος. 

Άρθρο 26 

Μαθητές από ξένα σχολεία 

1. Οι μαθητές που εμπίπτουν στις διατάξεις των παρα¬ 
γράφων 1,2 και 3 του άρθρου 2 του Π.δ. 155/1978 (Α' 33), 
όπως το άρθρο αυτό αντικαταστάθηκε με το άρθρο 3 του 
Π.δ. 182/1984 (Α' 60), και φοιτούν σε Ελληνικό Επαγγελ¬ 
ματικό Λύκειο, προάγονται ή απολύονται σύμφωνα με 
τα οριζόμενα στις διατάξεις των παραγράφων αυτών. Για 
τους μαθητές αυτούς: α) κατά το πρώτο έτος της φοίτη¬ 
σής τους σε ελληνικό ΕΠΑ.Λ., εφαρμόζονται οι διατάξεις 
της περίπτωσης Α του άρθρου 24, με παράλληλη μεί¬ 
ωση του προβλεπόμενου μέσου όρου εννέα και πέντε 
δέκατα (9,5) κατά δύο μονάδες, β) κατά το δεύτερο έτος 
της φοίτησής τους σε ελληνικό ΕΠΑ.Λ., εφαρμόζονται οι 
διατάξεις της περίπτωσης Α του άρθρου 24, με παράλ¬ 
ληλη μείωση του προβλεπόμενου μέσου όρου εννέα 
και πέντε δέκατα (9,5) κατά μία μονάδα. Οι μαθητές της 
κατηγορίας αυτής, μετά το δεύτερο έτος της φοίτησης 
τους σε ελληνικό ΕΠΑ.Λ. εξετάζονται, βαθμολογούνται 
και προάγονται, όπως προβλέπεται στις διατάξεις για 
τους μαθητές της ημεδαπής. 

2. Στις παραγράφους 2 και 3 του άρθρου 3 του π.δ. 
182/1984 (ΦΕΚ. 60) η φράση «με βαθμολογική βάση το 
οκτώ (8)» αντικαθίσταται από τη φράση «με βαθμολογι¬ 
κή βάση το επτά και πέντε δέκατα (7,5)» και η φράση «με 
βαθμολογική βάση το δέκα (10)» αντικαθίσταται από τη 
φράση «με βαθμολογική βάση το εννέα και πέντε δέκατα 
(9,5)» για τις Β' και Γ' τάξεις ΕΠΑ.Λ. 

3. Οι μαθητές του άρθρου αυτού εξετάζονται στα μα¬ 
θήματα για τα οποία προβλέπεται προφορική εξέταση 
από επιτροπή που ορίζεται σύμφωνα με τη με αρ. πρωτ. 
23519 /Γ2/01-03-2010 Υ.Α. (258 Β') με θέμα: «Ενδοσχο- 
λικές (προαγωγικές, πτυχιακές/απολυτήριες) εξετάσεις, 
ενδιάμεσες γραπτές εξετάσεις κατά τη διάρκεια των 
τετραμήνων των μαθητών των ΕΠΑ.Λ., των ΕΠΑ.Σ. με 
αναπηρία και με ειδικές εκπαιδευτικές ανάγκες». 

4. Οι διατάξεις του άρθρου αυτού δεν εφαρμόζονται 
για την απόκτηση πτυχίου ΕΠΑ.Λ. για το οποίο ισχύουν 
οι διατάξεις της παραγράφου 9 της περίπτωσης Α του 
άρθρου 24 του παρόντος, για τα ημερήσια ΕΠΑ.Λ. καθώς 
και της παραγράφου 2 της περίπτωσης Β του άρθρου 24 
του παρόντος για τα Εσπερινά ΕΠΑ.Λ. 

5. Οι μαθητές του άρθρου αυτού εξετάζονται στα μα¬ 
θήματα για τα οποία προβλέπεται προφορική εξέταση 
από επιτροπή που ορίζεται σύμφωνα με την παράγραφο 
4 του άρθρου 21. 

Άρθρο 27 

Λοιπά θέματα 

1. Στο φάκελο επιδόσεων και δραστηριοτήτων κάθε 
μαθητή είναι δυνατό να εντάσσεται και ποιοτική αξιολό¬ 
γηση του μαθητή. Η ποιοτική αξιολόγηση αναφέρεται σε 
χαρακτηριστικά που έχουν αποκλειστικά και μόνο σχέση 
με τη δραστηριότητα του μαθητή στο πλαίσιο του σχο¬ 
λείου και τις μαθησιακές του δεξιότητες και αποσκοπεί 
στην πληρέστερη ενημέρωση του μαθητή και των γονέ¬ 
ων του σε ζητήματα σχετικά με τα παραπάνω θέματα και 
τη συνολική γενικά επίδοση και εικόνα του στο σχολείο. 
Δεν αναφέρεται σε εκτιμήσεις ικανοτήτων που απαιτούν 


εξειδικευμένες γνώσεις ή απαιτούν ειδικά μέσα εκτίμη¬ 
σης. Η ποιοτική αξιολόγηση μπορεί να γίνεται είτε με την 
απλή αναγραφή σχολίων από τον εκπαιδευτικό σε ειδικό 
λευκό έντυπο, είτε με τη συμπλήρωση ερωτηματολογίων 
περιγραφικής αξιολόγησης, τα οποία εκπονούνται σε 
επίπεδο σχολικής μονάδας. Σχετικά υποδείγματα ερωτη¬ 
ματολογίων ποιοτικής αξιολόγησης αποστέλλονται στα 
σχολεία με ευθύνη του Υπουργείου Παιδείας/Ερευνας 
και Θρησκευμάτων, ύστερα από εισήγηση του Ινστιτού¬ 
του Εκπαιδευτικής Πολιτικής. 

2. Στο φάκελο επιδόσεων και δραστηριοτήτων του 
μαθητή μπορεί να περιλαμβάνονται και ερωτηματολόγια 
αυτοαξιολόγησης που εκπονούνται από τους μαθητές σε 
επίπεδο σχολικής μονάδας με ευθύνη του Συλλόγου των 
διδασκόντων και σε συνεργασία με τις Μαθητικές Κοι¬ 
νότητες, με βάση υποδείγματα, τα οποία αποστέλλονται 
στο σχολείο από το Υπουργείο Παιδείας, Έρευνας και 
Θρησκευμάτων, ύστερα από εισήγηση του Ινστιτούτου 
Εκπαιδευτικής Πολιτικής. 

Άρθρο 28 

Όπου στις διατάξεις του Διατάγματος αναφέρεται υπο¬ 
λογισμός βαθμού με προσέγγιση δεκάτου, νοείται ότι 
στις περιπτώσεις που κατά τον υπολογισμό του βαθμού 
προκύπτουν περισσότερα του ενός δεκαδικά ψηφία τότε, 
εάν το δεύτερο δεκαδικό ψηφίο είναι ίσο ή μεγαλύτερο 
του πέντε (5), το πρώτο δεκαδικό ψηφίο προσαυξάνεται 
στο αμέσως επόμενο, παραλειπομένων των λοιπών και, 
εάν είναι μικρότερο του πέντε (5), παραλείπονται όλα τα 
υπόλοιπα, πλην του πρώτου, δεκαδικά ψηφία. 

ΚΕΦΑΛΑΙΟ Ε' 

ΕΞΕΤΑΣΕΙΣ ΜΑΘΗΤΩΝ ΤΩΝ ΙΔΙΩΤΙΚΩΝ ΕΠΑ.Λ 

Άρθρο 29 

Εξετάσεις μαθητών των ιδιωτικών ΕΠΑ.Λ. 

1. Οι ρυθμίσεις του διατάγματος αυτού για την αξιο¬ 
λόγηση, τις προαγωγικές εξετάσεις και την προαγωγή 
των μαθητών των Δημοσίων ΕΠΑ.Λ. ισχύουν και για τους 
μαθητές των ιδιωτικών ΕΠΑ.Λ. 

2. Οι απολυτήριες και πτυχιακές εξετάσεις των μα¬ 
θητών των Ιδιωτικών ΕΠΑ.Λ. διενεργούνται σε όλα τα 
γραπτώς εξεταζόμενα μαθήματα που διδάσκονται στην 
τελευταία τάξη και στα μαθήματα της Γ' τάξης των Εσπε¬ 
ρινών ΕΠΑ.Λ., ο βαθμός των οποίων συνυπολογίζεται 
στο πτυχίο, ενώπιον εξεταστικών επιτροπών που απο¬ 
τελούνται από εκπαιδευτικούς των Δημοσίων ΕΠΑ.Λ. 
και εκπαιδευτικούς που διδάσκουν στο Ιδιωτικό ΕΠΑ.Λ. 

3. Για την Ειδική Εξεταστική περίοδο του Σεπτεμβρίου 
ορίζονται επιτροπές με νέα σύνθεση, στις οποίες μπορεί 
να περιλαμβάνονται και μέλη που μετείχαν σε προηγού¬ 
μενες επιτροπές. 

4. Οι εκπαιδευτικοί των Δημοσίων ΕΠΑ.Λ. είναι δυνατό 
να ορίζονται μέλη σε περισσότερες από μία επιτροπές 
και μέχρι τρεις το πολύ, ύστερα από γραπτή αιτιολόγη¬ 
ση του αρμοδίου οργάνου για συγκρότηση εξεταστικής 
επιτροπής. Στις περιπτώσεις αυτές καταβάλλεται σε αυ¬ 
τούς αποζημίωση μόνο για τη μία, εφόσον ο συνολικός 
αριθμός των γραπτών που διορθώνουν δεν υπερβαίνει 
τα εξήντα (60). Αν ο αριθμός των γραπτών υπερβαίνει 

τα εξήντα (60), καταβάλλεται σ' αυτούς αποζημίωση για 
δύο επιτροπές. 

5. Πέρα από τις διατάξεις αυτού του Κεφαλαίου, οι 
απολυτήριες και πτυχιακές εξετάσεις των μαθητών των 
Ιδιωτικών ΕΠΑ.Λ. διενεργούνται σύμφωνα με τις δια¬ 
τάξεις που ισχύουν κάθε φορά για τις απολυτήριες και 
πτυχιακές εξετάσεις των μαθητών των Δημοσίων ΕΠΑ.Λ. 

Άρθρο 30 

Χρόνος διεξαγωγής των εξετάσεων - εξέταστρα 

1. Οι προαγωγικές, απολυτήριες και πτυχιακές εξετά¬ 
σεις των μαθητών των Ιδιωτικών ΕΠΑ.Λ., καθώς και οι 
ειδικές εξετάσεις του Σεπτεμβρίου διενεργούνται κάθε 
χρόνο στις ημερομηνίες που προβλέπονται κάθε φορά 
από τις κείμενες διατάξεις, για τις αντίστοιχες εξετάσεις 
των μαθητών των Δημοσίων ΕΠΑ.Λ. 

2. Οι μαθητές των Ιδιωτικών ΕΠΑ.Λ. που προσέρχονται 
στις απολυτήριες και πτυχιακές εξετάσεις, καταβάλλουν 
εξέταστρα για κάθε εξεταζόμενο μάθημα, υπό μορφή 
παράβολου υπέρ του λογαριασμού της Ιδιωτικής Εκ¬ 
παίδευσης του ΥΠ.Π.Ε. Ο κατά τα εκάστοτε οριζόμενα 
σύμφωνα με τον ν. 682/1977 (ΦΕΚ 244/τ.Α’/01.09.77), 
όπως τροποποιήθηκε και ισχύει. 

Άρθρο 31 

Επιτροπές εποπτείας εξετάσεων 

Την εποπτεία των γραπτών απολυτηρίων και πτυχια¬ 
κών εξετάσεων των μαθητών των Ιδιωτικών ΕΠΑ.Λ. έχει ο 
Δ/ντής Δ/θμιας Εκπ/σης σε ό,τι αφορά τα Ιδιωτικά ΕΠΑ.Λ. 
της δικαιοδοσίας του. Μετά το πέρας των εξετάσεων αυ¬ 
τών υποβάλλουν σχετική έκθεση στη Δ/νση Σπουδών Δ/ 
θμιας Εκπ/σης του ΥΠ.Ε.Π.Ο. 

Άρθρο 32 

Εξεταστικές Επιτροπές - Επιτηρητές 

1. Με απόφαση του οργάνου που έχει την εποπτεία των 
εξετάσεων των Ιδιωτικών ΕΠΑ.Λ. ορίζονται ο Πρόεδρος, 
η Γραμματεία και τα μέλη της εξεταστικής επιτροπής που 
είναι δημόσιοι εκπαιδευτικοί. 

α) Πρόεδρος της εξεταστικής επιτροπής ορίζεται 
μόνιμος εκπαιδευτικός Δευτεροβάθμιας Εκπαίδευσης, 
κατηγορίας Π.Ε., με βαθμό τουλάχιστον Δ' που υπηρετεί 
σε ΕΠΑ.Λ. 

β) Μέλη της Εξεταστικής επιτροπής, ορίζονται εκπαι¬ 
δευτικοί των Δημοσίων ΕΠΑΑτηςΔ.Ε. με τις ακόλουθες 
προϋποθέσεις: 

Ο αριθμός των μελών της επιτροπής υπολογίζεται 
με βάση την αρχή ότι για κάθε εξεταζόμενο μάθημα 
ορίζεται ένας τουλάχιστον εκπαιδευτικός, αντίστοιχης 
ή συναφούς ειδικότητας, και ότι η σχέση μεταξύ του 
αριθμού των μελών της επιτροπής και του αριθμού των 
προς διόρθωση γραπτών δοκιμίων, για κάθε ειδικότητα, 
είναι 1 προς 60 το πολύ. 

γ) Γραμματέας της εξεταστικής επιτροπής ορίζεται 
ένας εκπαιδευτικός της Δευτεροβάθμιας Εκπαίδευσης 
των κλάδων Π.Ε. 01 έως και Π.Ε. 20 καιΤ.Ε. 01. 

Εφόσον οι μαθητές του Ιδιωτικού ΕΠΑ.Λ. που δικαι¬ 
ούνται να προσέλθουν στις απολυτήριες και πτυχιακές 
εξετάσεις είναι περισσότεροι από 100, τότε ορίζεται ένας 


ακόμη εκπαιδευτικός, ως γραμματέας από τους κλάδους 
που προαναφέρθηκαν. 

Όταν οι μαθητές του Ιδιωτικού ΕΠΑ.Λ. που δικαιού¬ 
νται να προσέλθουν στις εξετάσεις υπερβαίνουν τους 
200, είναι δυνατό, με απόφαση του αρμόδιου οργάνου, 
όπως προβλέπεται από την παράγραφο 1, να ορίζονται 
περισσότερες της μιας επιτροπές εξετάσεων. 

Στην επιτροπή διενέργειας των απολυτηρίων και πτυ¬ 
χιακών εξετάσεων των μαθητών των Ιδιωτικών ΕΠΑ.Λ. 
συμμετέχουν και εκπαιδευτικοί που διδάσκουν στο Ιδιω¬ 
τικό ΕΠΑ.Λ. και σε αναλογία ίση προς τον αριθμό των εκ¬ 
παιδευτικών του Δημοσίου που είναι μέλη της επιτροπής. 

Με πρόταση του Διευθυντή του Ιδιωτικού ΕΠΑ.Λ. 
ο πρόεδρος της εξεταστικής επιτροπής πριν από την 
έναρξη της πρώτης συνεδρίασης ορίζει με πράξη του 
τα μέλη της επιτροπής που προέρχονται από καθηγητές 
που διδάσκουν στο Ιδιωτικό ΕΠΑ.Λ. 

Σε κάθε αίθουσα όπου διεξάγονται οι γραπτές δοκι¬ 
μασίες των μαθητών ορίζονται από τον πρόεδρο της 
εξεταστικής επιτροπής ως επιτηρητές ένα τουλάχιστον 
μέλος της επιτροπής που προέρχεται από το Δημόσιο 
τομέα και ένας εκπαιδευτικός του Ιδιωτικού ΕΠΑ.Λ. 

2. Εφόσον υπάρχουν εξεταζόμενα μαθήματα, για τα 
οποία δεν υπάρχουν εκπαιδευτικοί Δημοσίων ΕΠΑ.Λ. της 
Δ.Ε., αντίστοιχης ή συναφούς ειδικότητας, ή ο αριθμός 
τους δεν επαρκεί, ή κωλύονται, είναι δυνατό να ορισθούν 
μέλη της εξεταστικής επιτροπής μόνιμοι εκπαιδευτικοί ή 
αναπληρωτές και ωρομίσθιοι από τα Γενικά Λύκεια ή Τ.Ε.Ι, 
ύστερα από συνεννόηση του Διευθυντή της Διεύθυνσης 
Δευτεροβάθμιας Εκπαίδευσης με τον πρόεδρο των ΤΕΙ 
που ανήκει ο εκπαιδευτικός. Δεν επιτρέπεται ο ορισμός 
των προαναφερόμενων ως μελών της εξεταστικής επι¬ 
τροπής, εφόσον έχουν διδάξει έστω και για περιορισμένο 
χρονικό διάστημα στο ιδιωτικό ΕΠΑ.Λ. την τελευταία προ 
της διεξαγωγής των εξετάσεων τριετία ή έχουν εργαστεί 
την τελευταία προ της διεξαγωγής των εξετάσεων τριετία 
στην επιχείρηση στην οποία ανήκε το ιδιωτικό ΕΠΑ.Λ. 

Άρθρο 33 

Υποχρεώσεις της εξεταστικής επιτροπής 
πριν και μετά την έναρξη των εξετάσεων 

1. Πριν από την έναρξη διεξαγωγήςτων απολυτηρίων 
και πτυχιακών εξετάσεων ο πρόεδρος με δύο τουλάχι¬ 
στον μέλη της επιτροπής από δημόσιους εκπαιδευτικούς 
και το γραμματέα της επιτροπής, διαπιστώνουν: 

α) εάν οι μαθητές πληρούν τις προϋποθέσεις για συμ¬ 
μετοχή στις εξετάσεις. 

β) αν έχουν καταχωρισθεί στα ατομικά δελτία των εξε- 
ταζομένων μαθητών οι προφορικοί βαθμοί των τετρα- 
μήνων και απαγορεύει την έναρξη των εξετάσεων, αν 
δεν έχει προηγηθεί η καταχώριση των βαθμών αυτών. 

2.0 Διευθυντής του Ιδιωτικού ΕΠΑ.Λ. παραδίδει στον 
πρόεδρο της εξεταστικής επιτροπής καταστάσεις με τα 
ονόματα των μαθητών που δικαιούνται να προσέλθουν 
στις απολυτήριες και πτυχιακές εξετάσεις με αλφαβη¬ 
τική σειρά και κατά ειδικότητα, καθώς επίσης και την 
αναλυτική βαθμολογία των τετραμήνων κατά μάθημα. 

3. Ο Πρόεδρος της εξεταστικής επιτροπής, σε συνερ¬ 
γασία με τον Διευθυντή του Ιδιωτικού ΕΠΑ.Λ., καταρτί¬ 
ζουν το πρόγραμμα των απολυτηρίων και πτυχιακών 

εξετάσεων, το αναρτούν στον πίνακα ανακοινώσεων του 
Σχολείου και συνεργάζονται για κάθε άλλο θέμα που 
κρίνει ο Πρόεδρος απαραίτητο για την καλύτερη διεξα¬ 
γωγή των εξετάσεων. 

Με αιτιολογημένη απόφαση του έχοντος την εποπτεία 
των εξετάσεων, που κοινοποιείται στην οικεία Περιφε¬ 
ρειακή Διεύθυνση Πρωτοβάθμιας και Δευτεροβάθμιας 
Εκπαίδευσης, ύστερα από σχετική έγγραφη εισήγηση 
του προέδρου της εξεταστικής επιτροπής, είναι δυνατό 
να ορισθούν διδακτήρια ή εργαστήρια δημόσιου σχο¬ 
λείου, για τη διεξαγωγή των εξετάσεων ή μέρους αυτών, 
εφόσον τα κτίρια ή τα εργαστήρια του Ιδιωτικού ΕΠΑ.Λ. 
δεν επαρκούν ή δεν κρίνονται κατάλληλα για την ομαλή 
και απρόσκοπτη διεξαγωγή των εξετάσεων. 

Για τη διενέργεια των απολυτηρίων και πτυχιακών 
εξετάσεων περιόδου Ιουνίου, για την κατάρτιση των 
θεμάτων των εξετάσεων και για τη βαθμολόγηση των 
γραπτών δοκιμίων ισχύουν τα ακόλουθα: 

Α. 1. Τα θέματα για κάθε εξεταζόμενο μάθημα, καταρτί¬ 
ζονται από επιτροπή που αποτελείται από τα παρακάτω 
μέλη και υπογράφονται και από τον πρόεδρο της εξετα¬ 
στικής επιτροπής. 

α) Από έναν (1) εκπαιδευτικό των δημοσίων ΕΠΑ.Λ. ή 
Γενικών Λυκείων ή τωνΤΕΙ, ίδιας ή συναφούς ειδικότητας 
προς το εξεταζόμενο μάθημα. 

β) Από έναν εκπαιδευτικό του Ιδιωτικού ΕΠΑ.Λ., της 
ίδιας ή συναφούς ειδικότητας προς το εξεταζόμενο 
μάθημα ο οποίος έχει προταθεί για την εξεταστική επι¬ 
τροπή. 

2. Οι ίδιες επιτροπές εξετάζουν προφορικά τους μα¬ 
θητές στις περιπτώσεις εκείνες που προβλέπεται από 
τις κείμενες διατάξεις προφορική εξέταση αντί γραπτής. 

3. Στο χώρο που έχει επιλεγεί για τον καταρτισμό των 
θεμάτων των εξετάσεων δεν επιτρέπεται να παρευρί- 
σκονται άλλα άτομα, εκτός αυτών που αναφέρονται στις 
παρ. Α 1 α και Α 1 β αυτού του άρθρου και του προέδρου 
της εξεταστικής επιτροπής. 

Β. 1. Τα γραπτά δοκίμια των απολυτηρίων και πτυχια¬ 
κών εξετάσεων των μαθητών των Ιδιωτικών ΕΠΑ.Λ. φυ¬ 
λάσσονται με ευθύνη του Προέδρου της εξεταστικής 
επιτροπής, διορθώνονται και βαθμολογούνται από την 
επιτροπή, της οποίας η σύνθεση καθορίζεται από τις 
παρ. Α 1 α και Α 1 β αυτού του άρθρου. 

2. Πρώτος διορθώνει και βαθμολογεί κάθε γραπτό 
δοκίμιο ο εκπαιδευτικός του Ιδιωτικού ΕΠΑ.Λ. σε χώρο 
που έχει επιλεγεί γι' αυτόν το σκοπό, και στη συνέχεια 
καλύπτει τη βαθμολογία με αδιαφανές αυτοκόλλητο. 
Στη συνέχεια, τα γραπτά αυτά διορθώνονται και βαθμο¬ 
λογούνται από το μέλος της Επιτροπής του Δημοσίου. 

3.0 μέσος όρος (Μ.Ο.) των δύο (2) βαθμών αποτελεί το 
βαθμό του γραπτού δοκιμίου του μαθητή. Ο Μ.Ο. υπολο¬ 
γίζεται στην κλίμακα 0-20. Είναι το πηλίκο της διαίρεσης 
των βαθμών των δύο βαθμολογητών δια του δέκα (10) 
και εκφράζεται με προσέγγιση δεκάτου. 

Ο βαθμός της ετήσιας επίδοσης κάθε μαθητή προκύ¬ 
πτει σύμφωνα με τα άρθρα 21 και 22. 

4. Σε περίπτωση που ο βαθμός του εκπαιδευτικού του 
Ιδιωτικού ΕΠΑ.Λ., διαφέρει από το βαθμό του μέλους της 
επιτροπής που προέρχεται από το Δημόσιο περισσότερο 


από δεκαπέντε (15) μόρια, το γραπτό αυτό αναβαθμο- 
λογείται αυτεπάγγελτα. 

Στις περιπτώσεις αυτές ο Πρόεδρος της Εξεταστικής 
επιτροπής διαβιβάζει τα προς αναβαθμολόγηση γραπτά 
δοκίμια με καλυμμένα όλα τα στοιχεία των μαθητών και 
τους αρχικούς βαθμούς των καθηγητών μαζί με επικυρω¬ 
μένα αντίγραφα των θεμάτων στην αρμόδια Δ/νση Δ.Ε., 
όπου και αναβαθμολογούνται, σύμφωνα με τις ισχύουσες 
περί αναβαθμολογήσεων διατάξεις. 

Άρθρο 34 

Έκδοση αποτελεσμάτων - αρχείο εξετάσεων 

1. Οι τελικοί βαθμοί της ετήσιας επίδοσης των μαθη¬ 
τών σε κάθε μάθημα καταχωρίζονται στο Μητρώο και 
τα ατομικά δελτία των μαθητών και σύμφωνα μ’ αυτούς 
τους βαθμούς εξάγεται το τελικό αποτέλεσμα της ετήσιας 
επίδοσης του μαθητή. 

2. Η επιτροπή συντάσσει σχετικό πρακτικό στο οποίο 
αναγράφονται με αλφαβητική σειρά και κατά ειδικότητα 
οι απολυόμενοι μαθητές και η κατά μάθημα βαθμολογία 
με το γενικό βαθμό απόλυσης τους, αριθμητικώς και ολο¬ 
γράφως, καθώς και οι παραπεμπόμενοι και απορριπτόμε- 
νοι μαθητές με τα οφειλόμενα για τον καθένα μαθήματα. 

Αντίγραφο του πρακτικού αυτού, καθώς και αντίγραφο 
του μητρώου των μαθητών του Ιδιωτικού ΕΠΑ.Λ. υπο¬ 
βάλλονται με φροντίδα του προέδρου της εξεταστικής 
επιτροπής στον οικείο Προϊστάμενο του Γραφείου Ε.Ε. 
ή στον Διευθυντή της Διεύθυνσης Δ.Ε., όπου και αρχει¬ 
οθετούνται. 

Με βάση το αρχείο αυτό γίνεται η θεώρηση και επικύ¬ 
ρωση των τίτλων των μαθητών των αντίστοιχων Ιδιωτι¬ 
κών ΕΠΑ.Λ. 

3. Στη στήλη των γενικών παρατηρήσεων του ατομικού 
δελτίου κάθε μαθητή μεταφέρονται ο γενικός βαθμός 
απόλυσης ή πτυχίου αριθμητικώς και ολογράφως για 
τους απολυόμενους μαθητές ή όσους λαμβάνουν πτυχίο 
και τα οφειλόμενα μαθήματα για τους παραπεμπόμενους 
μαθητές. 

Σ' αυτήν την περίπτωση τα καταχωρισμένα αυτά στοι¬ 
χεία σφραγίζονται και υπογράφονται από τον πρόεδρο 
της εξεταστικής επιτροπής. 

Άρθρο 35 

Απολυτήριες και Πτυχιακές εξετάσεις 
μαθητών Ιδιωτικών ΕΠΑ.Λ. που έχουν 
αναστείλει τη λειτουργία τους 

1. Μαθητές Ιδιωτικού ΕΠΑ.Λ. που έχουν δικαίωμα συμ¬ 
μετοχής σε απολυτήριες και πτυχιακές εξετάσεις, αλλά 
το Ιδιωτικό ΕΠΑ.Λ. στο οποίο φοιτούσαν έχει αναστείλει 
τη λειτουργία του, δικαιούνται να προσέλθουν σε απο¬ 
λυτήριες και πτυχιακές εξετάσεις σε ιδιωτικό ΕΠΑ.Λ. της 
επιλογής τους με τη διαδικασία της μετεγγραφής, ύστερα 
από σχετική απόφαση του Δ/ντή Δευτεροβάθμιας Εκπαί¬ 
δευσης στην αρμοδιότητα της οποία ανήκε το Ιδιωτικό 
ΕΠΑ.Λ., που έχει αναστείλει τη λειτουργία του. 

2. Οι προαναφερόμενοι μαθητές δύνανται, εφόσον το 
επιθυμούν, να εξετασθούν σε Δημόσια ΕΠΑ.Λ. με την ίδια δι¬ 
αδικασία που αναφέρεται στην προηγούμενη παράγραφο. 

Στην περίπτωση αυτή η επιλογή του Δημοσίου ΕΠΑ.Λ. 
στο οποίο θα εξεταστεί ο μαθητής γίνεται από τον οικείο 
Διευθυντή της Διεύθυνσης Δ.Ε. 

3. Οι διατάξεις του άρθρου 25 που αφορούν τον τρό¬ 
πο εξέτασης για τους κατ’ ιδίαν διδαχθέντες μαθητές 
των δημοσίων ΕΠΑΛ ισχύουν και για τους μαθητές των 
Ιδιωτικών ΕΠΑ.Λ. 

Άρθρο 36 

Έκδοση τίτλων σπουδών Ιδιωτικών ΕΠΑ.Λ. 

1. Τα απολυτήρια και τα πτυχία των μαθητών υπογρά¬ 
φονται από τον πρόεδρο της εξεταστικής επιτροπής, το 
Διευθυντή του Ιδιωτικού ΕΠΑ.Λ., και τρία (3) μέλη της 
επιτροπής που προέρχονται τα δύο (2) από τη Δημόσια 
Εκπαίδευση και το ένα (1) από το Ιδιωτικό ΕΠΑ.Λ. 

Με φροντίδα του Διευθυντή του Ιδιωτικού ΕΠΑ.Λ. τα 
απολυτήρια και τα πτυχία υποβάλλονται για θεώρηση 
και επικύρωση στον αρμόδιο στο Διευθυντή της Δ/νσης 
Δ/θμιας Εκπ/σης, στην περιοχή αρμοδιότητας της οποίας 
λειτουργεί το ιδιωτικό ΕΠΑ.Λ. 

2. Μετά τη λήξη του έργου των εξεταστικών επιτρο¬ 
πών, η έκδοση των τίτλων σπουδών για τους μαθητές 
που έλαβαν μέρος στις απολυτήριες και πτυχιακές εξετά¬ 
σεις γίνεται από το Διευθυντή του Ιδιωτικού ΕΠΑ.Λ., που 
τους υποβάλλει για έλεγχο και επικύρωση στον αρμόδιο 
Διευθυντή της Διεύθυνσης Δ.Ε. 

3. Στις περιπτώσεις που Ιδιωτικά ΕΠΑ.Λ. έχουν αναστεί- 
λει τη λειτουργία τους, οι τίτλοι των μαθητών που φοίτη¬ 
σαν σε αυτά εκδίδονται από τον αρμόδιο Διευθυντή της 
Διεύθυνσης Δ.Ε, με βάση τα στοιχεία που υποβάλλονται 
και τηρούνται στις Διευθύνσεις Δ.Ε, σύμφωνα με όσα 
αναφέρονται στην παρ. 2 του άρθρου 34. 

Άρθρο 37 

Καταργούμενες διατάξεις 

Κάθε διάταξη που ρυθμίζει με διαφορετικό τρόπο τα 
θέματα του παρόντος Π.δ. παύει να ισχύει από τη δημο¬ 
σίευση του στην Εφημερίδα της Κυβερνήσεως. Κατ' εξαί¬ 
ρεση, διατηρούνται σε ισχύ οι προηγούμενες διατάξεις 
του Π.δ. 50/2008 (Α' 81), όπως τροποποιήθηκε και ισχύει, 


για τους μαθητές που φοίτησαν το έτος 2015-16 στη Δ' 
τάξη των εσπερινών ΕΠΑ.Λ. και για όσους εξ αυτών των 
μαθητών παραπέμπονται σε μαθήματα σε επόμενες εξε¬ 
ταστικές περιόδους. 

Άρθρο 38 

Η ισχύς του παρόντος αρχίζει από το σχολικό έτος 
2015-16, εκτός εάν ορίζεται διαφορετικά στις επιμέρους 
διατάξεις του. 

Στον Υπουργό Παιδείας, Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Μάίου 2015 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Παιδείας, Έρευνας και Θρησκευμάτων 

ΝΙΚΟΛΑΟΣ ΦΙΛΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στο νόμο 4386/2016 «Ρυθμίσεις για την έρευνα και 
άλλες διατάξεις», που δημοσιεύθηκε στο ΦΕΚ 83/ 
Α'/11.5.2016, γίνονται οι παρακάτω διορθώσεις: 

(α) Στη σελίδα 2096 στο άρθρο 58 και ειδικότερα στο 
προτελευταίο εδάφιο της περ. α) της παρ. 7 του αναφε- 
ρόμενου σε αυτό άρθρου (άρθρου 29 του ν. 4009/2011 
(ΦΕΚ Α' 195), μετά τη λέξη «διάστημα» και πριν από τη 
φράση «ενός ακαδημαϊκού έτους» τίθεται η λέξη «μέχρι». 

(β) Στη σελίδα 2104 στο άρθρο 70 και ειδικότερα στην 
παρ. 2 διορθώνεται ο εσφαλμένος αριθμός του άρθρου 
19 στο ορθό «20». 

(Από το Υπουργείο 

Παιδείας, Έρευνας και Θρησκευμάτων) 

